ލައިވް ބްލޮގް: އިހަވަންދޫ ދާއިރާގެ ގޮނޑި މުޙައްމަދު ޢަބްދުﷲ ކަށަވަރުކޮށްފި. — Ihavandhoo.com\nލައިވް ބްލޮގް: އިހަވަންދޫ ދާއިރާގެ ގޮނޑި މުޙައްމަދު ޢަބްދުﷲ ކަށަވަރުކޮށްފި.\n20 މާރިޗު 2014 17 ޢަބުދުﷲ ޙަމީދު, އިބްރާހިމް ނަޝީދު, މުހައްމަދު އަކްރަމް, ޢަބްދުލްމާނިޢު ޙުސައިން\nމިއީ ރައްޔިތުންގެ މަޖިލީހުގެ އިންތިޚާބުގެ އެންމެ ފަހުގެ ޚަބަރާއި މަޢުލޫމާތު ގެނެސްދިނުމަށް އިހަވަންދޫޑޮޓްކޮމް އިން ހުޅުވާލެވުނު ލައިވް ޞަފުހާ އެވެ.\n08:28 24 Mar 2014\nއިހަވަންދޫ ދާއިރާގެ 80 ނަތީޖާ ޝީޓު ޗެކްކޮށް ނަތީޖާ އިޢުލާނު ކުރުމާއި އެކު މި ލައިވް ކަވަރޭޖު މިހާ ހިސާބުން ނިންމާލަމެވެ.\n08:25 24 Mar 2014\nއިހަވަންދޫ ދާއިރާގެ ހުރިހާ ފޮއްޓެއްގެ ނަތީޖާ ޗެކުކޮށް ނިމުނު އިރު ނަތީޖާ ދައްކާގޮތް. މުޙައްމަދު ޢަބުދުﷲ ވަނީ މިހާރުގެ މަޖިލިސް މެންބަރަށްވުރެ 215 ވޯޓިު އިތުރަށް ހޯދާފައި\n20:04 23 Mar 2014\n80 ފޮށީގެ ތެރެއިން 71 ފޮށީގެ ނަތީޖާ ޗެކްކުރެވުނުއިރު، ނަތީޖާ ދައްކާގޮތް\n12:15 23 Mar 2014\n19:06 22 Mar 2014\nގޮނޑި ކަށަވަރުވުމަށްފަހު މުހައްމާގެ ސަޕޯޓަރުންނާ ބައްދަލުކުރުމުގެ ތެރެއިން.\n18:44 22 Mar 2014\n18:41 22 Mar 2014\nމިހާތަނަށް ސާފުވެފައިވާ ޖުމުލަ ވޯޓު.\n18:36 22 Mar 2014\nއިހަވަންދޫ 1 ނަންބަރު ފޮށީގެ ވަގުތީ ނަތީޖާ\n18:18 22 Mar 2014\nއިހަވަންދޫ2ނަންބަރު ފޮށީގެ ވަގުތީ ނަތީޖާ\n18:05 22 Mar 2014\nމާލޭގެ ވަގުތީ ނަތީޖާ\n17:53 22 Mar 2014\nމާލޭގައި ބަހައްޓާފައި ހުރި ފޮށިން މުޙައްމަދު ޢަބްދުﷲ ވަނީ 187 ވޯޓް ހޯދާފަ. އަޙްމަދު ޢަބްދުﷲ އަށް ލިބިފައި ވަނީ 122 ވޯޓް. މި ފޮށިން މުޙައްމަދު މަޠީނަށް ލިބިފައި ވަނީ 33 ވޯޓް. އަޙްމަދު ޝާފިޢު އަށް ލިބިފައި ވަނީ 45 ވޯޓް.\n17:45 22 Mar 2014\nމާރަންދޫގެ ވަގުތީ ނަތީޖާ.\n17:43 22 Mar 2014\nފިހާޅޮހި އައިލެންޑް ރިސޯޓް ގައި ބެހެއްޓި ވޯޓު ފޮށީގެ ވަގުތީ ނަތީޖާ: 1. މުޙައްމަދު ޢަބުދުﷲ : 13 2. އަޙުމަދު ޢަބުދުﷲ :63. މުޙައްމަދު މަތީން :04. އަޙުމަދު ޝާފިޢު:3މިފޮއްޓަށް ވޯޓުލުމަށް ރެޖިސްޓުރީ ކުރި އިހަވަންދޫ ދާއިރާގެ އެންމެން ވަނީ ވޯޓު ލާފަ.\n17:42 22 Mar 2014\nމާލޭގައި ބަހައްޓާފައި ހުރި ފޮށިން މުޙައްމަދު ޢަބްދުﷲ ވަނީ 187 ވޯޓް ހޯދާފަ. އެއީ އެ ފޮށްޓަށް ވޯޓް ލާފައިވާ މީހުންގެ 48 އިންސައްތަ\n17:22 22 Mar 2014\nތާޖުއްދީން ސުކޫލްގައި ބެހިއްޓި އިހަވަންދޫ ދާއިރާގެ ވޯޓުފޮއްޓަށް ވޯޓު ލާފައި ވަނީ 389 މީހުން. މިއީ އެފޮއްޓަށް ވޯޓު ލުމަށް ރެޖިސްޓުރީ ކޮށްފައިވާ މީހުންގެ 88 އިންސައްތަ\n17:15 22 Mar 2014\nހއ. މޮޅަދޫގައި ބެހެއްޓި ވޯޓު ފޮށީގެ ވަގުތީ ނަތީޖާ: 1. މުޙައްމަދު ޢަބުދުﷲ : 60 2. އަޙުމަދު ޢަބުދުﷲ : 86 3. މުޙައްމަދު މަތީން : 1 4. އަޙުމަދު ޝާފިޢު: 1\n17:00 22 Mar 2014\nއިހަވަންދޫ2ނަންބަރު ވޯޓު ފޮށީގެ ވޯޓު ގުނުމުގެ މަސައްކަތް ކުރިއަށް ދަނީ\nއިހަވަންދޫ ދާއިރާގެ ރައްޔިތުންނަށް މާލޭގައި ބެހެއްޓި ވޯޓު ފޮށި މިހާރުވަނީ ބަންދުކޮށްފައި. އެފޮށީގެ ވޯޓު އަދި ގުނާކަށް ނުފަށާ.\n16:32 22 Mar 2014\nއިހަވަންދޫގައި ބެހެއްޓި ދެފޮށީގެ ވޯޓުވެސް ގުނަން ފަށައިފި.\n16:30 22 Mar 2014\nއިހަވަންދޫ 1 ނަމްބަރ ވޯޓުފޮށި ބަންދުކޮށްފައި.\nއިހަވަންދޫ2ނަމްބަރ ވޯޓުފޮށި ބަންދުކޮށްފައި.\n16:28 22 Mar 2014\nފޮށި2ގެ ކިއު ބަންދުކޮށްފައި.\nފޮށި 1 ގެ ކިއު ބަންދުކޮށްފައި.\n16:23 22 Mar 2014\nއިހަވަންދޫ ދާއިރާގެ ގޮނޑިއަށް ކުރިމަތިލި ކެނޑިޑޭޓް އަދި މިހާރުގެވެސް މިދާއިރާގެ މަޖިލިސް މެމްބަރ އަޙްމަދު ޢަބްދުﷲ މިއަދުގެ އިންތިޚާބުގައި ވޯޓުލަނީ.\nއިހަވަންދޫ ދާއިރާގެ ގޮނޑިއަށް ސަރުކާރު ކޯލިޝަނުން ކުރިމަތިލި ކެނޑިޑޭޓް މުޙައްމަދު ޢަބްދުﷲ މިއަދުގެ އިންތިޚާބުގައި ވޯޓުލަނީ.\n16:07 22 Mar 2014\nއިހަވަންދޫ2ނަންބަރު ފޮއްޓަށް ވޯޓުލާފައި ވަނީ ޖުމުލަ 735 މީހުން. އެއީ 393 އަންހެނުންނާއި 342 ފިރިހެނުން\n16:06 22 Mar 2014\nއިހަވަންދޫ 1 ނަންބަރު ފޮއްޓަށް ވޯޓުލާފައި ވަނީ ޖުމުލަ 729 މީހުން. އެއީ 374 އަންހެނުންނާއި 355 ފިރިހެނުން\n16:03 22 Mar 2014\nއިހަވަންދޫ 1 ނަންބަރު ފޮށިވެސް ބަންދުކޮށްފި.\n16:02 22 Mar 2014\nއިހަވަންދޫ2ނަންބަރު ފޮށީގެ ވޯޓު ފޮށިވެސް ބަންދުކޮށްފި. ވޯޓުގުނަން ފަށާ ގަޑިއަކަށް އިޢުލާނު ކުރީ 4:30\n16:01 22 Mar 2014\n1 ނަންބަރު ފޮއްޓަށް ވޯޓު ލުމަށް މިހާރު ބާކީ2މީހުން.\n16:00 22 Mar 2014\nއިހަވަންދޫގެ ދެ ފޮށީގެ ކިއު ބަންދު ކޮށްފި.\n15:31 22 Mar 2014\nމިހާތަނަށް އާއިރު، އިހަވަންދޫގެ ދެފޮއްޓަށް ވޯޓު ލާފައިވާ ޖިސްމާނީ ގޮތުން ނުކުޅެދިގެންވާ މީހުންގެ ޢަދަދު 80 އަށްވުރެ މައްޗަށް އަރާ.\nއިހަވަންދޫގެ ދެފޮއްޓަށް 86 އިންސައްތައަށްވުރެ ގިނަ މީހުން ވޯޓު ދީފި. 1 ނަންބަރު ފޮށި ޖުމުލަ 656.2ނަންބަރު ފޮށި ޖުމުލަ 674.\n15:12 22 Mar 2014\nއިހަވަންދޫ މަދަރުސާގައި ވޯޓު ފޮށި ބަހައްޓާފައިވާއިރު މަދަރުސާގެ ބޭރުގައި ބަޔަކު މަޑުކޮށްގެން.\n15:05 22 Mar 2014\nއިހަވަންދޫ ކައުންސިލް އިދާރާގެ ޒިންމާދާރު އިސްވެރިޔާ ވޯޓު ދެއްވަނީ.\n15:03 22 Mar 2014\nމީހަކު އިނގިލީގައި ފާހަގަ ޖަހަނީ. މިފަހަރު ފާހަގަ ޖަހަނީ ކަނާއަތު ޝަހާދު އިނގިލީގައި.\n15:02 22 Mar 2014\nއިހަވަންދޫ ދާއިރާގެ ގޮނޑިއަށް ވާދަކުރާ ކެންޑިޑޭޓް އަލްއުސްތާޛު އަޙްމަދު ޝާފިޢު ވޯޓުލަނީ.\n14:59 22 Mar 2014\nއިހަވަންދޫ2ނަމްބަރ ފޮށްޓަށް ވޯޓުލުމަށް ކިޔު ހަދައިފަތިބި މީހުން.\n14:54 22 Mar 2014\nވޯޓުލުމަށް ކިޔުގައި މީހަކު ނެތި ވަގުތުތަކެއް ދިއުމަށްފަހު ކިޔު ބަންދުކުރާ ގަޑި ކުޑަތަން ކައިރިވަންވެފައި ވަނިކޮށް ކިޔުއަށް މީހުން އަރަންފަށައިފި.\n13:25 22 Mar 2014\nމާލޭގައި ވޯޓްފޮށި ބަހަށްޓާފައިހުރި ކުލާސްރޫމް ބޭރު\n13:24 22 Mar 2014\nލިސްޓުގައި ނަންނެތިގެން ވޯޓްނުލެވުނު ފާތިމަތު ޝިއުނާ، ލިސްޓް ޗެކްކުރަނީ\n13:23 22 Mar 2014\nމާލޭ ފޮށްޓަށް އަންހެނަކު ވޯޓްލަނީ\n13:20 22 Mar 2014\nތާޖުއްދީން ސުކޫލް ސަރަހައްދުގައި ހަރަކާތްތެރިވަމުންދާ ކެންޑިޑޭޓުންގެ މަންދޫބުންނައި މޮނީޓަރުން\n13:05 22 Mar 2014\nވޯޓުލުމުގެ ހައްގު ލިބިފައިވާ މީހުންގެ 50 އިންސައްތަ އަށްވުރެ ގިނަ މީހުން ވޯޓު ދީފި.\n13:03 22 Mar 2014\nމިހާތަނަށް އިހަވަންދޫގެ ދެފޮއްޓަށް ވޯޓު ލާފައި ވަނީ ޖުމުލަ 805 މީހުން. އެއީ 1 ނަންބަރު ފޮއްޓަށް، ވޯޓުލީ 744 މީހުންނާއި2ނަންބަރު ފޮއްޓަށް ވޯޓުލީ 795 މީހުން.\nއިހަވަންދޫގައި ބަހައްޓާފައިވާ ވޯޓު ފޮށި ކައިރީ ކިއުގައި ގިނަފަހަރު މީހަކު ނުހުރޭ. 1 ނަންބަރު ވޯޓު ފޮށީގައި އޮބުޒާވަރުންވެސް ނެތި ހަމައެކަނި އޮފިޝަލުން އެކަނިވެސް ބައެއް ފަހަރު ހަރަކާްތަތެރިވާކަމަށް މަޢުލޫމާތު ލިބޭ.\n12:57 22 Mar 2014\nވޯޓު ނުލެވުނު ފާތިމަތު ޝިއުނާގެ ނަން އޮތީ. ހއ. މާރަންދޫގެ ވޯޓު ފޮށީގެ ލިސްޓުގައި. މިމައްސަލަ މިހާރު ކޮމްޕިއުލަންސް ބިއުރޯ އިން ދަނީ ބަލަމުން.\n12:52 22 Mar 2014\nތާޖުއްދީން ސުކޫލުގައި ހުރި އިހަވަންދޫ ދާއިރާގެ ފޮށީގެ ލިސްޓުގައި ނަން ނެތުމުގެ ސަބަބުން ވޯޓު ނުލެވިފައި ވަނީ ހއ. މާރަންދޫ ޖަނބުރޯލު ގަސްދަށުގޭ ފާތިމަތު ޝިއުނާއަށް.\n12:47 22 Mar 2014\nތާޖުއްދީން ސުކޫލުގައި ހުރި އިހަވަންދޫ ދާއިރާގެ ފޮއްޓަށް ވޯޓު ލުމަށް ދިޔަ މާރަންދޫގެ އަންހެން ކުއްޖަކަށް ލިސްޓުގައި ނަންނެތުމުގެ ސަބަބުން ވޯޓެއް ނުލެވުނު. ނަމަވެސް، އެސް.އެމް.އެސް ކޮށްގެން ބަލާއިރު، އެފޮއްޓަށް ރެޖިސްޓުރީ ވެފައިވާ ކަމަށް މެސެޖު ލިބޭކަމަށްވޭ.\n12:17 22 Mar 2014\nދެފޮށި ކައިރީގެ ކިޔު ހުސްކޮށް އޮތްއިރު، 1 ނަންބަރު ފޮއްޓަށް 183 އަންހެނުން ވޯޓުލާފައި ވާއިރު ވޯޓުލާފައިވާ ފިރިހެނުންގެ އަދަދަކީ 187 (ޖުމުލަ 370) އަދި2ނަންބަރު ފޮއްޓަށް 161 އަންހެނުން ވޯޓުލާފައި ވާއިރު ވޯޓުލާފައިވާ ފިރިހެނުންގެ އަދަދަކީ 184 (ޖުމުލަ 345)\n12:13 22 Mar 2014\n12:00 ގެ ނިޔަލަށް އިހަވަންދޫގެ ދެފޮށްޓަށް 715 މީހުން ވޯޓު ލައިފި.\n11:58 22 Mar 2014\nތާޖުއްދީން ސުކޫލުގައި ހުރި އިހަަވަންދޫ ދާއިރާގެ ވޯޓު ފޮށްޓަށް މިހާތަނަށް ވޯޓު ލާފައި ވަނީ 150 މީހުން.\n11:43 22 Mar 2014\nތާޖުއްދީން ސުކޫލުގައި ހުރި އިހަަވަންދޫ ދާއިރާގެ ވޯޓު ފޮށްޓަށް މިހާތަނަށް ވޯޓު ލާފައި ވަނީ 100 މީހުން. އެއީ 25 އަންހެނުންނާއި 75 ފިރިހެނުން.\n11:36 22 Mar 2014\nސ.ފޭދޫ ސްކޫލުގައި ބަހައްޓާފައިވާ ވޯޓު ފޮއްޓަށް ވޯޓްލުމަށްގޮސް ވޯޓު ކަރުދާހުގައި ފާހަގަ ޖެހުމަށްފަހު ވޯޓު ކަރުދާސް ދެއްކި 33 އަހަރުގެ މީހަކު މަޢުލޫމާތު ސާފުކުރުމަށް ސ. ގަން ޕޮލިސް ސްޓޭޝަނަށް ހާޒިރުކޮށްފި ކަމަށް ފުލުހުން ބުނެފި.\n11:21 22 Mar 2014\nގދ. މަޑަވެލީ ގައި ވޯޓު ކަރުދާހުގައި ފާހަގަ ޖެހުމަށްފަހު ވޯޓު ކަރުދާސް ދެއްކި މީހަކު މަޢުލޫމާތު ސާފުކުރުމަށް ފުލުސް އޮފީހަށް ހާޒިރުކޮށްފި ކަމަށް ފުލުހުން ހާމަކޮށްފި.\n11:20 22 Mar 2014\nމިއަދު އިހަވަންދުއަށް މޫސުން ރަނގަޅު. މިއަދަކީ އަވިގަދަ ދުވަހެއް.\n11:03 22 Mar 2014\nސ. ފޭދޫ ސްކޫލްގެ ވޯޓު ފޮށްޓަށް ވޯޓްލާންދިޔަ 28 އަހަރުގެ ފިރިހެނަކު ވޯޓު ކަރުދާސްކޮޅުގައި ފާހަގަޖެހުމަށްފަހު ވޯޓު ކަރުދާސް ދެއްކުމާ މަޢުލޫމާތު ސާފުކުރުމަށްޓަކައި ޕޮލިސް ސްޓޭޝަނަށް ހާޒިރުކޮށްފި ކަމަށް ފުލުހުން ހާމަކޮށްފި.\n10:52 22 Mar 2014\nމިއަދު ކުރިއަށްދާ އިންތިޚާބުގައި އިހަވަންދޫ2ނަމްބަރ ފޮށްޓަށް މީހަކު ވޯޓުކަރުދާސްކޮޅު ވައްޓާލަނީ.\n10:44 22 Mar 2014\nއިހަވަންދޫގައި ބަހައްޓާފައިވާ ދެފޮށްޓަށް މިހާތަނަށް ވޯޓުލީ މީހުންގެ އިންސައްތަ. މިދެފޮށްޓަށް މިދާއިރާއިން ޖުމްލަ 1539 މީހުންނަށް ވޯޓުލުމުގެ ހައްޤު ލިބިފައިވޭ.\n10:34 22 Mar 2014\nމިވަގުތާ ހަމައަށް އިހަވަންދޫ 1 ނަމްބަރު ފޮށްޓަށް 233 މީހުން ވޯޓުލާފައިވާއިރު އިހަވަންދޫ2ނަމްބަރު ފޮށްޓަށް ވޯޓުލާފައިވަނީ 200 މީހުން.\n10:30 22 Mar 2014\nވޯޓުލުމަށް އަންނަ މީހުންގެ އަދަދު ނިސްބަތުން ރަނގަޅު ނަމަވެސް ގިނައީ ކިޔޫގައި މީހަކު ނުތިބޭ ވަގުތުތައް.\n10:03 22 Mar 2014\nއިހަވަންދޫގެ2ނަންބަރު ވޯޓު ފޮށްޓަށް، މިހާތަނަށް ވޯޓުލާފައި ވަނީ ޖުމުލަ 143 މީހުން. އެއީ 55 އަންހެނުން ނާއި 88 ފިރިހެނުން. މިފޮށްޓަށް މިހާތަނަށް ވޯޓުލާފައި ވާ ޖިސްމާނީގޮތުން ނުކުޅެދޭ މީހުންގެ ޢަދަދަކީ 13.\n09:58 22 Mar 2014\nއިހަވަންދޫ 1 ނަންބަރު ފޮށި ކައިރީގައި ހަދާފައިވާ ކިއު.\n09:50 22 Mar 2014\nއިހަވަންދޫގެ 1 ނަންބަރު ވޯޓު ފޮށްޓަށް، މިހާތަނަށް ވޯޓުލާފައި ވާ ޖިސްމާނީގޮތުން ނުކުޅެދޭ މީހުންގެ ޢަދަދަކީ 21.\n09:47 22 Mar 2014\nއިހަވަންދޫގެ 1 ނަންބަރު ވޯޓު ފޮށްޓަށް، މިހާތަނަށް ވޯޓު ލާފައި ވަނީ 170 މީހުން. އެއީ 56 އަންހެނުންނާއި 114 ފިރިހެނުން.\n09:43 22 Mar 2014\nމާލޭ ތާޖުއްދީން ސުކޫލުގައި ވޯޓުލުން ކުރިއަށް ދާއިރު، އާއްމު ހާލަތު ރަނގަޅު ނޫން ކަމަށް އެސަރަހައްދުގައި ހުންނެވި އިހަވަންދޫޑޮޓްކޮމްގެ ރިޕޯރޓަރު މަޢުލޫމާތު ދޭ. އެސަރަހައްދު ފުދޭވަރަކަށް ހަލަބޮލި ކަމަށް ޚަބަރު ލިބޭ. ނަމަވެސް އެއްވެސް މައްސަލައެއް އަދި ދިމާނުވާކަން ފާހަގަ ކުރެވޭ.\n09:41 22 Mar 2014\nނިލަންދޫން ވެސް ވޯޓް ކަރުދާސް ދެއްކައިގެން ޒުވާނަކު ފުލުހުންގެ ބެލުމުގެ ދަށަށް ގެނެސްފި. މިފަހަރުވެސް ފުލުހުންގެ ބެލުމުގެ ދަށަށް ގެނެސްފައި ވަނީ 18 އަހަރުގެ ޒުވާނަކު ކަމަށް ފުލުހުން ބުނޭ.\n09:31 22 Mar 2014\nވޯޓު ލުމަށްފަހު ވޯޓް ކަރުދާސް ދެއްކި 18 އަހަރުގެ މީހަކު ގައްދޫއިންފުލުހުންގެ ބެލުމުގެ ދަށަށް ގެނެސްފި ކަމަށް ފުލުހުން ހާމަކޮށްފި. ވޯޓު ލުމަށްފަހު ވޯޓު ކަރުދާސް އެހެންމީހުންނަށް ދެއްކުމަކީ އިންތިހާބާ ބެހޭ ގަވާއިދުގައި ވާގޮތުން މަނާކަމެއް.\n09:20 22 Mar 2014\nއިހަވަންދޫ ދާއިރާގެ މީހުން ވޯޓުލުމަށް މާލޭ ތާޖުއްދީން ސުކޫލުގައި ބަހައްޓާފައިވާ ފޮއްޓަށް މިހާތަނަށް ވޯޓު ލާފައި ވަނީ 76 މީހުން.\n08:50 22 Mar 2014\nއިހަވަންދޫގެ2ނަންބަރު ވޯޓު ފޮށްޓަށް، މިހާތަނަށް ވޯޓުލާފައިވަނީ 62 މީހުން، ނަމަވެސް މި ފޮށީގެ ކިޔު އޮތީ ހުސްކޮށް\n08:49 22 Mar 2014\nއިހަވަންދޫގެ 1 ނަންބަރު ވޯޓު ފޮށްޓަށް، މިހާތަނަށް ވޯޓުލާފައިވަނީ 80 މީހުން، އަދި މި ފޮށީގެ ކިޔޫގައި މިވަގުތު ތިބީ3މީހުން\n08:44 22 Mar 2014\nއުސްހަކުރުގޭގައި ހަދަމުންދާ ފިހާރައިގެ ބިއްލޫރިގަނޑު ތަޅާލާފައި\n08:29 22 Mar 2014\nއިހަވަންދޫގައި ބަހައްޓާފައިވާ2ނަންބަރު ވޯޓު ފޮއްޓަށް މީހަކު ވޯޓު ލަނީ\n08:10 22 Mar 2014\n2 ފޮށީގަވެސް ވޯޓުލުން ވަރަށް ހަލުއިކޮށް ކުރިއަށްދާކަން ފާހަގަ ކުރެވޭ.2ނަންބަރު ފޮށީގެ ކިއުގައި މިހާރު ބާކީ2މީހުން ތިބިއިރު، 1 ނަންބަރު ފޮށީގެ ކިއުގައި ގިނަ ޢަދަދެއްގެ މީހުން ތިބިކަން ފާހަގަ ކުރެވޭ.\n08:09 22 Mar 2014\nއިހަވަންދޫ 1 ނަންބަރު ފޮށީގެ ވޯޓުލުންވެސް ފެށިގެން ކުރިއަށް އެބަދޭ.\n08:04 22 Mar 2014\nއިހަވަންދޫގައި ބަހައްޓާފައިވާ2ނަންބަރު ވޯޓު ފޮއްޓަށް (A02.05.2) ވޯޓު ދިނުމުގެ ހައްޤު ލިބިފައި ވަނީ ޖުމުލަ 795 މީހުން ނަށް. މިފޮއްޓަށް ލިބިފައިވަނީ 802 ވޯޓު ކަރުދާސް ކަމަށް ފޮށީގެ ވެރިޔާ ވަނީ އިޢުލާނު ކޮށްފައި.\n08:02 22 Mar 2014\nއިހަވަންދޫގެ 1 ނަންބަރު ވޯޓު ފޮށްޓަށް، އިހަވަންދޫ ދާއިރާގެ 751 ވޯޓު ކަރުދާސް ލިބިފައި ވާއިރު، އެހެނިހެން ދާއިރާގެ ލިބިފައި ވަނީ 27 ކަރުދާސް.\n08:01 22 Mar 2014\nއިހަވަންދޫގެ2ނަންބަރު ވޯޓު ފޮށީގެ ވޯޓުލާން ފަށައިފި. ފޮށި 1 ގެ ވޯޓުލުން އަދި ނުފެށޭ.\n08:00 22 Mar 2014\nއިހަވަންދޫގެ ވޯޓުލާ މަރުކަޒަށް ލިިބިފައިވާ ވޯޓު ކަރުދާސްތައް ގުނައި، ކަރުދާހުގެ ސީރިއަލް ނަންބަރު އިޢުލާނު ކޮށްފި.\n07:46 22 Mar 2014\nއިހަވަންދޫގެ ވޯޓުލާ މަރުކަޒުގެ ބޭރުގައ ހަދާފައި އޮތް ސަފު، މިހާރު ވޯޓުލާމީހުން ތިބޭ ކިއުއަށް ވައްދަން ފަށައިފި.\n07:25 22 Mar 2014\nއިހަވަންދޫގައި ބަހައްޓާ ދެ ވޯޓު ފޮށީގައި މަސައްކަތް ކުރައްވާ އިލެކްޝަންސްގެ އޮފިޝަލުން ވޯޓުލާ މަރުކަޒަށް ހާޒިރުވެ، ވޯޓުނެގުމަށްޓަކައި ވާންޖެހޭ އެންމެހާ ތައްޔާރީތަށް ވާން ފަށައިފި.\n07:03 22 Mar 2014\nއުސްހަކުރުގޭގައި ހަދަމުންދާ ފިހާރައިގެ ބިއްލޫރިގަނޑު ރޭ ތަޅާލާފައި ވާކަމަށް އިހަވަންދޫޑޮޓްކޮމް އަށް ޚަބަރު ލިބިއްޖެ. އެއީ މިއަދު އޮންނަ މަޖިލިސް އިންތިހާބުގައި ވާދަކުރައްވާ ކެންޑިޑޭޓެއްގެ ގެ.\n06:38 22 Mar 2014\nމަދަރުސާގެ ހުޅަނގު ފަރާތުގައި ހަދާފައި ވާ ކިއުގައި މިހާރުވެސް3މީހުން އެބަތިބި. މި ތަނުގައި ކިއު ހަދަނީ ވޯޓުފޮށި ނަންބަރު2އަށް ވޯޓުލާ މީހުން.\n06:37 22 Mar 2014\nމަދަރުސާގެ އިރުމަތީ ފަރާތުގައި ގޮނޑިތަކެއް ބަހައްޓާފައި ވާއިރު، އެ ކިއުގައި އެއްވެސް މީހަކު އަދި ނެތް.\n06:13 22 Mar 2014\nމިއަދު ވޯޓުލުން ކުރިއަށް ދާނީ ހެނދުނު 8:00 ން ހަވީރު 4:00 އަށް ކަމަށް އިލެކްޝަންސް ކޮމިޝަނުން ވަނީ ހާމަކޮށްފައި.\n06:11 22 Mar 2014\nފިހާޅޮހި އައިލެންޑް ރިސޯޓް (ކ. ފިހާޅޮހި) ގައި ބަހައްޓާ ވޯޓު ފޮއްޓަށް އިހަވަންދޫ ދާއިރާގެ ޖުމުލަ 22 މީހުން ރެޖިސްޓަރ ކޮށްފައިވޭ. އެއީ އިހަވަންދޫގެ 20 މީހުންނާއި މާރަންދޫގެ2މީހުން.\n06:08 22 Mar 2014\nމިއިންތިހާބުގައި މާލޭގައި އިހަވަންދޫ ދާއިރާގެ ރައްޔިތުން ވޯޓުލުމަށް މާލޭގައި ބަހައްޓާ ވޯޓު ފޮއްޓަށް ވޯޓު ލުމަށްޓަކައި ޖުމުލަ 440 މީހުން ރެޖިސްޓަރ ކޮށްފައިވޭ. އެއީ އިހަަވަންދޫގެ 259 މީހުންނާއި، މާރަންދޫގެ 133 މީހުންނާއި މޮޅަދޫގެ 48 މީހުން.\n18:11 21 Mar 2014\nއަދި އަމިއްލަ ގޮތުން ވާދަކުރާ ކެންޑިޑޭޓް މަތީން ކެމްޕެއިން ނިންމާލުމުގެ ގޮތުން ޕިކަޕް ބުރެއް ޖެހިއިރު އަމިއްލަ ގޮތުން ވާދަކުރާ ކެންޑިޑޭޓް ޝާފިޢު ކެމްޕެއިން ނިންމާލުމުގެ ގޮތުންވަނީ އަޑުގަދަކުރާ ބޭނުންކޮށްގެން ތާއީދު ހޯދުމުގެ މަސައްކަތްކޮށްފައި.\n18:04 21 Mar 2014\nސަރުކާރު ކޯލިޝަންގެ ކެންޑިޑޭޓް މުޙައްމަދު ޢަބްދުﷲ ގެ ކެމްޕެއިން ނިންމާލާފައިވަނީ ކާމިޔާބު ދެއްވުމަށްއެދި ކުރެވުނު ޙާއްސަ ދުޢާއަކުން.\n18:02 21 Mar 2014\n6:00 ވުމާއެކު ކެމްޕެއިން ހަރަކާތްތައް ނިންމާލައިފި.\n12:02 21 Mar 2014\nހއ. މޮޅަދޫގައި ބަހައްޓާ ވޯޓު ފޮއްޓަށް (A02.03.1) ވޯޓު ދިނުމުގެ ހައްޤު ލިބިފައިވާ ޖުމުލަ 202 މީހުން ތިބިއިރު، އިހަވަންދޫ ދާއިރާއަށް ވޯޓު ދިނުމުގެ ހައްޤު ލިބިފައިވަނީ 189 މީހުންނަށް.\n11:58 21 Mar 2014\nހއ. މާރަންދޫގައި ބަހައްޓާ ވޯޓު ފޮއްޓަށް (A02.10.1) ވޯޓު ލުމުގެ ހައްޤު ލިބިފައި ވަނީ 448 މީހުންނަށް. އެފޮއްޓަށް އެހެނިހެން ދާއިރާތަކުގެ މީހުންވެސް ވޯޓުލުމަށް ހަމަޖެހިފައިވާ އިރު އެފޮއްޓަށް ވޯޓުލުމަށް ހަމަޖެހިފައިވާ އިހަވަންދޫ ދާއިރާގެ މީހުންގެ ޢަދަދަކީ 435 މީހުން އެއީ މާރަންދޫގެ 432 މީހުންނާއި އިހަވަންދޫގެ3މީހުން.\n11:50 21 Mar 2014\nއިހަވަންދޫގައި ބެހެއްޓުމަށް ހަމަޖެހިފައިވާ 1 ނަންބަރު ވޯޓު ފޮއްޓަށް (A02.05.1) ވޯޓު ދިނުމުގެ ހައްޤު ލިބިފައިވާ އިހަވަންދޫ ދާއިރާގެ ޖުމުލަ މީހުންގެ އަދަދަކީ 744. އެއީ އިހަވަންދޫގެ 742 މީހުން ނާއި މާރަންދޫގެ 1 މީހަކާއި މޮޅަދޫގެ މީހެއް.\n11:47 21 Mar 2014\nއިހަވަންދޫގައި ބެހެއްޓުމަށް ހަމަޖެހިފައިވާ 1 ނަންބަރު ވޯޓު ފޮއްޓަށް (A02.05.1) ވޯޓު ދިނުމުގެ ހައްޤު ލިބިފައި ވަނީ ޖުމުލަ 771 މީހުން. މިފޮއްޓަށް އިހަވަންދޫ ދާއިރާ ފިޔަވައި އެހެނިހެން ބައެް ދާއިރާ ތަކުގެ މީހުންވެސް ވޯޓު ލާނެ.\n11:46 21 Mar 2014\nއިހަވަންދޫގައި ބެހެއްޓުމަށް ހަމަޖެހިފައިވާ2ނަންބަރު ވޯޓު ފޮއްޓަށް (A02.05.2) ވޯޓު ދިނުމުގެ ހައްޤު ލިބިފައި ވަނީ ޖުމުލަ 795 މީހުން ނަށް. މިފޮއްޓަށް ވޯޓުލާނީ ހަމަ އެކަނި އިހަވަންދޫގެ ރައްޔިތުން.\n20:12 20 Mar 2014\nކެމްޕެއިންކުރުން މަނާ ވަގުތުތަކުގައި އިންތިޚާބަށް ނުފޫޒެއް ފޯރާފާނެ އަމަލެއް ނުހިންގުމަށް އިލެކްޝަންސް ކޮމިޝަނުން އިލްތިމާސްކޮށްފި. ޤާނޫނު ނަންބަރު 2008/11 "އިންތިޚާބުތަކާ ބެހޭ ޢާންމު ޤާނޫނު" ގެ 44 ވަނަ މާއްދާގައި ވާގޮތުން އިންތިޚާބެއްގައި ވޯޓުނަގާ ދުވަހުގެ ކުރީ ދުވަހުގެ ހަވީރު 6:00 ން ފެށިގެން ވޯޓުނަގާ ދުވަހުގެ ފަހުދުވަހުގެ ހެނދުނު 6:00 އާ ދެމެދު، ތާއީދު ހޯދުމަށް އެއްވެސް ހަރަކާތެއް ނުވަތަ ތާއީދު ހޯދުމަށް މަގުފަހިވާފަދަ އެއްވެސް ޢަމަލެއް ހިންގުމަކީ މަނާކަމެއްކަމުގައާއި ރައްޔިތުންގެ މަޖިލީހުގެ އިންތިޚާބު 2014 އާއި ގުޅިގެން މި އިންތިޚާބުގައި ވާދަކުރައްވާ އެއްވެސް ކެންޑިޑޭޓަކަށް ތާއީދު ލިބޭފަދަ ނުވަތަ ތާއީދު ކުޑަވާފަދަ ނުވަތަ އިންތިޚާބަށް ނުފޫޒެއް ފޯރާފާނެ އެއްވެސް ޢަމަލެއް 21 މާރޗު 2014 ވާ ހުކުރު ދުވަހުގެ ހަވީރު 6:00 ން ފެށިގެން 23 މާރޗު 2014 ވާ އާދިއްތަ ދުވަހުގެ ހެނދުނު 6:00 އާ ދެމެދު އެއްވެސް ވަސީލަތެއްގެ އެހީގައި އެއްވެސް ފަރާތަކުން ނުހިންގުމަށް އިލެކްޝަންސް އިން ވަނީ އިލްތިމާސްކޮށްފައި.\n16:47 20 Mar 2014\nސުޕްރީމް ކޯޓުގެ އަމުރާ އެއްގޮތަށް، އިލެކްޝަންސް ކޮމިޝަންގެ ރައީސް ފުއާދު ތައުފީގާއި ނާއިބު ރައީސް އަހްމަދު ފަޔާޒުގެ ބަދަލުގައި އެ ކޮމިޝަނަށް ދެ ބޭފުޅަކު އައްޔަން ކުރައްވާފައި ނުވާކަމަށް ބުނެ ހޮނިހިރުދުވަހު ބާއްވާ ރައްޔިތުންގެ މަޖިލީހުގެ އިންތިހާބު ފަސްކުރުމަށާއި ރައްޔިތުންގެ މަޖިލީހުގެ ރައީސް އަބްދުﷲ ޝާހިދާއި ނާއިބު ރައީސް އަހްމަދު ނާޒިމްގެ މެމްބަރުކަން ގެއްލިފައިވާ ކަމަށް ކަނޑައަޅައި އަދި އެ ދެ ބޭފުޅުންގެ ކެންޑިޑެސީ ވެސް ބާތިލުކުރުމަށް ސުޕްރީމް ކޯޓަށް މިއަދު ހުށަހަޅައިފި. ސްޕުރީމް ކޯޓަށް މިމައްސަލަ ހުށައަޅާފައި ވަނީ ޖުމްހޫރީ ޕާޓީގެ ޒުވާނުންގެ ގޮފީހުގެ ރައީސް މޫސާ އަންވަރު.\n16:41 20 Mar 2014\nވޯޓު ކަރުދާސް ކައުންސިލް އިދާރާއަށް ގެންދިއުމަށްޓަކައި ކައުންސިލްގެ ވޭނަށް އަރުވަނީ. ވޯޓު ކަރުދާސް ރަށަށް ގެނެސްފަިއ ވަނީ ފުލުހުންގެ ބެލުމުގެ ދަށުން.\n16:38 20 Mar 2014\nއިހަވަންދޫގެ އިލެކްޝަން ފޯކަލް ޕޮއިންޓުން ވޯޓު ކަރުދާހާއި ޙަވާލު ވަނީ.\n16:36 20 Mar 2014\nއަންނަ ހޮނިހިރު ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ އިންތިޚާބުގައި އިހަވަންދޫ ގައި ބެހެއްޓުމަށް ހަމަޖެހިފައިވާ2ވޯޓު ފޮށްޓަށް ބޭނުންވާ ވޯޓު ކަރުދާހާއި އެހެނިހެން ސާމާނު ދާދި ދެންމެ އިހަވަންދުއަށް ގެނެސްފިއެވެ.\nއިތުރަށް ލޯޑުކުރަށްވާ »\n↵ މަޖިލިސް އިންތިޚާބު 2014, މުހައްމަދު އަބުދުﷲ\nކާކު މިހާރު ކުރީގަ އުޅޭނީ؟\n– 22 މާރިޗު 201440\nބައްލަވަ އެންމެ ކެންޑިޑޭޓެއްތޯ އަދި މިހާތަނަ ވޯޓު ލެއްވީ؟\n– 22 މާރިޗު 201420\nއަދިވެސް ފައިސާ ވޯޓަށް ބަހަމުންދާ ހަބަރުމީ ..؟\n– 22 މާރިޗު 201421\nމި ރޯ ނުބައި\n– 22 މާރިޗު 201422\nކެތްތެރިކަމާއެކު ސައްޙަ މައުލޫމާތު ގެނެސްދޭންވީނު ދޯ...\n– 22 މާރިޗު 2014 1 1\nކަލޯ މުހަންމާ ހޮވުނީދޯ ހެހެހެހ\n– 22 މާރިޗު 201441\nމަރުޙަބާ މުޙައްމަދު އަބުދުﷲ\nމަރުހަބާ މުހައްމާ......................މުހައްމަަާގެ ސަޕޯޓަރުންގެ ފަރަަާތުން ވެސް މަރުހަބަަަާ.....................\n– 22 މާރިޗު 201401\nއަހުމަދު އަބުދުﷲ އަށް އެވަރު އެކުރެވުނީވެސް ހާދަ ފައިސާއެއް ބަހާގެންނޭ. ފައިސާގަ ހިފާގެން އަހުމަދަށް ވޯޓުލީމީހުންނަށް ވަރަށް ސަލާމް.\n– 22 މާރިޗު 201433\nނައީމު އިސްމާޢީލް މެން އަޑީގަތިބެގެން ބެނުން ވީ އިހަވަންދޫޢީން އެމްޑީޕީ ފޮހެލުން ކަމަށް ވަރަށޤ ސައްހަ ކަންގޮތެއްގްއި ފާޅުވެއްޖެ.\n– 24 މާރިޗު 201400\nޢީޙަވަނުދޫ ގެ ރައްޔިތުންނަކީ ދީނޭކިޔާ ގެން މާ ބިރުގަންނަކަމަށް ހެދިގެން އުލޭބައެއް،! އެކަމކު ހަގީގަތަކީ ރިސްވަތުނަގއި އެއިން ފެންވަރާ ކައިބޮއެހަދައި ބޭސްފަރުވާކުރުން ތިރަށަށް ކޯފާޢެއް ނުލައްވަނީ ނަސީބެއް\nކުއްލިހަބަރު! ރިސްވަތަށް ނެގި ލާރި ހިފައިގެން މުހައްމާ ކެންޕޭންނުގަ އުލުނު މީ ހުން ބޭސްފަރުވާ ކުރަން މާލެ އަތުވެއްޖެ.މީ އިހަވަދޫ ގެ ގިނައަދަދެއްގެ މީހުންނަށް އަްންނަ ޢީދެއް\nފަހުޒަމާނުގެ އަލާމަތް ތަކުތެރެއިން ހިމެނޭކަމަށް ބުނޭ ކަމަށް އެކަށޭނަމީ ހާނޫން މީހާޔަށް އެމަގާމު ލިބުން ހިތާމާގެ ބޮޑުކަމުގެ ކޮޅެއްނެތް ތީމުހައްމަދުތަކުރުފާނުގެ މަންމާފާނުގެ ރަށުގެ އަހުލުވެރިންނޭބުނާތީއެކަމާ ހިތާމަކޮށް ރޯން ކިއްތޯކުރާނީ ކިތަންމެ ދެކެން ބޭނުންނުވިކަމުގަވިޔަސް ޝާފިުމެންފަދަ އަބުރުވެރި ކަމަށް އެކަށޭނަދަރިން ނަތިދިންޖަވާބު ފުދޭ ހިކަމުގާޔަގީނުންވެސް ވާނީހިތާމައެއް ގޯސްކަމަކުންރަގަޅެއް ނެރެވޭނެބޭ؟\n– 25 މާރިޗު 201400\nމަސައްކަތް ކުރަން އައި ބިދޭސީން ޕޮޒިޓިވް ވުމާއެކު ކަންބޮޑުވުން ތަކެއް! - 13 ސެޕްޓެމްބަރު 2020\nއިހަވަންދޫގައި ވޯޓުލުން ކުރިއަށް ދަނީ\n22 މާރިޗު 2014\nރައްޔިތުންގެ މަޖިލިސް އިންތިހާބުގެ ވޯޓުލުން އިހަވަންދޫގައި ކުރިއަށް ދަނީ. (1)


Family Protection Authority\nގެވެށި އަނިޔާ ހުއްޓުވުމުގެ ޤައުމީ ސިޔާސަތު އެކުލަވާލުން\n27 އެޕްރީލް 2014 (08:29:37)\nގެވެށި އަނިޔާ ހުއްޓުވުމުގެ ޤާނޫނު (2012/3) ގެ 53 ވަނަ މާއްދާގެ (ހ) ގައި ގެވެށި އަނިޔާގެ ޢަމަލުތައް ހުއްޓުވުމަށްޓަކައި ކަނޑައަޅަންޖެހޭ ޤައުމީ ސިޔާސަތުތައް ކަނޑައަޅައި، ތަންފީޒްކުރުމަކީ ފެމިލީ ޕްރޮޓެކްޝަން އޮތޯރިޓީގެ ޒިންމާއެއްކަމަށް ބަޔާންކޮށްފައިވާތީވެ، މިކަން ތަންފީޛު ކުރުމަށްޓަކައި އެކުލަވާލަންޖެހޭ ޤައުމީ ސިޔާސަތު އެކުލަވާލުމުގެ މަސައްކަތް ލޯކަލް ކޮންސަލްޓަންޓްއެއްގެ އެހީގައި 2013 ވަނަ އަހަރު ނޮވެމްބަރ މަހުގެ 18 ވަނަ ދުވަހުގައި މިމަސައްކަތް ވަނީ ފަށާފެއެވެ.\nމިމަސައްކަތުގައި ތިރީގައި އެވާ މުއައްސަސާ ތަކުން ބައިވެރިވެފައިވެއެވެ.\n- ފެމިލީ ކޯޓު\n- އެޓާރނީ ޖެނެރަލްގެ އޮފީސް\n- ޖުވެނައިލް ކޯޓު\n- މޯލްޑިވްސް ޕޮލިސް ސަރވިސް / ފެމިލީ އެންޑް ޗައިލްޑް ޕްރޮޓެކްޝަން ޑޕާރޓްމަންޓް / ވިކްޓިމް ސަޕޯރޓު ޔުނިޓު\n- ސޮސައިޓީ ފޮރ ހެލްތް އެޑިއުކޭޝަން\n- ޕްރޮސެކިއުޓަރ ޖެނެރަލްގެ އޮފީސް\n- ޑިޕާޓްމަންޓް އޮފް ޕެނިޓެންޝަރީ އެންޑް ރިހަބްލިޓޭޝަން ސަރވިސަސް\n- މިނިސްޓްރީ އޮފް ހޯމް އެފެއާޒް / އެން.ޖީ.އީ ޔުނިޓު\n- ޖުވެނައިލް ޖަސްޓިސް ޔުނިޓު\n- ކްރިމިނަލް ކޯޓު\n- ހިއުމަން ރައިޓްސް ކޮމިޝަން އޮފް ދަ މޯލްޑިވްސް\n- މާލޭ ސިޓީ ކައުންސިލްގެ އިދާރާ\n- މިނިސްޓްރީ އޮފް އެޑިއުކޭޝަން\n- ލޯކަލް ގަވަރމެންޓް އޮތޯރިޓީ\n- ޔޫ.އެން ވިމެން\n- ޔޫ.އެން ރެސިޑެންޓް ކޯޑިނޭޓަރގެ އޮފީސް\nމިމަސައްކަތް ކުރިއަށް ގެންގޮސްފައިވަނީ ތިން ފިޔަވައްސަކަށް ބަހައިލައިގެންނެވެ. ފުރުތަމަ ފިޔަވަހި ކުރިޔަށް ގެންގޮސްފައިވަނީ ޑޮކިއުމަންޓް އެނެލިސިސް އެއްގެ ސިފައިގައި ގެވެށި އަނިޔާއާ ގުޅޭ ގޮތުން ލިޔެވިފައިވާ ރިޕޯޓްތައް ދިރާސާކުރުމަށެވެ. އެއަށް ފަހު ދެވަނަ ފިޔަވަހިގައި ގެވެށި އަނިޔާއާ ދެކޮޅަށް މަސައްކަތް ކުރާ މުއައްސަސާތަކާއެކު ފޯކަސް ގުރޫޕް ޑިސްކްޝަންތަކެއް އަދި މަޝްވަރާ ބައްދަލުވުންތަކެއް ވަނީ ބޭއްވިފައެވެ. ތިންވަނަ ފިޔަވަހިގައި ގެވެށި އަނިޔާ ހުއްޓުވުމުގެ ޤައުމީ ސިޔާސަތު ލިޔެ، އެއަށް ގެންނަން ޖެހޭ އިސްލާހްތަށް ކުރުމަށްފަހު ގެވެށި އަނިޔާ ހުއްޓުވުމުގެ ޤައުމީ ސިޔާސަތު ވެލިޑޭޓްކޮށް އެކުލަވާލެވުނެވެ.\nމި މަސައްކަތުގެ މަޤްޞަދަކީ، ގެވެށި އަނިޔާގެ ޢަމަލުތައް ހުއްޓުވުމަށް އާންމުން ހޭލުންތެރި ކުރުވުމަށާއި، ގެވެށި އަނިޔާގެ ޢަމަލުތަކުގެ ޝިކާރައަކަށްވާ މީހުންނަށް ދޭންޖެހޭ ރައްކާތެރިކަމާއި، އެހީތެރިކަމާއި ޙިދުމަތްތައް ދިނުމަށާއި، ގެވެށި އަނިޔާގެ ޢަމަލު ހިންގާ ފަރާތްތަކަށް ލިބެންޖެހޭ އަދަބު ލިބިދިނުމަށާއި އަދި ރިހެބިލިޓޭޓްކުރުމަށް، ފުލުހުންނާއި ޞިއްޙީ އަދި އިޖުތިމާޢީ ޙިދުމަތްދޭ ފަރާތްތައް، އަދި ކޯޓުތަކާއި ފެމިލީ ޕްރޮޓެކްޝަން އޮތޯރިޓީ އަދި މިނޫންވެސް ކަމާގުޅުންހުރި މުއައްސަސާތައް ގުޅިގެން މަސައްކަތް ކުރާނޭ ގޮތުގެ ތިން އަހަރު ދުވަހުގެ ޤައުމީ ސިޔާސަތެއް ކަނޑައެޅުމެވެ. އަދި ހަމައެހެންމެ ގެވެށި އަނިޔާގެ ޢަމަލުން މީހުން ސަލާމަތް ކުރުމަށްޓަކައި ރާއްޖޭގައި އެކި ފަރާތްތަކުން ކުރާ މަސައްކަތްތައް ވިލަރެސްކޮށް ޤައުމީ ސިޔާސަތެއްގެ ދަށަށް އެމަސައްކަތްތައް ގެނެސް ހިންގުމެވެ.\nގެވެށި އަނިޔާ ހުއްޓުވުމުގެ ޤައުމީ ސިޔާސަތު އެއްކޮށް އެކުލަވާލައި ވެލިޑޭޓް ކުރުމަށްފަހު މިމަސައްކަތް އެއްކޮށް ނިމިފައިވަނި މިއަހަރުގެ މާޗްމަހުގެ ތެރޭގައިއެވެ.\nމައިޒާންދޮށުގެ،2ވަނަ ފަންގިފިލާ، ސޯސަން މަގު، މާލެ، ދިވެހިރާއްޖެ\n© ފެމިލީ ޕްރޮޓެކްޝަން އޮތޯރިޓީ


Social media gai emmen kiyavanee\nގައުމުތަކުގެ ލާމެހިފައި އޮތް އޮތުމަށް ފާޑެއްގެ ނިމުމެއް އައިސްފައި ވަނީ ކޮވިޑް-19 އިގެ ވަބާއާއެކު އެވެ. މިއީ "ދުނިޔެ ހުއްޓުން" ފަދަ ކަމެކެވެ. ގައުމުތައް ބަންދުވެ، ދަތުރުފަތުރުު ހުއްޓުނީ އެވެ. އެންމެ ފަހުން ގޭ ބަންދުގައި ވެސް ތިބެން ޖެހުނީ އެވެ.\nމި ގޮތަށް ބަންދުވުމަކީ ކޮވިޑް-19 އިން ރައްކާތެރިވުމަށް އެންމެ މުޖައްރިބު ވެސް ފަންޑިތަ އެވެ. އެހެން ކަމުން މަޖުބޫރުން ނަމަވެސް ދުނިޔޭގެ އެތައް ބިލިއަން މީހުން ގެއަށް ވަންނަން ޖެހުނީ އެވެ. ރާއްޖެވެސް އޮތީ އެ ހާލަތުގަ އެވެ.\nރާއްޖޭގައިވެސް ވަނީ ދިވެހި ތާރީހުގައި ފުރަތަމަ ފަހަރަށް ސިއްހީ ކުއްލި ނުރައްކާ އިއުލާނު ކޮށްފަ އެވެ. އަދި އިއްޔެއިން ފެށިގެން ކޮންމެ ދުވަހަކު ކާފިއު ވެސް އެބަ ހިންގަ އެވެ.\nކޮވިޑުން ރައްކާތެރިވުމަށް ގެތަކުގައި ތިބެންޖެހޭތީ އެކަމަށް ހޭލުންތެރިކުރުވުމަށް ގިނަ މަސައްކަތްތަކެއް ދަނީ ކުރަމުންނެވެ. ގޭގައި ތިބެން ކުރެވިދާނެ ކަންކަން ދަނީ ބުނެދެމުންނެވެ. އަދި ގޭގައި ތިބޭއިރު ކޮށްލާނެ ތަފާތު ކަންކަން ބުނެދީ ވާދަވެރިކަމުގައި އެކަންކަން ދަނީ ކުރަމުންނެވެ.\nއެގޮތުން ރާއްޖޭގައި ވެސް އެފަދަ ޗެލެންޖެއް ފެށުނެވެ. ޗެލެންޖް ފައްޓަވާ، ވައިގައި ހިއްޕެވީ ގައުމުގެ އިސްވެރިން އިސްކޮށް ތިބެގެންނެވެ. ކުރެއްވި ކަމަކީ ޓޮއިލެޓް ޕޭޕަރު ރޯލުން ބޯޅަ ހަދައިގެން ކުޅެން ފެއްޓެވީ އެވެ. އަދި ވީޑިއޯކޮށް ސޯޝަލް މީޑިއާގައި ހިއްސާކު ރުމަށްފަހު އިތުރު ބަޔަކަށް ދައުވަތު ދެނީ އެވެ. ނާއިބު ރައީސާ، ވަޒީރުންނާއި، މަޖިލީސް މެންބަރުންނާއި، ސަފީރުން ފޯރީގައި ގެންދެވީ އެ ކުޅިވަރު ކުޅުއްވަމުންނެވެ. އިސާހިތަކު އެ ވީޑިއޯތައް ވައިރަލްވެ، ބައެއް ދިވެހިންވެސް އެ ކުޅިވަރު ފަށައިފި އެވެ.\nނަމަވެސް ދިވެހިންނާ މުޅި ގައުމުވެސް މި ތިބީ ކޮން ހާލަތެއްގައި ކަމެއް ގިނަ ދިވެހިން ހަނދާނެއް ނުނެތެ އެވެ. ގެއަށްވަދެ މިތިބީ ލޮލަށް ވެސް ނުފެންނަ ކުޑަކުޑަ ވައިރަސްއަކުން ސަލާމަތަށް އެދި، އިންސާނާގެ ބަލިކަށި ކަމުންކަން ހަނދާނަށް ގެނުވި އެވެ. އަދި މިއީ ބޭރުގެ ގައުމުތަކުން ފެންނަ ކުޅިވަރުތަކުގައި ޖެހި ސޯޓްބުރީގައި ޓޮއިލެޓް ޕޭޕަރު ރޯލުގައި ފައިން ތަޅަންވީ ވަގުތު ނޫންކަން އެ ދިވެހިން ދެނެގަތެވެ. އެހެންވެ އެކަމާ ދެކޮޅު ހެދިއެވެ.\nދެން ފެށުނީ ހަގީގީ ޗެލެންޖެވެ. ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް ފެއްޓެވީ މުޅި ސޯޝަލް މީޑިއާ ކީރިތި ގުރުއާން ކިޔަވާ ވީޑިއޯތަކުން ފުރާލުމުގެ ޗެލެންޖެކެވެ. އެ ޗެލެންޖަށް ހިތްވަރު ދިނުމަށް ބައެއް އިލްމުވެރިންލައްވާ ވެސް ގުރުއާން ވިދާޅުވާ ވީޑިއޯތައް އާންމު ކުރެއްވި އެވެ. އޭގެ ތެރޭގައި ދިވެހިންގެ މެދުގައި އަދި މުޅި ދުނިޔޭގައި ވެސް އެންމެ މަގުބޫލް އެއް އިލްމުވެރިޔާ މުފުތީ މެންކު ކީރިތި ގުރުއާން ކިޔަވާ ވިދާޅުވާ ވީޑިއޯއެއް ހިމެނެ އެވެ.\nގުރުއާނުން ކޮންމެވެސް މިންވަރެއް ކިޔެވުމަށްފަހު ސޯޝަލް މީޑިއާގައި ވީޑިއޯ ހިއްސާކޮށް އިތުރު ބަޔަކަށް އެ ދައުވަތު ދޭންވީއެވެ. އަދި ގުރުއާން ވަކި މުއްދަތެއްގެ ތެރޭގައި ހަތިމުކުރުމަށް މަސައްކަތް ކުރަންވީ އެވެ.\nމި ޗެލެންޖްވީ މި ހާލަތަށް އަދި އެނޫން ގޮތަކަށް ބެލި ނަމަވެސް ދިވެހިންނަށް އެންމެ ކަމުދިޔަ ޗެލެންޖަކަށެވެ. ކުދި ބޮޑު އެންމެންގެ ކިޔެވުންތަކުން ސޯޝަލް މީޑިއާ ފުރާލައިފި އެވެ. އޭގެ ތެރޭގައި ސިޔާސީ ބޭފުޅުން ވެސް ހިމެނިވަޑައިގަތެވެ.\nޔޫތު މިނިސްޓަރާއި ފުލުސް ސީޕީ އެވެ. ޕީއެންސީގެ ރައީސާއި ކުރީގެ މިނިސްޓަރު ޑރ. މުހައްމަދު މުއިއްޒެވެ. އަދި މަޖިލީހުގެ ކުރީގެ މެންބަރުންނާއި، ގާރީންނާއި، އިލްމުވެރިންނާއި ކުދި ބޮޑު އެތައް ބައެއްގެ އަޑުން ގުރުއާން ރެކޯޑްކޮށް ވީޑިއޯ ހިއްސާ ކޮށްފި އެވެ.\nގުރުއާން ޗެލެންޖަށް ލިބުނު ބޮޑު ކާމިޔާބާއެކު ޝަހީމް ހުންނެވީ ބޮޑު އުފަލެއްގަ އެވެ. އެންމެ ބޮޑު އުފަލަކީ ދިވެހިންގެ ހިތްތަކުގައި އިސްލާމްދީނަށް ދެވިފައިވާ މަތިވެރި މަގާމު އިތުރަށް ހާމަވެގެން ދިއުމެވެ. ހާއްސަ އެތައް ކުޑަކުއްޖެއްގެ އަޑުން ގުރުއާން ރެކޯޑްކުރެވި އެއް ޕްލެޓްފޯމަކުން އަޑުއަހާލަން ފުރުސަތު ލިބުމެވެ. މިއީ ދަރިވަރުންގެ މެދުގައި ގުރުއާނަށް އިތުރަށް ލޯބި އުފެދި، ރީތިކޮށް ގުރުއާން ކިޔެވުމަށް މަސައްކަތް ކުރުމަށް އެ ދަރިވަރުންނަށް އެޅުނު ބާރެކެވެ.\nއަދި މުޅި ދުނިޔެ މިހާރު އޮތް ހާލަތުގައި ކީރިތި ގުރުއާން ކިޔެވުން ހިތަށް ފިނިކަން ހޯދާ، މިވަބާ މުސީބާތުން ސަލާމަތްވުމަށް މާތްﷲ ގެ ހަޒުރަތަށް ދެންނެވުމަށް ދެ އަތް އުފުލާލުމަށް ވެސް ލިބުނު ފުރުސަތެވެ.\nޑރ. މުހައްމަދު ޝަހީމް އަލީ ސައީދު ކޮވިޑް-19\nޑިޒްނީ ޕްރިންސެސްްތައް ދިވެހިވަންތަ ވެއްޖެ


B. Miriyandhoo Resort ge career day miadhu B. Eydhafushi gai baavanee\nމިރިޔަންދޫ ރިސޯޓްގެ “ކެރިއަ ޑޭ” މިއަދު އޭދަފުށީގައި ބާޢްވަނީ\nހިތާދޫ އޮންލައިން | 04 އޯގަސްޓު 2018\nއެންމެ މަތީ ފެންވަރުގެ 70 ވިލާއާއެކު އަންނަ އޮކްޓޯބަރު 1 ގައި ހުޅުވާގޮތަށް ހަމަޖައްސާގައިވާ ބ. މިރިޔަންދޫ ރިސޯޓަށް ބޭނުންވާ މުވައްޒަފުން ހޯދުމަށް ބާއްވާ “ކެރިއާ ޑޭ” މިއަދު އޭދަފުށީގައި ބާއްވާގޮތަށް ހަމަޖައްސައިފި އެވެ.\nމިއަދު ހެނދުނު 10:00 އިން މެންދުރުފަހު 2:00 އަށް އޭދަފުށީ މަލްޓިޕާޕަސް ހޯލުގައި ބާއްވާ “ކެރިއާ ޑޭ” ގައި އެ ރިސޯޓަށް ބޭނުންވާ ތަފާތު އެކި ދާއިރާތަކުން މުވައްޒަފުން ނެގުމަށް އިންޓަވިއު ކުރާނެ އެވެ.\nމި ރިސޯޓަށް މުވައްޒަފުން ހޯދުމަށް މިދިޔަ މަހު ފަހުކޮޅު މާލޭގައި ވެސް ރިކަރޫޓްމެންޓް ޑޭ ހަރަކާތްތަކެއް ވަނީ ކުރިއަށް ގެންގޮސްފަ އެވެ.


ފުލުހުން ބޮޑީ ވޯން ކެމެރާ ބޭނުންކުރަން ފަށައިފި | Jazeera\tފުލުހުން ބޮޑީ ވޯން ކެމެރާ ބޭނުންކުރަން ފަށައިފި - Jazeera\nފުލުހުން ބޮޑީ ވޯން ކެމެރާ ބޭނުންކުރަން ފަށައިފި\nއައިމިނަތު ޔުމްނާ February 26, 2020 62 views0\nޕޮލިސް ކޮމިޝަނަރު މުހައްމަދު ހަމީދު މިއަދު ކުރެއްވި ޓްވީޓެއްގައި ވިދާޅުވެފައިވަނީ އޮފިސަރުންގެ ޔުނީފޯމުގައި ބޮޑީ ވޯން ކެމެރާ (ބީޑަބްލިއުސީ) ހަރުކޮށް، އޭގެ ނަތީޖާ އަށް ބެލުމަށް ފަހު ފުޅާ ދާއިރާއެއްގައި މިކަން ކުރުމުގެ ވިސްނުން ގެންގުޅުއްވާ ކަމަށެވެ.\nހަމީދު ވިދާޅުވެފައިވާ ގޮތުގައި ފުލުހުންގެ އަމަލުތަކާ މެދު އާންމުން ކުރާ ޝަކުވާތައް މަދުކުރުމަށާއި ފުލުހުންނާ މެދު ރައްޔިތުންގެ އިތުބާރު އިތުރުކުރުމަށް، އަދި ފުލުހުންގެ ހިދުމަތުގެ ފެންވަރު ރަނގަޅުކުރަން ބީޑަބްލިއުސީ އަކީ ރަނގަޅު ވަސީލަތެއް ކަމުގެ ހެއްކެއް ކަމަށެވެ.\nބޮޑީ ވޯން ކެމެރާ އަކީ އެހެން ގައުމުތަކުގެ ފުލުސް އޮފިސަރުންވެސް ބޭނުންކުރަމުން އަންނަ ވަސީލަތެއް ކަމަށާއި އެފަދަ ކެމެރާ ބޭނުން ކުރުމުން ފުލުހުންނާއި އާންމުންނާ ދެމެދު އޮންނަ ގުޅުން ރަނގަޅުވާ ކަމަށްދައްކާ ކަމުގައި ހަމިދު ވަނީ ވިދާޅުވެފައެވެ.\nމައިގަނޑު ހަތް ތީމަކަށް ބަހަލައިގެން ހަ ކަމަކަށް އިސްކަން ދީގެން ފުލުހުންނާ މެދު އިތުބާރު އުފައްދައި ފުލުހުންގެ ހިދުމަތް ތަރައްގީކުރުމަށް 2024ގެ ނިޔަލަށް ފުލުހުންގެ މުއައްސަސާގެ މަސައްކަތްތައް ކުރިއަށް ގެންދާނެ ގޮތުގެ ސްޓްރެޓީޖިކް ޕްލޭނެއް މިދިޔަ އަހަރު ވަނީ އިފްތިތާހުކޮށްތަންފީޒުކުރަން ފަށައިފަ އެވެ.


Faisaage Ithuru Nootu Thakeh Print Koh Fageerunnah Bahan Nimmaifi - Vaguthu\nފައިސާގެ އިތުރު ނޫޓުތަކެއް ޕްރިންޓްކޮށް ފަޤީރުންނަށް ބަހަން ނިންމައިފި\nފައިސާގެ އާ ނޫޓުތަކެއް ޕްރިންޓުކޮށް، ފަޤީރުންނަށް ބަހަން ނިންމާފައިވާ ކަމަށް ދެކުނު އެފްރިކާގެ ފިނޭންސް މިނިސްޓަރ އެންލޭންލާ ނޭން ވިދާޅުވެއްޖެއެވެ.\nމިކަން ހާމަކޮށް އެންލޭންލާ ވިދާޅުވީ، ދެކުނު އެފްރިކާގެ ސަރުކާރުން ނިންމާފައިވަނީ އެތައް ބިލިއަން އެމެރިކާ ޑޮލަރަކާއި އެއްވަރަށް އެޤައުމުގެ ފައިސާ ޕްރިންޓުކޮށް އެޤައުމުން ފަޤީރުކަން ނައްތާލުން ކަމަށެވެ. އަދި އެކަމުން އެއްވެސް ނޭދެވޭ އަސަރެއް ނުކުރާނެ ކަމަށާއި، އެއީ ގިނަ ބަޔަކު މިހާރުވެސް އެދޭގޮތް ކަމަށް އޭނާ ވިދާޅުވިއެވެ.\n"އަޅުގަނޑުމެން ޔަޤީންކުރާނަން، އަލަށް ޕްރިންޓުކުރާ ފައިސާ ފަޤީރުންނަށް ހަމަހަމައަށް ލިބޭކަން. އަދި ޤައުމުގައި ދިރިއުޅޭ މީހުންނަކީ ފުދިގެން އުޅޭ ބަޔަކު ކަމުގައި ހަދާނަން. ރައްޔިތުން ފަޤީރުވަނީ ވަޒީފާ ނެތުމަކުންނެއް ނޫން. ޤައުމުގައި ނެތީ ފައިސާ. އަޅުގަނޑުމެންގެ އަތުގައި ކަރުދާހާއި ކުލަ އެބަހުރި. އެހެން ކަމުން ދެން ކަންބޮޑުވާކަށް ނުޖެހޭނެ،" އެންލޭންލާ ވިދާޅުވިއެވެ.\nމި މަސައްކަތުގެ ދަށުން ޕްރިންޓް ކުރުމަށް ހަމަޖެހިފައިވާ ފައިސާގެ ވަކި ޢަދަދެއް އެންލޭންލާ ހާމަކުރައްވާފައި ނުވާއިރު، އޭނާ ވިދާޅުވީ ކުރިއަށް އޮތް ދެމަހެއްހައި ދުވަސް ތެރޭގައި ފައިސާ ޕްރިންޓް ކުރަން ފަށާނެ ކަމަށެވެ. އަދި އެކަން ހުއްޓާލާނީ ޤައުމުން ފަޤީރުކަން ނެތިދިއުމުން ކަމަށް އޭނާ ވިދާޅުވިއެވެ.\nއެންލޭންލާ ވިދާޅުވީ، މި މަސައްކަތް ކާމިޔާބުވެއްޖެނަމަ ދެކުނު އެފްރިކާގެ ރައްޔިތުންގެ ތެރޭގައި ގިނައިން ތިބޭނީ ބިލިއަނަރުން ކަމަށެވެ.\nމާޗް 9, 2018 18:19\nއެކަމަކު އިންފްލޭޝަން އިންތިހާއަށް މަތިވާނެ ވާހަކަ ހަނދުމަކޮށް އަރުވަން\nމާޗް 9, 2018 18:26\nރާއްޖޭގެ އެންމެ ފަހުން ނެރުނު އާ ނޫޓުގެ "ސް" ޖެހި 500 ރުފިޔާގެ ނޫޓުތައް ޑޮލަރަށް ބަދަލު ކޮށްގެން ސައްޙަ ފައިސާއަށް ބަދަލު ކޮށް ވިޔަފާރީގެ މުއާމަލާތްތައް ހިންގާ ކަމުގެ ހަބަރު ދޫދޫ މަތިން ކިޔާ އަޑު އިވޭ.. ފަގީރުންނަށް ބަހަން ފެނޭ..\nމާޗް 9, 2018 18:38\nވެރިންނަށް މޮޔައިން ތިބީމަވާގޮތް ބައްލަވާލައްވާ


Dhuvas thakakah fahu munnaarun anekkaaves hiygaimu kan! - vNews.mv\nޙައްވާ މިންހާ Male' | 23 January 2020, 18:32\nހުކުރު މިސްކިތުގެ މުންނާރުގެ އާބާތުރަ ފިލުވުމުގެ މަސައްކަތް ކުރަމުންދާތާ މިހާރު މިވަނީ ދުވަސްތަކެއް ވެފައެވެ.\nއެމަސައްކަތް އެންމެ ފުރަތަމަ ފެށުމަށް އެއްބަސްވި ތާރީހު ފަހަނައަޅައި ދިޔުމަށްފަހު، އެމަސައްކަތް ފެށިފައިވަނީ ފެށުމަށް ނިންމި ތާރީހުގެ ހަފްތާއެއްހާ ދުވަސް ފަހުން މިދިޔަ ޑިސެމްބަރު މަހުުގެ ހަތަރުވަނަ ދުވަހުއެވެ.\nމުންނާރުގެ އާބާތުރަ ފިލުވުމުގެ މަސައްކަތް ކުރިއަށް ގެންދިޔުމަށް މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖާއި، ސަގާފީ ތަރިކަ ރައްކާކުރާ ގައުމީ މަރުކަޒާއި، ސްޓޭޓް ޓްރޭޑިން އިލެކްތްރިކް ކޮމްޕެނީ (ސްޓެލްކޯ) އާއެކު އެއްބަސްވުމުގައި ސޮއިކުރީ މިދިޔަ އަހަރުގެ ނޮވެމްބަރު މަހުގެ 26 ވަނަ ދުވަހުއެވެ.\nއެއްބަސް ވުމުގައިވާ ގޮތުން މަސައްކަތް ފެށުމަށް ހަމަޖައްސާފައި އޮތީ ނޮވެމްބަރު މަހުގެ 30 ވަނަ ދުވަހުއެވެ. އެހެންނަމަވެސް، މޫސުން ގޯސްވުމުގެ ސަބަބުން މަސައްކަތް ފެށުނީ ޑިސެމްބަރު މަހުގެ ހަތަރުވަނަ ދުވަހުއެވެ.\nމުންނާރުގެ އާބާތުރަ ފިލުވުމުގެ މަސައްކަތް ފައްޓަވައިދެއްވީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހެވެ.\nއެއްބަސްވުމުގައިވާ ގޮތުން މިނިސްޓްރީ އާއި ސަގާފީ ތަރިކަ ރައްކާކުރާ މަރުކަޒާއި ސްޓެލްކޯ ގުޅިގެން ކުރިއަށް އޮތް4އަހަރު މާލޭ ހުކުރުމިސްކިތުގެ ގޯތިތެރޭގައި ހުރި4ފެންވަޅާއި މުންނާރުގެ އާބާތުރަ ފިލުވައި، މަރާމާތު ކުރުމުގެ މަސައްކަތް ކުރަމުން ގެންދާނެއެވެ.\nމި މަސައްކަތަށް ޚަރަދުކުރަމުން ދަނީ ސަގާފީ ތަރިކަ ރައްކާތެރިކުރާ ގައުމީ މަރުކަޒާއި ސްޓެލްކޯ ގުޅިގެންނެވެ. އަދި މަސައްކަތް ކުރަމުންދާއިރު ސްޓެލްކޯގެ ވަސީލަތްތައް އަންނަނީ ބޭނުންކުރަމުންނެެވެ.\nމަސައްކަތް ފެށިފަހުން، މިހާރު ގާތްގަނޑަކަށް ދެމަސްދުވަސް ވާން ގާތްވެފައިވާއިރު، މިމަސައްކަތް މިހާރު ނިމުމަކާ ގާތްވެފައިވާކަމަށް މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖުން ވަނީ ބުނެފައެވެ.\nމުންނާރުގެ އާބާތުރަ ފިލުވުމުގެ ތެރެއިން، އުވަ ޖެހުމުގެ މަސައްކަތް މިމަހުގެ 19 ވަނަ ދުވަހު ނިމިފައިވާކަމަށް ވީނިއުސްއަށް މައުލޫމާތު ދެމުން މިނިސްޓްރީގެ އޮފިޝަލް ވަނީ ވިދާޅުވެފައެވެ.\nއަދި މިހާރު ދަނީ މުންނާރުގެ އެކި ބައިތަކުގައި ކުލަލުމުގެ މަސައްކަތްކަމަށް މިނިސްޓްރީގެ އޮފިޝަލް ވިދާޅުވިއެވެ. އެގޮތުން މުންނާރުގައި ކަނޑާފައި ހުރި އަކުރުތަކާއި މުންނާރުގެ ވަށައިގެން ހުންނަ ބަންދުތަކުގައި ކުލަލުމުގެ މަސައްކަތް ވަރަށް އަވަހަށް ނިމޭނެކަމަށް މިނިސްޓްރީގެ އޮފިޝަލް މައުލޫމާތު ދިނެވެ.\nކުލަލުމުގެ މަސައްކަތް ނުނިމި ލަސްވަނީ ކީއްވެތޯ ސުވާލުކުރުމުން އޮފިޝަލް ވިދާޅުވީ، މަސައްކަތް ނުނިމި ލަސްވަނީ ދޭތެރެ ދޭތެރެއިން ވާރޭ ވެހޭތީކަމަށް ވިދާޅުވިއެވެ. މޫސުން ރީތި ކަމުގަައިވާނަމަ ހޮނިހިރު ދުވަހުވެސް މަސައްކަތް ނިންމާލެވޭނެ ކަމަށް ވިދާޅުވިއެވެ.\nހުކުރު މިސްކިތުގެ މުންނާރުގެ އާބާތުރަ ފިލުވުމުގެ މަސައްކަތް ފެށިއިރު، މުންނާރަށް ހުރީ ވަރަށް ބޮޑެތި ގެއްލުން ވެފައެވެ. މުންނާރު އެކަށީގެންވާ ވަރަށް ނުބެލެހެއްޓުމުގެ ސަބަބުން މުޅި މުންނާރުގައި ފެހިޖަހައި، މުންނާރުގެ އަސްލު ރީތި ސިފަވަނީ ވަރަށް ބޮޑަށް ގެއްލިފައެވެ. މިކަމުގެ ކަންބޮޑުވުން އާންމުން ދިޔައީ ސޯޝަލް މީޑިޔާގައިވެސް ފާޅުކުރަމުންނެވެ.\nޚާއްސަކޮށް، މުންނާރު ހުންނަ ސަރަހައްދަކީ ފަތުރުވެރިންވެސް މާލެ އައިސް އުޅޭއިރު ވަރަށް ގިނައިން ޒިޔާރަތްކުރާ ސަރަހައްދަކަށް ވުމުން މިކަމުގެ ކަންބޮޑުވުންތައް އޭރު ވަނީ ވަރަށް ބޮޑުވެފައެވެ.\nމީގެއިތުރަށް، މުންނާރަކީ ދިވެހިރާއްޖޭގެ ތާރީޚާ ވަރަށް ބޮޑަށް ގުޅިފައިވާ އެއްޗެއްކަމުން ތާރީޚު ދިރާސާ ކުރައްވާފައިވާ ފަރާތްތަކުންވެސް އެކަމާމެދު ދިޔައީ ވަރަށް ބޮޑަށް ކަންބޮޑުވުން ފާޅުކުރަމުންނެވެ.\nހުކުރު މިސްކިތުގެ މުންނާރަކީ ހިރިގަލުން އިމާރާތްކޮށް، އުވަ ލާފައިވާ ބިނާއެއްކަމުން، އެތަން އާބާތުރަ ފިލުވުމުގައި ސަމާލުވާންޖެހޭ ކަންކަންވެސް ހުރެއެވެ. އެހެންކަމުން، މުންނާރު މީގެކުރިންވެސް އަދި މިހާރުވެސް ބަލަހައްޓަމުން ގެންދަނީ ކޮންޒަވޭޝަންގެ ހަމަތަކާ އެއްގޮތްވާ ގޮތުގެ މަތިންނެވެ.\nހުކުރު މިސްކިތުގެ މުންނާރުގެ އާބާތުރަ ފިލުވުމަށް ކުރާ މަސައްކަތުގައި ޒަމާނީ ކުލައާއި ދަވާދު ބޭނުންކުރުމަކީވެސް ކުރެވެނޭކަމެއް ނޫންކަމަށް ސަގާފީ ތަރިކަ ރައްކާކުރާ ގައުމީ މަރުކަޒުން ވަނީ މީގެކުރިން ބުނެފައެވެ.\nބޭނުންކުރެވޭ ކުލައެއް ނުވަތަ މާއްދާއެއްގެ ސަބަބުން މުންނާރަށް އިއާދަ ނުކުރެވޭ ވަރުގެ ގެއްލުން ލިބިދާނެ ކަމެއް ކަމަށްވެސް އެމަރުކަޒުން މީގެކުރިން ވަނީ ބުނެފައެވެ.\nމުންނާރަކީ ހިރިގަލާ އުވައިން ހަދާފައިވާ ތަނަކަށް ވާތީ، މުންނާރަށް ރައްކާތެރިކަން ލިބެނީ ހިރިގަލާ އެންމެ ގުޅުންހުރި މާއްދާތައް ބޭނުންކޮށްގެން ކަމަށް ދިރާސާތަކުން ދައްކައެވެ.\nމިފަދަ ސަބަބުތަކަށްތަކައި މިފަހަރުވެސް މުންނާރު މަރާމާތު ކުރުމުގައި ބޭނުންކޮށްފައިވަނީ އުވައެވެ. އުވައަކީ ތަނެއްގައި ލުމަށްފަހު އަވި ޖެހުމުން މެނުވީ ހިކޭ އެއްޗަކަށް ނުވުމުން އެއްވެސް ވަރަކަށް ވިއްސާރަ ދުވަސްވަރެއްގައި މަރާމާތު ކުރުމުގެ މަސައްކަތް ކުރިއަށް ނުގެންދެވޭނެއެވެ.\nމުންނާރަކީ ދިވެހިރާއްޖެއަށް އަގުނުކުރެވޭފަދަ ތަރިއަަކަށްވާތީ އެތަން ރައްކާތެރިކޮށް ޒަމާންތަކަށް ދެމިގެންދާނެހެން އެތަން ބެލެހެއްޓުމަށް މިނިސްޓްރީންނާއި އެމަރުކަޒުން ދަނީ ގިނަ މަސައްކަތްތަކެއް ކުރަމުންނެވެ.


Coughing | Mihaaru\nހިތުގެ ބޮޑު އޮޕަރޭޝަނަކަށް ފަހު ފަރުވާ ހޯދަމުން ގެންދަނިކޮށް ކެއްސައިގަތްލެއް ބާރުކަމުން، ފުއްޕާމޭގައި ލޭ ގަނޑުވެފައި ހުރި ބައެއް އިރައިގެން ގޮސް އަނގަ އަށް އައި ބަލިމީހެއްގެ ވާހަކަ ނިއު އިންގްލެންޑް ޖާނަލް އޮފް މެޑިސިންގައި ޝާއިއުކޮށްފި އެވެ. އެމެރިކާގެ މަސަޗޫސެޓްސްގެ މެޑިކަލް ސޮސައިޓީން ނެރޭ އެ ޖާނަލްގައި އެ ބަލިމީހާއާ...\nކެއްސަންޏާ ފުރަތަމަ ދޭންވީ މާމުއި\nކެއްސާ ނަމަ އެންމެ ފުރަތަމަ އެންޓިބަޔޮޓިކް ދިނުމުގެ ބަދަލުގައި، އެންމެ މޮޅީ މާމުއި އަދި ކެއްސުން ލުއިކުރުމަށް ދޭ އާދައިގެ ބޭހެއް ކަމަށް އިނގިރޭސި ވިލާތުގެ ނެޝަނަލް އިންސްޓްޓިއުޓް ފޯ ހެލްތު އެންޑް ކެއާ އެކްސެލެންސް (ނައިސް) އިން ބުނެފި އެވެ.\nމާ ގަދަޔަށް ކެއްސުމުން މޭކަށިގަނޑެއް ބިނދިއްޖެ\nމާ ގަދަޔަށް ކެއްސުމުން އަންހެނެއްގެ މޭ ކަށިގަނޑެއް ބިނދިއްޖެ އެވެ. ނިއު އިންގްލެންޑް ޖާނަލް އޮފް މެޑިސިންގައި ޝާއިއުކޮށްފައިވާ މި ރިޕޯޓުގައި އަންހެންމީހާގެ ނަން ހާމަކޮށްފައެއް ނުވެ އެވެ. ހަމައެކަނި ބުނެފައިވަނީ އެއީ 66 އަހަރުގެ އަންހެނެއް ކަމަށެވެ.\nރާއްޖޭގައި ހަލުވިކަމާ އެކު ފެތެރެމުން ދާ އެޗް1އެން1ގެ ކަންކަން ބަލާ ޓާސްކް ފޯސް، ރައްޔިތުންގެ މަޖިލިހުގެ ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީ އަށް ހާޒިރުވާން ދަތިވާ ކަމަށް އެންގުމުން ކޮމެޓީ ބައްދަލުވުން ރޭ ކެންސަލްކޮށްފި އެވެ.\nހަ މަހާއި ތިން އަހަރާ ދެމެދުގެ ކުދިންނަށް މިއަދުން ފެށިގެން އައިޖީއެމްއެޗްގައި އިންފްލުއެންޒާ ވެކްސިން ޖަހައިދޭން ފަށައިފި އެވެ.\nMarch 16, 2017 65\nސިއްހީ ދާއިރާގެ ކަންކަމާ ގުޅޭ ގޮތުން އާންމުންނަށް ސިއްރުކުރަން ޖެހޭ އެއްވެސް ކަމެއް ނޯންނާނެ ކަމަށާއި ސްވައިން ފްލޫ އުޅޭކަން އެނގިވަޑައިގަތުމުން އެންމެ ފުރަތަމަ ވެސް...\nMarch 15, 2017 19\nސްވައިން ފްލޫ އާއި ހުމުގެ ރޯގާ ރާއްޖޭގައި އިތުރަށް ފެތުރުނަ ނުދިނުމަށް ސަރުކާރުން އަޅަމުން އަންނަ ފިޔަވަޅުތަކާ ބެހޭ މައުލޫމާތު ހޯދުމަށް ކިނބިދޫ ދާއިރާގެ މެމްބަރު އަބްދުﷲ ރިޔާޒް ރައްޔިތުންގެ މަޖިލީހަށް ހުށަހަޅުއްވައިފި އެވެ.\nމާބަނޑު މީހުންނަށް އިންފުލުއެންޒާ ވެކްސިން ދެނީ\nރާއްޖޭގައި ހަލުވިކަމާ އެކު ފެތުރެމުންދާ ސްވައިން ފްލޫ އާއި ހުމާއި ރޯގާ އިން ދިފާއުވުމުގެ ގޮތުން މާބަނޑު މީހުންނަށް އިންފުލުއެންޒާ ވެކްސިން ދޭން ފަށާފައިވާ ކަމަށް އައިޖީއެމްއެޗުން...\nޓައިނީ ހާޓްސްގެ ކޭމްޕް ފަސްކޮށްފި\nއަންނަ ހަފުތާގައި ޓައިނީ ހާޓްސް އިން ކުރިއަށް ގެންދިއުމަށް ރާވާފައިވާ "ކެއާ ފޯ ޓައިނީ ހާޓްސް ކޭމްޕް"، މިހާރު ރާއްޖޭގައި ފެތުރެމުންދާ ހުމާއި އަރިދަފުސް ރޯގާގެ ސަބަބުން ފަސްކޮށްފި އެވެ.\n"ހެއިމްލިކް މެނޫވާ" އީޖާދުކުރެއްވި ޑރ އަވަހާރަވެއްޖެ\nކެލިފޯނިއާ (ޑިސެމްބަރު 18) - ކަރުތެރޭގައި އެއްޗެއް ތާށިވެ، ނޭވާ ނުލެވޭ ހާލަތުގައި ފުރާނަ ސަލާމަތްކޮށްދޭ ސާދާ އުކުޅު އީޖާދުކުރެއްވި އެމެރިކާގެ ޑޮކްޓަރު ހެންރީ ހެއިމްލިކް އަވަހާރަވެއްޖެ އެވެ.\nރޯގާ ޖެހިގެން އެނދުގައި އޮތަކަސް ކަމަކުނުދޭ!\nބައެއް ފަހަރަށް އަރިދަފުސް ރޯގާ ޖެހުމުން ނޫން ނަމަ ކިތަންމެ ކުޑަކޮށް ބައްޔެއް ވިޔަސް އެނދުން ނުތެދުވެ އޮންނަ ހިތް ވާނެ އެވެ. އޭގައި ރަނގަޅު ސަބަބެއް އޮތް ކަމަށް ވެސް ބެލިދާނެ އެވެ. މިސާލަކަށް ބަލިމީހާ ބޭރު ތެރެއަށް ނުކުތުމުން ނުވަތަ އޮފީހަށް ދިއުމުން އެހެން މީހުންނަށް ވެސް ބަލީގެ ޖަރާސީމު ފެތުރުމުގެ ފުރުސަތު އޮންނާނެ އެވެ.


އިންތިހާބު ފަސްކުރަން ސުޕްރީމް ކޯޓަށް ހުށަހެޅި މައްސަލަ އަނބުރާ ގެނެސްފި – Dhen.mv\nއިންތިހާބު ފަސްކުރަން ސުޕްރީމް ކޯޓަށް ހުށަހެޅި މައްސަލަ އަނބުރާ ގެނެސްފި\nMarch 18, 2020 - 11:41 am\nލޯކަލް ކައުންސިލްތަކުގެ އިންތިހާބު ފަސް ކޮށްދިނުމަށް އެދި އިލެކްޝަންސް ކޮމިޝަން (އީސީ) އިން ސުޕްރީމް ކޯޓަށް ހުށަހެޅި މައްސަލަ އަނބުރާ ނަގައިފި އެވެ.\nކޮވިޑް-19 އާ ގުޅިގެން ރާއްޖޭގައި އިއުލާން ކޮށްފައިވާ ސިއްހީ ކުއްލި ހާލަތުން އަރައިގަނެ އާންމު ހާލަތެއް އައިސްފައިވާ ކަމަށް ކަނޑައަޅާ ދުވަހުން ފެށިގެން 30 ދުވަސް ލިބޭ ގޮތަށް ލޯކަލް ކައުންސިލްތަކުގެ އިންތިހާބު ފަސް ކޮށްދިނުމަށް އެދި އިލެކްޝަންސް ކޮމިޝަނުން ވަނީ ހައިކޯޓަށް މައްސަލަ ހުށަހަޅާފައެވެ. އޭގެ ފަހުން މި މައްސަލަ ވަނީ ހައިކޯޓުން ނަގައި ސުޕްރީމް ކޯޓަށް ހުށަހަޅާފައެވެ.\nއެކަމަކު އެ މައްސަލަ އަކީ ސުޕްރީމް ކޯޓަށް ބެލޭނެ މައްސަލައެއް ނޫން ކަމަށް މަޖިލީހުގެ ގިނަ މެންބަރުންނަށް ފެނިވަޑައިގެން މަޖިލީހުގެ މިނިވަން މުއައްސަސާތަކުގެ ކޮމިޓީއަށް އެ މައްސަލަ ހުށަހެޅީ ރޭ ކޮމިޓީ ބައްދަލުވުމެއް ބާއްވައި އިލެކްޝަންސް ކޮމިޝަންގެ މެންބަރުން އެ ބައްދަލުވުމަށް ހާޒިރުކޮށް އެ ކަމާ ގުޅޭ ގޮތުން މަޝްވަރާ ކުރެއްވި އެވެ.\nއީސީން މިއަދު ބުނީ އިންތިހާބު ބާއްވާ ތާރީހު ފަސް ކުރުމަށް ޓަކައި މަޖިލީހުން ހައްލެއް ހޯދައި ދޭނެ ކަމުގެ ޔަގީން ކަން އެ މަޖިލީހުގެ މިނިވަން މުއައްސަސާތަކުގެ ކޮމިޓީން ދީފައިވާތީވެ، ސުޕްރީމް ކޯޓަށް ހުށަހެޅި މައްސަލަ އަނބުރާ ގެންގޮސްފައިވާ ކަމަށެވެ\nމަޖިލީހުން ރޭ ބޭއްވި ކޮމިޓީ ބައްދަލުވުމުގައި ބައެއް މެންބަރުން ވަނީ އިންތިހާބު ފަސް ކުރުމުގެ މައްސަލާގައި ދިމާވެފައިވާ ސިއްހީ ކުއްލި ހާލަތަށް ހާއްސަކޮށް ވަގުތީ ގާނޫނީ މާއްދާއެއް ނުވަތަ "ސަންސެޓް" ގާނޫނެއް ގެންނަން ތާއީދު ކުރައްވައިފަ އެވެ. އަދި އެ ފަދަ ގާނޫނެއް ގެނައުމަށް އީސީގެ ރައީސް އަހްމަދު ޝަރީފު ވެސް ތާއީދު ކުރެއްވި އެވެ.


މާފަރު އެއާޕޯޓަށް މޯލްޑިވިއަންގެ ދަތުރުތައް ފަށައިފި، އެއް ކޮޅަށް 750 ރ. – Haftha\nމާފަރު އިންޓަނޭޝަނަލް އެއާޕޯޓް --- ފޮޓޯ/ އަވަސް\nމާފަރު އެއާޕޯޓަށް މޯލްޑިވިއަންގެ ދަތުރުތައް ފަށައިފި، އެއް ކޮޅަށް 750 ރ.\nނ. މާފަރަށް މޯލްޑިވިއަންގެ ދަތުރުތައް މިއަދު ފަށައިފިއެވެ.\nއާބޫ ދާބީ ފަންޑުން 60 މިލިއަން ޑޮލަރުގެ ހަރަދުކޮށްގެން ތަރައްގީ ކޮށްފައިވާ މާފަރު އިންޓަނޭޝަނަލް އެއާޕޯޓަށް މިއަދު ހެނދުނު ދަތުރުތައް ފެށި ނަމަވެސް ރަސްމީކޮށް ދަތުރުތައް ފެށުމަށް ހަމަޖެހިފައިވަނީ މިއަދު ހަވީރެވެ.\nއެ އެއާޕޯޓަށް މާލެއިން ދިއުމަށް 40 މިނެޓް ނަގާއިރު މާފަރަށް ދިއުމުގެ އެއްކޮޅު ޓިކެޓެއްގެ އަގަކީ 750 ރުފިޔާއެވެ.\nވައިގެ އުދުހުމުގައި ބޭނުންކުރާ އެންމެ ބޮޑެތި މަތިންދާބޯޓު ކަމަށްވާ އޭ320 އާއި ބޮއިން 737 މަރުކާގެ މަތިންދާބޯޓު ޖެއްސޭ ފެންވަރަށް ތަރައްގީ ކޮށްފައިވާ މާފަރު އެއާޕޯޓުގެ ރަންވޭގެ ދިގުމިނުގައި 2200 މީޓަރު އަދި ފުޅާ މިނުގައި 40 މީޓަރު ހުރެއެވެ.\nކުރީގެ ރައީސް އަބްދުﷲ ޔާމީން އަބްދުލްގައްޔޫމުގެ ވެރިކަމުގައި ތަރައްގީކުރަން ފެށި މި އެއާޕޯޓުގެ މަސައްކަތް ނިންމައި ޓެސްޓު ފްލައިޓު ޖައްސާފައިވަނީ މިދިޔަ އަހަރުގެ އޮގަސްޓް މަހުގެ ތެރޭގައެވެ. އަދި އިންޓަނޭޝަލް ދަތުރުތަކަށް ރަންވޭ ޓެސްޓް ކުރުމުގެ މަސައްކަތް މިދިޔަ އަހަރުގެ އޮކްޓޯބަރު މަހުގެ ކުރިއަށް ގެންދިޔައެވެ.\nނަމަވެސް އަދިވެސް އެއާޕޯޓުގެ މަސައްކަތް އެއްކޮށް ނުނިމެއެވެ.


ޢުޔޫން އިންސްޓިޓިއުޓްގެ ޓީމެއް މިމަހުގެ 24 ވަނަ ދުވަހު މެލޭޝިއާއަށް – ޖަމްޢިއްޔަތުއް ސަލަފް\nޢުޔޫން އިންސްޓިޓިއުޓްގެ ޓީމެއް މިމަހުގެ 24 ވަނަ ދުވަހު މެލޭޝިއާއަށް\nތާރީޚް: 0:22 18 ސެޕްޓެމްބަރ 2018\nޢުޔޫން އިންސްޓިޓިއުޓް ގެ ޓީމެއް މިމަހުގެ 24 ވަނަ ދުވަހު މެލޭޝިއާއަށް ދިއުމަށް ހަމަޖެހިއްޖެއެވެ.\nސެޕްޓެމްބަރު މަހުގެ 24 އިން 30 އަށް މެލޭޝިއާއަށް ކުރާ މިދަތުރުގައި މެލޭޝިއާގެ ކޮލެޖްތަކުގެ ތެރެއިން ފެންވަރު ރަނގަޅު، އަދި ދަރިވަރުންނަށް ފައިދާވާނެ ފަދަ ގޮތަކަށް ޒަމާނީ ތަޢުލީމުގެ މުޤައްރަރުތަކެއް ހުރިކަމަށް ޢުޔޫން އިންސްޓިޓިއުޓަށް ޤަބޫލުކުރެވޭ ބައެއް ކޮލެޖްތަކުގެ އިސްވެރިންނާއި ބައްދަލުކުރުމަށް ހަމަޖެހިފައިވާކަމަށް ޢުޔޫން އިންސްޓިޓިއުޓްގެ ސީނިއާރ މެނޭޖަރު އަޙްމަދު ޔާމީން ވިދާޅުވިއެވެ.\n”އަޅުގަނޑުމެންނަށް މިހާރުވަނީ ވަރަށް ރަނގަޅު ދެ ކޮލެޖަކުން އެޕޮއިންޓްމަންޓް ހަމަޖެހިފަ. އަޅުގަނޑުމެން މި ބަލަނީ ދަރިވަރުންނަށްވެސް ކޯސް ފީ ބޮޑު ބުރައަކަށް ނުވެ ފެންވަރު ރަނގަޅު ކޯހެއް އަޅުގަނޑުމެންނަށް ފޯރުކޮށްދޭނެ ކޮލެޖަކާ ގުޅިގެން ބައެއް ޑިޕްލޮމާ ޕްރޮގްރާމްތައް ޢުޔޫން އިންސްޓިޓިއުޓްގައި 2019 ވަނަ އަހަރު ފެށޭތޯ. ރާއްޖޭގައި މިވަގުތު ނެތް ދާއިރާތަކަށް ބޮޑަށް އިސްކަންދީގެން މަޝްވަރާތައް ކުރިއަށް ގެންދާނީ. އިންޝާﷲ މި ހުރިހާ ޕްރޮގްރާމެއްވެސް ކުރިއަށްދާނީ އެމް.ކިޔު.އޭ އެޕްރޫވްޑް ކޯސްތަކެއްގެ ގޮތުގައި. މިދަތުރުގައި ކޮލެޖްތަކުގެ އިތުރުން މެލޭޝިޔާގެ ބޮޑެތި ބައެއް ސްކޫލްތަކަށް ޒިޔާރަތް ކުރުމަށްވެސްވަނީ ހަމަޖެހިފަ“ ޔާމީން ވިދާޅުވިއެވެ.\nޤުރްއާން، އިނގިރޭސި އަދި ޢަރަބި ބަހުގެ ސެޓްފިކެޓް ކޯސްތައް މިހާރުވެސް ކުރިއަށްގެންދާ ޢުޔޫން އިންސްޓިޓިއުޓްގައި 2019 ވަނަ އަހަރުވެސް އިތުރު ކޯސްތައް ފެށުމަށް ވަނީ ހަމަޖެހިފައެވެ.\nޖަމްޢިއްޔަތުއްސަލަފުގެ ފަރާތުން ހައިސްކޫލެއް އުފައްދައި ހިންގުމަށް ކަނޑައަޅައި، ސްކޫލެއް ހިންގަން ބޭނުންވާ ފަންނީ އަދި ތަޢުލީމީ ލަފަޔާއި އިރުޝާދު ހޯދުމާއި ޕްރޮޕޯސަލްއެއް ޑިވެލޮޕްކުރުމުގެ މަސައްކަތް ކުރަމުންދާތާ ގިނަ ދުވަސްތަކެއްވަނީ ވެފައެވެ. އެހެންކަމުން މިދަތުރުގައި ހައިސްކޫލްގެ ކަންތަކާ ގުޅޭގޮތުންވެސް މަޝްވަރާތައް ކުރިޔަށް ގެންދިޔުމަށްވެސް ވަނީ ހަމަޖެހިފައެވެ.\nމިދަތުރުގައި ބައިވެރިވެވަޑައިގަންނަވާނީ އައްޝައިޚް ޢަބްދުﷲ ބިން މުޙައްމަދު އިބްރާހީމް، އައްޝައިޚް ޙަސަން މޫސާ ފިކްރީ އާއި އަލްއަޚް އަޙްމަދު ޔާމީން އަދި އަލްއަޚް މުޙައްމަދު ސުޖާޢު އެވެ.


Madhiri maraa kotteh; Vaheh ves nudhuvaane | Mihaaru\nމަދިރި މަރާ ކޮށި\n10 އޯގަސްޓް 2018 - 07:01 1 comment\nބޭސިޔަސްގެ އުފެއްދުމެއް ކަމަށްވާ މޮސްކިޓޯ ކިލާއަކީ ޔޫވީ ލައިޓެއްގެ އެހީގައި މަދިރި މަރައިދޭ އާލާތެކެވެ.\nކޮންމެ ގެއަކާވެސް ގުޅޭ، ކޮންމެ ކޮޓަރިއެއްގައި ވެސް ބެހެއްޓޭ މޮސްކިޓޯ ކިލާއަކީ ބަލައިލަން ރީތި ޑިވައިސެކެވެ. ނުބައި ވަހެއް ވެސް، ބޭކާރު އަޑުތަކެއް ވެސް ނީއްވާ ގޮތަށް ފަރުމާކޮށްފައިވާ މަދިރި މަރާ މި މެޝިނުގެ ހަގީގީ ބާރު ބިނާވެފައިވަނީ މިއިން ދޫކޮށްލާ ޔޫވީ ލައިޓްގެ މައްޗަށެވެ. އުދުހެމުން އަންނަ މަދިރި، މި މެޝިނާ ވަކި ރާސްތާއަކާ ހަމައަށް އެރުމުން މި މެޝިންގެ ޔޫވީ ލައިޓަށް ދަމައިގަނެއެވެ. މި ޔޫވީ ލައިޓް ހަރުކޮށްފައިވާ އާނގަ ހުންނަނީ ވަކިން ކަނޑައިފައެވެ. އަދި މި އާނގަ ވަށައިގެން ވަނީ ތޫނު ތިލަތަކެކެވެ. މީގެ ހަތް ތިލަ ހަރުކޮށްފައިވެއެވެ. ޔޫވީ ލައިޓަށް ލަވައިގަންނަ މަދިރި، މި ތިލަތަކުގެ ތެރެއަށް ދެމިގަނެ މަރުވެގެން ފައިބަނީ ފުލުން ވަކިން ދަމާލެވޭ ޓްރޭއަކަށެވެ. މި ޓްރޭގެ މަތިން އޮންނަނީ ތުނި ދާގަނޑުކޮޅެކެވެ. ޓްރޭ އާއި ދާގަނޑުކޮޅު ނަގާ ސާފުކޮށްލުމުން އެ ނިމުނީއެވެ.\nމޮސްކިޓޯ ކިލާ މަސައްކަތްކުރަނީ ކަރަންޓުންނެވެ. މިއަށް ގުޅަން އޮންނަނީ ޔޫއެސްބީ ޕޯޓަށް ޖަހާ ކަހަލަ ވާކޮޅެކެވެ. ދުވަހުގެ އެކި ވަގުތުތަކާ އެކަށީގެންވާ ގޮތަށް މި މެޝިންގެ ބާރު ކޮންޓްރޯލްކުރެވެއެވެ. މިސާލަކަށް، ނިދާ ވަގުތާއި ތުއްތު ދަރިފުޅު ގާތުގައި މީގެ މެޝިނެއް ބަހައްޓާ ނަމަ އެ މަޑުމައިތިރި މާހައުލާ ގުޅޭ ގޮތަށް މި މެޝިންގެ ބާރު ކުޑަކުރެވޭނެއެވެ. އޭރުން އިހުނަށްވުރެ އަޑުވެސް މަޑުވާނެކަމަށްވެއެވެ. މިވަގުތު އެމެޒޯންގައި މޮސްކިޓޯ ކިލާ ވިއްކަން ހުރީ 32.60 އެމެރިކާ ޑޮލަރަށެވެ.\nއިތުރު ލިޔުންތައް މަދިރި


ރާއްޖެއަށް ނުރައްކަލެއް އޮތް ނަމަ ސިއްރެއް ނުކުރާނަން: އެންސީޓީސީ | Jazeera\tރާއްޖެއަށް ނުރައްކަލެއް އޮތް ނަމަ ސިއްރެއް ނުކުރާނަން: އެންސީޓީސީ - Jazeera\nރާއްޖެއަށް ނުރައްކަލެއް އޮތް ނަމަ ސިއްރެއް ނުކުރާނަން: އެންސީޓީސީ\nޢަލީ ޔާމީން May 22, 2019 91 views0\nރައްޔިތުންނަށް ނުރައްކަލެއް އޮތްނަމަ ސިއްރުނުކޮށް، އެ މައުލޫމާތު ހާމަ ކުރައްވާނެ ކަމަށް ނޭޝަނަލް ކައުންޓާ ޓެރަރިޒަމް ސެންޓަރުގެ ޑިރެކްޓާ ޖެނެރަލް، ބްރިގޭޑިއާ ޖެނެރަލް ޒަކަރިއްޔާ މަންސޫރު ވިދާޅުވެއްޖެ އެވެ.\nއިއްޔަ އިރުއޮއްސުނު ވަގުތުން ފެށިގެން ސިފައިންނާއި ފުލުހުން ގުޅިގެން ތަމްރީނެއް މާލޭގައި ފަށާފައިވާއިރު، ތިން ދުވަހަށް ކުރިއަށްދާ އެ ތަމްރީނުގައި ވެހިކަލްތައް ހުއްޓުވައި ބަލައި ފާސްކޮށް މީހުން އެއްވެ އުޅޭ ތަންތަނާއި މުހިންމު އިދާރާތަކުގައި ސިފައިން ދަނީ ފޯރިމަރަމުންނެވެ.\nފުލުހުންނާއި ސިފައިން ގުޅިގެން ކުރިއަށް ގެންދާ މި ތަމްރީންތަކުގެ ސަބަބުން ބައެއް ފަރާތްތަކުން ވަނީ އެ ތަމްރީންތަކަކީ ރާއްޖެއަށް ނިރުބަވެެރި ހަމަލާއެއް ދޭން އުޅޭ ކަމުގެ ބިރު އޮތުމުން ކުރިއަށްގެންދާ ތަމްރީންތަކެއް ކަމަށް ބުނެފައެވެ.\nނަމަވެސް އެކަން ދޮގުކުރައްވާ ދައުލަތުގެ މީޑިއާ، ޕީއެސްއެމްއަށް ދެއްވި އިންޓަވިޔުއެއްގައި، ޒަކަރިއްޔާ ވިދާޅުވީ، މި ސަރަހައްދުގައި ހިނގާ ކަންކަމަށް ދިވެހިން ލޯހުޅުވިފައި ތިބެންޖެހޭ ކަމަށާއި ދިމާވެދާނެ ކަމަކަށް ސަލާމަތީ ބާރުތަކުން ތިބޭނީ ތައްޔާރުވެ ކަމަށެވެ.\nފުލުހުންނާއި ސިފައިން ރޭ ނެރުނު ބަޔާނުގައި ބުނީ ސަލާމަތީ ބާރުތައް ގުޅިގެން ކުރިއަށްގެންދާ ފަރިތަކުރުންތަކަކީ ވަކި ހާއްސަ ކަމަކާއި ގުޅިގެން ނުވަތަ ނުރައްކާތެރި ހަމަލާއެއް ދޭން އުޅޭ ކަމަށް ލިބުނު މައުލޫމާތަކާއި ގުޅިގެން ކުރިއަށްގެންދާ ތަމްރީނުތަކެއް ނޫންކަން ކަމަށެވެ.\nނޭޝަނަލް ކައުންޓާ ޓެރަރިޒަމް ސެންޓަރ\n2022 ވަނަ އަހަރުގެ ބަންދު ދުވަސްތަކަށް އިތުރު4ދުވަސް\nހުޅުމާލެ ދެވަނަ ފިޔަވަހީގައި ޖަލްސާ ބާއްވަން އިދިކޮޅު ކޯލިޝަނުން ހުއްދަ ނުހޯދާ: އެޗްޑީސީ\nރާއްޖޭން 133 މީހުން އަލަށް ކޮވިޑަށް ޕަޮޒިޓިވްވެއްޖެ\nމެލޭޝިއާ އިންޓަރނޭޝަނަލް ޑައިވް އެކްސްޕޯގައި ރާއްޖޭން ބައިވެރިވެއްޖެ\nބަންދުގައި ބަހައްޓައިގެން ކޯޓަށް ޙާޒިރުކުރުމަށް ދެ މީހަކު ހޯދަނީ\nއައު ރިހެބިލިޓޭޝަން ސެންޓަރުތައްް ނިމުމުން ވޮކޭޝަނަލް ތަމްރީންތައް ފުޅާކުރެވޭނެ: ކޮމިޝަނަރ އޮފް ޕްރިޒަންސް\nރިހެބިލިޓޭޝަން ފްރޭމްވަރކްގެ ޕްރޮގްރާމްތައް ފުރިހަމަ ކުރި ގައިދީންނަށް ސެޓްފިކެޓް ދީފި\nޓެރަރިޒަމާ ދެކޮޅަށް މަސައްކަތްކުރާ ސެންޓަރެއް ހުޅުވައިފި


އެމްޑީޕީގެ ޒުވާނުންގެ ހިއްވަރުގެ ގޮފީގެ ރައީސާ އާއި އެހެން ފަރާތްތައް ވަގުތުން ދޫކޮށްލުމަށް ގޮވާލުން – Maldivian Democratic Party\nއެމްޑީޕީގެ ޒުވާނުންގެ ހިއްވަރުގެ ގޮފީގެ ރައީސާ އާއި އެހެން ފަރާތްތައް ވަގުތުން ދޫކޮށްލުމަށް ގޮވާލުން\nތާރީޚް: 13 ޖުލައި 2012 (ހުކުރު)\nއެމްޑީޕީން މިހާރު ކުރިޔަށް ގެންދާ ސީދާ ކުއްލި ހަރަކާތުގައި ބައިވެރިވެ ސުލްހަވެރި ކަމާ އެކު އިހުތިޖާޖު ކުރަމުންދަނިކޮށް އެމްޑީޕީގެ ޒުވާނުންގެ ހިއްވަރުގެ ރައީސާ އަދި އެމްޑީޕީގެ މީޑިއާ ކޮމިޓީގެ ނައިބު މުގައްރިރު އާމިނަތު ޝައުނާ ހާލަތާއި ނުބައްދަލު، އެކަށީގެންނުވާ ބާރުގެ ބޭނުންކޮށް ވަރަށް އަނިޔާވެރިކަމާ އެކު، ހިފައި ހައްޔަރުކޮށްފައި ވާތީ އެކަން މި ޕާޓީން އެންމެ ހަރުކަށި އިބާރާތުން ކުށްވެރިކުރަމެވެ.\nޝައުނާގެ އިތުރުން ވެސް އަވަސް އިންތިޚާބަކަށް ގޮވާލައި އިހުތިޖާޖުކުރަމުން ގެންދިޔަ ބައެއް އަންހެން ކަނބަލުންނާއި، މި ޕާޓީގެ އެކި މަގާމްތަކަށް އިންތިޚާބުވެފައިވާ ފަރާތްތަކާއި އާންމު ފަރާތްތައް އަނިޔާވެރިކަމާއެކު ހައްޔަރުކޮށްފައިވާތީ އެކަން މި ޕާޓީން އެންމެ ހަރުކަށި އިބާރާތުން ކުށްވެރިކުރަމެވެ.\nއެހެން ކަމުން އެމްޑީޕީން ކުރަމުންދާ ސުލްހަވެރި އިޙްތިޖާޖްތަކާއި ގުޅިގެން ފުލުހުން ގާނޫނާއި ގަވައިދާ ޚިލާފަށް ހައްޔަރުކޮށްފައިވާ، މި ޕާޓީގެ ޒުވާނުންގެ ހިއްވަރުގެ ރައީސާ އާމިނަތު ޝައުނާ އާއި އެނޫން ވެސް ހުރިހާ ފަރާތްތައް މިހާރުން މިހާރަށް ދޫކޮށްލުމަށް މި ޕާޓީން ގޮވާލަމެވެ.


“ނެތޭ ވެވޭކަށް ބާޣީއަކަށް” ދަތުރުފުޅުގައި ރައީސް ނަޝީދުގެ ރަނިންގމޭޓް ޑރ. މުސްތަފާ ލުތުފީ މިހާރު ހުންނެވީ ކުޑަހުވަދޫގައި – Maldivian Democratic Party\n“ނެތޭ ވެވޭކަށް ބާޣީއަކަށް” ދަތުރުފުޅުގައި ރައީސް ނަޝީދުގެ ރަނިންގމޭޓް ޑރ. މުސްތަފާ ލުތުފީ މިހާރު ހުންނެވީ ކުޑަހުވަދޫގައި\n“ނެތޭ ވެވޭކަށް ބާޣީއަކަށް” ދަތުރުފުޅުގައި ދިވެހި ރައްޔިތުންގެ ޑިމޮކްރެޓިކް ޕާޓީގެ (އެމްޑީޕީގެ) ރިޔާސީ ކެންޑިޑޭޓް ރައީސް ނަޝީދުގެ ރަނިންގމޭޓް ޑރ. މުސްތަފާ ލުތުފީ މިއަދު (9 އޯގަސްޓް 2013) ގައި ފުރާވަޑައިގަންނަވައިފިއެވެ. އަދި އެމަނިކުފާނު މިހާރު ހުންނެވީ ދ. ކުޑަހުވަދޫގައެވެ.\nތ، ދ، ފ، މ، އދ އަދި އއ ގެ އަތޮޅުގެ ބައެއް ރަށްރަށަށް ކުރައްވާ މި ދަތުރުފުޅުގައި ޑރ. މުސްތަފާ ލުތުފީ ފުރަތަމަ ޒިޔާރަތް ކުރެއްވީ ދ. ކުޑަހުވަދޫ އަށެވެ. ކުޑަހުވަދޫގައި އެރަށު ރައްޔިތުންނާ ބައްދަލުކުރައްވާ ފޯރިގަދަ ޖަލްސާއެއް މިރޭ ބޭއްވުމަށް ވަނީ ހަމަޖެހިފައެވެ. އަދި ކުރިޔަށް މި ހިނގާ ދެތިން ދުވަސް ތެރޭގައި ތ. ހިރިލަންދޫއަށާއި، ފ. އަތޮޅު ނިލަންދޫ އަށާއި މ. ދިއްގަރަށް އެމަނިކުފާނު ޒިޔާރަތް ކުރައްވާނެއެވެ. އަދި އެއަށްފަހު އޯގަސްޓް 11 ވަނަ ދުވަހު ދަތުރުފުޅު ނިންމަވާލައްވާނީ އދ. މާމިގިއްޔާއި އއ. އުކުޅަހަށް ވަޑައިގެންނެވުމަށްފަހުއެވެ. ނިލަންދޫއާއި މާމިގިލީގައި ކަންމަތީ ބައްދަލުވުން ބޭއްވުމަށް ހަމަޖެހިފައިވާއިރު އއ. އުކުޅަހާއި މ. ދިއްގަރުގައި “ނެތޭވެވޭކަށް ބާޣީއަކަށް” އާއްމު ޖަލްސާ ބާއްވާނެއެވެ.\n“ނެތޭ ވެވޭކަށް ބާޣީައަކަށް” ކެންޕޭން އެހެން ދަތުރުތަކެކޭ އެއްފަދައިން ޑރ. މުސްތަފާ ލުތުފީ ޒިޔާރަތް ކުރައްވާ ރަށްރަށުގައި ބަޣާވާތާ ގުޅޭ ބިިލްބޯޑު ހަރުކުރުމާއި،7ފެބްރުއަރީ 2012 ގައި ހިންގި ބަޣާވާތާާ ގުޅޭ ގޮތުން ތައްޔާރުކޮށްްފައިވާ ފޮތް ބެހުމާއި، ބަޣާވާތުގެ ސީޑީ ބެހުން ހިމެނިގެންވެއެވެ. އަދި އެންމެ މުހިންމު ކަމެއްގެ ގޮތެއްގައި ކޮންމެ ރަށެއްގައި ޑޯރ ޓު ޑޯރ ހިންގަވައި ރައްޔިތުންނާ ބައްދަލުކުރުންވެސް ހިމެނެއެވެ.\nރައީސް ނަޝީދުގެ ރަނިިންގމޭޓް ޑރ. މުސްތަފާ ލުތުފީ އާއި އެކު މި ދަތުރުފުޅުގައި އެމްޑީޕީގެ ޗެއާރ ޕާސަން ރީކޯ މޫސާ މަނިކާއި އެމްޑިޕީގެ ލީޑަރްޝިޕްގެ ބައެއް ބޭފުޅުން ބައިވެރިވެ ވަޑައިގަންނަވައެވެ.


Reylu faneege undhagoo dhen nujeheane, miothy hallu - AO News\nފަހަކަށް އައިސް އައްޑޫގެ ގިނަ ރައްޔިތުންގެ ތުރާއަކަށް ވެފައި އޮންނަ އެއްކަމަކީ ރަށުތެރެއަށް ގިނަވެގެން އުޅޭ ފަނި ތަކުގެ މައްސަލައެވެ. ރޭލު ފަނީގެ ނަމުން މަސްހޫރު ވެފައިވާ މިފަނިތައް މުޅި ރަށުތެރެއަށް ފެތުރެމުން ދާ ވާހަކައެވެ. މަގުމައްޗާއި، ގޯތިތެރެއާއި ގޭތެރެއަށް ވެސް މިތަކެތީގެ އުނދަގޫ މިވަނީ ފޯރާފައެވެ.\nއެނގިފައިވާ ގޮތުގައި މިފަނިތަކަކީ 2011 ވަނައަހަރު އިކުއެޓޯރިއަލް ކޮންވެންޝަން ސެންޓަރ (އީސީސީ) ހެދި ދުވަސްވަރު އައްޑޫއިން ފެންނަން ފަށާފައިވާ ފަނިތަކެކެވެ. އެގޮތުން އެންމެ ފުރަތަމަ މިފަނިތައް ފެނިފައިވަނީ އެ ސަރަހައްދުންނެވެ. އަދި ދުވަސްތަކެއް ވަންދެން ރަށުގެ އެހެން ސަރަހައްދުތަކުން މިފަނިތައް ނުފެނުނު ނަމަވެސް މަޑުމަޑުން ރަށުތެރެއަށް ގޮސް މިހާރު ރަށުގެ ބޮޑުބައެއް އެއްކޮށް ފުރާލާފައިވެއެވެ. ދިގުމިނުގައި2އިންޗި ވަރު ހުންނަ މިފަނިތައް ހޫނު ގަދަވުމުން ނުކުމެ ނޫޅޭކަން ވެސް ފާހަގަ ކުރެވިފައި ވެއެވެ. ހެނދުނާ ހަވީރު ފަނީގެ އުނދަގޫ ބޮޑުވި ނަމަވެސް ރޭގަނޑު ފަނިތައް ފެނުން މަދެވެ.\nގޭގޭގެ ތެރެއިންނާއި، އާއްމުކޮށް މީހުން އުޅޭ ހުރިހާ ސަރަހައްދެއްގައި މިފަނީގެ އުނދަގޫ ޖެހިފައިވާއިރު ރަށުން މިފަނި މަދުކުރުމަށް އެއްވެސް ފަރާތަކުން އެކަށީގެންވާ މަސައްކަތެއް ކުރާތަނެއް އަދި ނުފެނެއެވެ. އިވޭހާވެސް އަޑަކީ ފަނިތައް އުޅޭ ވާހަކައެވެ. އެފަނިތައް މަރާ ވާހަކައެވެ. ފައިން އަރާ ޖިސްކޮއްލާ ވާހަކައެވެ. އެހެނަސް ކިތަންމެ ވަރަކަށް މެރިއަސް މަދު ނުވާ ވާހަކަ ގިނަ ރައްޔިތުން ދައްކަމުން ދެއެވެ.\nދާދި ފަހުން މިފަނިތަކުގެ އުނދަގޫ އިންތިހާއަށް ކުރަމުންދިޔަ އައްޑޫ ޒުވާނަކު މިވަނީ ފަނީގެ އުދަނގުލަށް ކޮންމެވެސް ވަރެއްގެ ހައްލެއް ހޯދާފައެވެ. މިއީ ގިނަ ބަޔަކަށް އުފާވެރި ހަބަރަކަށް ވެދާނެއެވެ. ނަމަވެސް އަދި މި ހައްލުގެ ސަބަބުން ނުކުމެދާނެ އެހެން ކަމަކާއި މެދު ވިސްނިފައި ނުވެއެވެ. އަދި މިކަން ދާއިމީ ގޮތަކަށް ކުރާނެ ގޮތަކާއިމެދުވެސް މަޝްވަރާ ކުރެވިފައި ނުވެއެވެ. ނަމަވެސް މިއުކުޅަކީ ވަރަށް ފަސޭހަ އަދި އެހާމެ ޚަރަދު ކުޑަކޮށް ކޮށްލެވޭނެ ކަމެކެވެ.\nކޮންމެއަކަސް ފަނި މަދުކުރުމަށް މިޒުވާނާ ބޭނުންކުރަމުން ދަނީ ކަރާސީނު ތެލެވެ. ނުވަތަ ސާފު ތެލެވެ. އެގޮތުން މިތެޔޮ ސްޕްރޭ ކުރެވޭކަހަލަ ފުޅިއަކަށް އަޅައިގެން ފަނިތައް އާއްމުކޮށް އުޅޭތަންތަނަށް ސްޕްރޭ ކުރުމުން އިސާހިތަކު ފަނިތައް މަރުވާ ކަމަށް ވެއެވެ. އަދި ދެވަނަ ފަހަރަށް އެތަނެއްގައި އެފަނި އާލާ ވެސް ނުވާކަމަށް ވެއެވެ. ހަމަ އެގޮތަށް އެކަހެރިކޮށް ދަތުރު ކުރަމުންދާ ފަނިތަކަށް ވެސް މިގޮތަށް ތެޔޮ ޖެހުމުން އިސާހިތަކު މަރުވާކަމަށް ވެއެވެ.\nމިގޮތަށް މިފަނިތައް މަރުވާނަމަ މިއީ އުފާވެރި ޚަބަރެކެވެ. ފަނީގެ އުނދަގުލުން ރެކެން ބޭނުންވެފައި ތިބި އެތައްބަޔަކު ހެއްވާލާ ފަދަ ޚަބަރެކެވެ. މިކަމަށްޓަކައި ރަށުފެންވަރުގައި ދުވަހެއް ފާހަގަ ކޮށްގެން ވެސް މިއީ ކުރަން ޖެހިފައި އޮތް ކަމެކެވެ. އެންމެން އެއް ރޫހެއްގައި ނުކުމެ ހުރިހާ ފަނިތައް ނައްތާލަން ވީއެވެ. އޭރުން ފަނީގެ އުނދަގުލުން ރަށް ސަލާމަތް ކުރެވުނީއެވެ.\nމިފަނީގެ އުނދަގޫ އިތުރަށް ބޮޑު ވިޔަ ނުދިނުމަށްޓަކައި މިކަމަށް އަދި އިތުރު ހައްލުތައް ހޯދަން ޖެހިފައި ވެއެވެ. ތިމާވެއްޓާއި ރައްޓެހި ގޮތްތައް ހޯދަން ޖެހެއެވެ. އަދި އެކަން ސަރުކާރުގެ ވުޒާހަރާތަކާއި ގުޅިގެން ދާއިމީ ގޮތެއްގައި ދެމެހެއްޓެނިވި ގޮތަކަށް ކުރަން ޖެހެއެވެ. އެހެން ނޫންނަމަ މިފަދަ ކަންކަމުގެ ސަބަބުން ސިއްޙީ ބަލިމަޑު ކަމެއް އުފެދުން ގާތެވެ.\nއޭޕްރީލް 6, 2020\nމައުލޫމާތައްޓަކައި: ތިފަނި އެންމެފުރަތަމަ ފެންނަންފެށީ ހުޅުމާލެއިން. ރޭލުފަނި މަރަން ކަރާސީނު ތެޔޮ ބޭނުންކުރާނަމަ، ލަހުން ހުޅުހިފާ ކަރާސީނު ރަނގަޅުވާނެ.\nThei merei mei dhovaa nibei vas 🤢🤢\nފެބުރުއަރީ 29, 2020\nGinaee cigarette boe ulhey meehun. Alifaanuge haadhisa eh hingumakee varaha faseyhain vedhaane kameh\nMauloomathataka dhannavalan. thi fani emme furathamama ufedhigathee kunikoshin


މަސައްކަތުގެ މާހައުލުގައި ސަލާމަތީ ގޮތުން ބޭނުންކުރާ ހުރިހާ ސާމާނެއް ލިބޭނެ ފިހާރައެއް މާލޭގައި ހުޅުވައިފި\nJanuary 09, 2019 08:20:17\nއޮސްޓްރާވާ ހުޅުވުމުގެ ރަސްމިޔާތުގެ ތެރެއިން- ފޮޓޯ/ޖަޒީރާ\nމަސައްކަތުގެ މާހައުލުގައި ބޭނުންކުރާ ހުރިހާ ސަލާމަތީ ސާމާނެއް އެއް ފުރާޅެއްގެ ދަށުން ލިބޭނެ ފިހާރައެއް މާލޭގައި ހުޅުވައިފިއެވެ.\n"އޮސްޓްރާވާ" ގެ ނަމުގައި އަލިކަލޭގެފާނު މަގުގައި ރޭ ހުޅުވުނު އެ ފިހާރައަކީ އެކިއެކި ދާއިރާތަކުގައި މަސައްކަތްކުރާ ފަރާތްތައް، ހާއްސަކޮށް، އިމާރާތްކުރާއިރު ބޭނުންކުރާ ސަލާމަތީ ތަކެއްޗަށް ހާއްސަކޮށްގެން ހުޅުވުނު ފިހާރައެކެވެ.\nކުލަގަދަ ރަސްމިއްޔާތަކަށް ފަހު ރޭ 20:30ގައި "އޮސްޓްރާވާ" ހުޅުއްވައިދެއްވީ މާލޭ ސިޓީ ކައުންސިލްގެ ޑެޕިއުޓީ މޭޔަރ ސަމާއު ޝަރީފާއި އޮސްޓްރާވާގެ މެނޭޖިންގް ޑިރެކްޓަރު މުހައްމަދު ރާފިއުއެވެ.\n"އޮސްޓްރާވާ" ހުޅުވުމުގެ ރަސްމިއްޔާތު ޝަރަފުވެރިކޮށްދެއްވާ ވާހަކަފުޅު ސިޓީ ކައުންސިލްގެ ޑެޕިއުޓީ ސަމާއު ޝަރީފް ވިދާޅުވީ ސަލާމަތީ ތަކެތި އެއްތާކުން ލިބޭނެ ފިހާރައެއް ހުޅުވިގެން ދިޔުމަކީ ވަރަށް ބޮޑު ކުރިއެރުމެއް ކަމަށެވެ. މިއީ ރާއްޖެއަށް ކޮންމެހެން ބޭނުން ކަމެއް ކަމުގައި ސަމާއު ވިދާޅުވިއެވެ.\n"ރާއްޖެއަށް ވަރަށް މުހިންމު ހަޤީގަތުގައި އޮސްޓްރާވާ ކަހަލަ ސަލާމަތީ ތަކެތި އެއްތަނަކުން ލިބޭނެ ފިހާރައެއްް ހުރުން" ސަމާއު ވިދާޅުވުއެވެ.\nމީގެ އިތުރުން ސަލާމަތާއި ރައްކާތެެރިކަމަށް ބޭނުންކުރަން ޖެހޭ ތަކެތި ނުވަތަ އެއްވެސް ސަލާމަތީ ފިޔަވަޅެއް ނެތި މަސައްކަތް ކުރަމުން އަންނަ ގިނަ އަދަދެއްގެ މަސައްކަތްތެރީން އުޅޭކަން ސަމާއު ފާހަގަކުރެއްވިއެވެ.\nއަލިކަލޭގެފާނު މަގުގައި ހުޅުވިގެން ދިޔަ "އޮސްޓްރާވާ"އިން އިމާރާތްކުރުމުގައި ބޭނުންވާ ސަލާމަތީ ތަކެއްޗާއި، ނަރުހުންނާއި، ޑޮކްޓަރުންގެ އިތުރުން ކައްކާއިންނާއި ވެއިޓަރުންނާއި މިނޫންވެސް ގިނަ ފަރާތްތަކުން މަސައްކަތުގެ މާހައުލުގައި ސަލާމަތީ ގޮތުން ބޭނުން ކުރަން ޖެހޭ ސާމާނާއި ތަކެތި ލިބޭނެއެވެ.\nއަލަށް ހުޅުވިގެންދިޔަ "އޮސްޓްރާވާ"ގެ ޝޯވ ރޫމްއާއި ގުޅޭ ގޮތުން މައުލޫމާތު ދެމުން "އޮސްޓްރާވާ"ގެ އެމްޑީ، މުހައްމަދު ރަފީއު ވިދާޅުވީ، އޮސްޓްރާވާގެ ބޮޑު ފިހާރައެއް ހުޅުވުމުގެ މައިގަނޑު ބޭނުމަކީ މަސައްކަތުގެ މާހައުލުގައި ސަލާމަތީ ގޮތުން ބޭނުން ކުރަން ޖެހޭ ހުރިހާ ސާމާނެއް އެއްފުރާޅެއްގެ ދަށުން ލިބޭނެ އިންތިޒާމު ހަމަޖެއްސުންކަމުގައެވެ.\n"އަޅުގަނޑުމެން މިއަދު މި ހުޅުވި ޝޯވް ރޫމަކީ މަސައްކަތުގެ މާހައިލުގައި ބޭނުންކުރާ ޕާސަނަލް ޕްރޮޓެކްޓިވް އިކިއުޕްމެންޓާއި، އެކި އިންޑަސްޓްރީތަކުގައި އެކި ހާލަތްތަކުގައި ލާން ޖެހޭ ފޭރާންތަކާއި ހުރިހާ އިންޑަސްޓްރީއަކަށް އެއް ފުރާޅެއްގެ ދަށުން ފޯރުކޮށްދިނުމަށް ހުޅުވުނު ޝޯވ ރޫމްއެއް" ރަފީއު ވިދާޅުވިއެވެ.\nރަފީއު ވިދާޅުވީ އެ ޝޯވ ރޫމްއިން ވިއްކާ ހުރިހާ ސާމާނެއްވެސް އައިއެސްއޯ ނުވަތަ އީއެންގެ މިންގަނޑަށް ފެތޭނެ ކަމަށެވެ. "އޮސްޓްރާވާ" އިން ވިއްކާ ތަކެއްޗަކީ އިނގިރޭސިވިލާތާއި، އިޓަލީއާއި، ޖަރުމަނާއި ޑެންމާކު ފަދަ ގައުމުތަކުން އުފައްދާފައިވާ ފެންވަރު ރަނގަޅު ތަކެތި ކަމަށްވެސް ރަފީއު ވިދާޅުވިއެވެ.\n"އޮސްޓްރާވާ"އިން ވަނީ ފޯލް ޕްރޮޑަކްޝަންގެ ހުރިހާ ސާމާނާއި ފުޓްއެންޑް ބެވަރޭޖު މީހުންނަށް ހާއްސަކޮށްގެން ލާ ޔުނިފޯމެއް އަލަށް ތައާރަފްކޮށްފައެވެ.\n"އޮސްޓްރާވާ" ހުޅުވުމަށް ރޭ ބޭއްވި ގްރޭންޑް އޯޕެނިންގްގެ މިޔުޒިކާއި، ސައުންޑްގެ އިތުރުން ބެކްޑްރޮޕް ހަދާދީފައިވަނީ ޗޯޕާޓުންނެވެ.\n"އޮސްޓްރާވާ" އަކީ މީގެ ކުރިންވެސް ސަލާމަތީ ތަކެތި އެކިއެކި އިންޑަސްޓްރީތަކާއި ރިސޯޓުތަކަށް ސަޕްލައި ކުރަމުން އައި ފަރާތެކެވެ. އެހެންކަމުން އައު ޝޯވ ރޫމާއި އެކު އެމީނުންގެ މަސައްކަތް އެތައް ގުނައެއް ފުޅާވެ އެއްފުރާޅެއްގެ ދަށުން ސަލާމަތީ ގޮތުން ބޭނުން ކުރަން ޖެހޭ ތަކެތި ލިބުމުގެ ފުރުސަތު މިހާރު މިވަނީ ފަހިވެފައެވެ.\nއޮސްޓްރާވާ ޗޯޕާޓް ރައްކާތެެރިކަން\nދުނިޔޭގައި އުޅޭ އިރު، ރައްކާތެރި ގޮތްގޮތް ބަލައިގެން އުޅެންޖެހޭނީ.


Correction aa alah gulhunu 20 officer in huvaakohffi – Iru\nކަރެކްޝަން އާއި އަލަށް ގުޅުނު 20 އޮފިސަރުން ހުވާކޮށްފި\nމޯލްޑިވްސް ކަރެކްޝަނަލް ސަރވިސް އާއި އަލަށްގުޅުނު 20 އޮފިސަރުން ރޭ ހުވާކޮށްފި އެވެ.\nމިރޭގެ ރަސްމިއްޔާތުގައި ދަސްވެނިވުނު ދަންސްވެނީންނަށް ސެޓިފިކެޓް ހަވާލުކޮށް، މުޅި ޓްރެއިނިން އިން އެންމެ މަތިން މާރކްސް ހޯދި5ދަސްވެނިންނަށް މެޑަލް ވެސް ވަނި ޙަވާލްކޮށްފަ އެވެ. އަދި މުޅި ޓްރެއިނިން އިން އެންމެ ފާހަގަ ކޮށްލެވުނު އޮފިސަރަށް ވަނީ ސޭޝް އާއި މެޑަލް ހަވާލުކޮށްފައެވެ.


ދިވެހިރާއްޖޭގެ ޤައުމީ ޔުނިވަރސިޓީގެ އެކި ފެކަލްޓީތަކަށް ފޮޓޯކޮޕީމެޝިންތަކެއް ގަންނަން ބޭނުންވެގެން ކުރި އިއުލާން ނަންބަރު 733/MNU-CA-FNP/2014 އަށް އެއްވެސް ފަރާތަކުން އަންދާސީހިސާބު ހުށަހަޅަން ހާޒިރުވެފައިނުވާތީ އެއިޢުލާން ބާޠިލުކޮށް، އަލުން އަންދާސީހިސާބު ހުށަހެޅުމުގެ ފުރުޞަތު ހުޅުވައިލައިފީމެވެ.\nވީމާ، މިތަކެތި ވިއްކެވުމަށް ޝައުޤުވެރިވާ ފަރާތްތަކުން 07 ޖަނަވަރީ 2015 ވާ (ބުދަ) ދުވަހުގެ 11:00 އަށް ހާޒިރުވެ މަޢުލޫމާތު ސާފުކުރެއްވުމަށްފަހު 11 ޖަނަވަރީ 2015 ވާ (އާދީއްތަ) ދުވަހުގެ 12:00 އަށް ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް އަންދާސީހިސާބު ހުށަހެޅުއްވުން އެދެމެވެ.\n07 ރަބީޢުލްއައްވަލް 1436\nސުންގަޑި: 07 ޖަނަވަރީ 2015 1100


މެމްބަރުންގެ ޚިޔާލު: އަމިއްލަ އެދުމުން ފުރިފައިވާ އެއްވެސް މީހަކު މިސަރުކާރާ މެދު ހިތްހަމައެއް ނުޖެހޭނެ – Maldivian Democratic Party\n15 ޑިސެމްބަރު 2011\nމެމްބަރުންގެ ޚިޔާލު: އަމިއްލަ އެދުމުން ފުރިފައިވާ އެއްވެސް މީހަކު މިސަރުކާރާ މެދު ހިތްހަމައެއް ނުޖެހޭނެ\nއަމިއްލަ އެދުމުން ފުރިގެންވާ އެއްވެސް މީހަކު މިސަރުކާރާ މެދު ހިތްހަމަ ނުޖެހޭނެކަމީ ޝައްކެތްވެސް ހުރިކަމެއްނޫނެވެ.\nސަބަބަކީ މިސަރުކާރަކީ ވަކި ވަކި ފަރުދުން ނަށް ނާޖާއިޒް ގޮތްގޮތަށް ފައިސާ ނަގާފައިދޭ ސަރުކާރަކަށް ނުވުމެވެ. ނޫންނަމަ ރަށްރަށުގެ ބާރުގަދަ މީހުންނަށް ސަރުކާރުން މަސްދޯނިފަހަރާ ޖަނަރޭޓަރު ދީފައި އެތަކެއްޗަކީ މައުމޫނު ދެއްވި ހަދިޔާއެކޭ މިހާރަކު ނުބުނާނެއެވެ.\nއެހެންކަމާއެކު ޒަމާނުއްސުރެ އަޅުގަނޑުމެންގެ ހަށީގައި މިވަނީ މިދެންނެވިފަދަ ކޮރަޕްޝަންގެ ވަބާ އަށަގެންފައެވެ. ދިމާވާ ބައެއް ކަންކަމަކީ ފަޅުރަށެއް ބޭނުންވެގެން އުޅޭ ކޮންމެމީހަކަށް ފަޅުރަށެއްނުލިބުން ކަމަށް ބުނެފާނެއެވެ. އެކަމަކު އެފަޅުރަށް ހޯދުމަށްޓަކާ ފުރިހަމަ ކުރަންޖެހޭ އިޖްރާތް ތައް ފުރިހަމަކޮށްގެން އެފަޅުރަށް ހޯދަން ދާންޖެހޭ ގާނޫނީ ދިމާއަކަށް ރައްޔިތުމީހާ ދަތުރެއްނުކުރެއެވެ. ފަޅުރަށްވެސް އޭނާއަށް އެތެރެ އެތެރެއިން ކޮންމެސް ހަޑިއެއް ހާވާފައި ނަމަވެސް ލިބެން ޖެހޭނެ ކަމަށް ގަބޫލު ކުރާ ކިތަންމެ ކިތަންމެ ބަޔަކުވެސް ތިބެފާނެއެވެ.\nނޫނީ ކޮންޓްރެކްޓް މަސައްކަތް ކުރާ ކޮންމެ މީހަކަށް ވެސް ނާޖާއިޒް ގޮތްގޮތަށް ފައިސާގެ ބޮޑެތި ޢަދަދުތައް ލިބޭނޭ\nކޮންޓްރެކްޓް ތައްލިބެންވާނެއެވެ. މި ޝަކުވާތައްކުރަމުން އެދަނީ ކުރިންވެސް އެގޮތަށް އުޅުނު ފަރާތް ތަކެވެ. ޕްރޮޕޯޒަލް ހަދައިގެން ގަވާއިދުން އެކަންކުރަނީ އޭރު މަދުބައެކެވެ. ހިތާމައަކީ ގަވާއިދުން އުޅުނު ފަރާތްތަށް އިނދަޖެހިގެން ދިއުމެވެ.\nޙަގީގަތުގައި ރާއްޖޭގެ ކޮންސްޓްރަކްޝަންގެ ދާއިރާއިރާގައި ތަޞައްރުފް ފުދިގެން ޙަރަކާތް ތެރިވަނީ މަދު ކުންފުނިތަކެކެވެ.\nއެކުންފުނިތަކުން މަސައްކަތްކުރާ އުޞޫލުން އެހެން ހުރިހާ ކުންފުނިތައްވެސް ޙަރަކާތް ތެރިވާނަމަ ކޮރަޕްޝަނަށް ހުޅުވިފައިހުރި ބައެއްދޮރުތަކުގައި ތަޅުލެވިދާނެއެވެ.\n65 އަރުވީ ކޮންމެ ދިވެއްސަކަށް =/2000 ރުފިޔާ ލިބުމުން ބަލަދުވެރިޔާ ކުރަމުން އައިހޭދައަށް ފައިސާ އިތުރުނުވޭހެއްވެ. ޖީބަށް ފައިސާ ލައިދެވޭނީ މިދެންނެވި ގޮތަށެވެ. ލިބޭ އާމްދަނީއެއްގެ ބޮޑުބައި ހޭދަވެގެންދަނީ ޞިއްހީ ފަރުވާ ހޯދުމަށެވެ. ފިކުރެއް ވިސްނުމެއްނެތި ކޮންމެ ރައްޔިތަކަށް ހިލޭ ބޭސްފަރުވާ ލިބުނީމާ އަނެއްކާވެސް ޖީބަށް އެ އަޅައިދެވުނީ ލިބެމުންއައި އާމް ދަނީގެ %45 އިންސައްތައެވެ. ބަލިވެގެން އެހެންރަށެއްގެ ސިއްޙީމަރުކަޒަށް ދާން ކުރި ދަތުރު ޚަރަދު އެތައްހާސް ރުފިޔާ އަކަށް އަރާފައިވަނިކޮށް އެ ދަތުރު އެންމެ =/20 ރުފިޔާ ކުޑަކޮށް ދީފައިވާއިރު ޖީބަށް އެލެލެވެނީ ކިހާވަރެއްތޯ ވިސްނާލުން މުހިންމެވެ. ހަމަ އެހެން މެ އެއްލާލެވިފައިވާ ނުކުޅެޅެދޭ ކުދިން ނަށް ސަރުކާރުން ބޯހިޔާވަހިކަން ދިނުމުން ކުރިން އެއްލާލައިގެން ތިބީ ރަންގަނޑެއްކަމުގެ އިޙުސާސް ކުރެވި އޯގާވެރި ފިރުމުންތަކާ ފުރިހަމަ ލޯބިދީގެން އެ ގެންގުޅެނީ ރަނެއް މަލެއްހެންނެވެ.\nކޮޓަރިއެއްގައި 16 މެންބަރުން ހިމެނޭ ޢާއިލާތައް އުޅުނު ހިތްދަތި އަސަރުން ފުރިގެންވާ ދިރިއުޅުމަށް އަލްވަދާޢު ކިޔާ އުފާރި މިނިވަން ބޯހިޔާވަހިކަމުގެ ރަންޒަމާން ދިވެހީންނަށް އައުމުން ހިތާރުޙަށް އުފާލިބިގެން މިދަނީ މިސަރުކާރުގެ އޯގާވެރި ސިޔާސަތުގެ ސަބަބުންކަން މިދެންނެވި ފަދަމީހުންގަބޫލެއް ނުކުރާނެއެވެ. ނަމަވެސް ނާޖާއިޒް ގޮތަކަށް ސިއްރުން ލާރިގަނޑެއް ދޭއިރަށް ސަރުކާރުވެސް ރަނގަޅުވާ ވައްތަރުގެ މީހުންނަކީ ކުރީގެ ސަރުކާރުތަކުން އުފައްދާފައިތިބި މީހުންނެވެ. އިނދެ ވަރި ކުރުމަށް.ފަހު ގިނަމީހުންދަނީ މަންމަ އަށް ދަރިފުޅު ދީފައެވެ. އެހިސާބުން ދަރިފުޅުގެ މަތިން ހަނދާން ނެތެއެވެ ދަރިފުޅު ހުންނަނީ މަންމަގެ ގާތުގައިކަމުން ދަރިފުޅު ނުކައި ހުންނަ މަންޒަރު ފެންނަނީ މަންމައަށެވެ.\nއެހެންކަމުން މަންމަ ސަލާންޖަހައިގެން ނަމަވެސް ދަރިފުޅުގެ ފުރާނަ ސަލާމަތް ކުރަން ބޭނުންވާނެއެވެ.\nމިހިތްދަތި މާޔޫސީ ދުނިޔޭގައި އެކަނިވެރިމަންމަ އިންނަވަނިކޮށް އެމަންމަގެ ޙާލާމެދު ހަމަދަރުދީވި ސަރުކާރު ރަނގަޅު ނުވިބަޔަކަށް ދެންރަނގަޅުވާނީ ކުރިންއަޅުގަނޑު ދެންނެވިފަދައިން ނާޖާއިޒް ގޮތުގައި ފައިސާ ހޯދުން ތާއެވެ.\nލިބޭ އާމްދަނީގެ %35 އިންސައްތަ ކުދީންގެ ތަޢުޅީމަށް ހޭދަކުރަމުން ދަނިކޮށް މުޅިން ހިލޭ އެޚިދުމަތް ފޯރުކޮށްދިން ސަރުކާރަށް ތަޢުރީފްގެ ބަހެއް ރައްދު ނުކުރިބަޔަކު ދުވަހަކުވެސް ހަމަޔާ އިންޞާފް ގަބޫލެއް ނުކުރާނެއެވެ. ކުދިކުދި ރަށްރަށުގެ ބައިބޯ އާބާދީތަކުގައި ރަށުގެ ބިންގަނޑަށް ނަޖިސް ހިންދަންޖެހުމުގެ ސަބަބުން ކުރިމަތިވަމުން އައި ސިއްހީ މައްސަލަތަކާ ފެނުގެ މައްސަލަތައް ޙައްލުކޮށްދީ ރަށްރަރުގައި ނަރުދާ އަލާއިދޭ ސަރުކާރުވެސް ރަނަގަޅެއްނޫނެވެ.\nރައްޔިތުންނަށް ރަނގަޅީ ވަޢުދުތަކުގައި ކަޑަ ޖަހާސަރުކާރެވެ.\nމަސްވެރިންބާނާ މަސްކޮޅު ކުރީގެ ސަރުކާރުން ހައިޖެކް ކޮށްފައިވަނިކޮށް މަސްވެރިން އެހައިޖެކުން މިނިވަންކޮށް ބައިނަލްއަގްވާމީ މާރުކޭޓްތަކަށް ރޯމަސްގަންނަ އަގު އެތަށްތަނަކުން ބޮޑުވެގެން އެފައިސާ މަސްވެރިޔާއަށް ހޯދައިދިން ސަރުކާރާމެދު ޙަގީގަތް ނުބަލާ މީހުންދައްހާ ވާހަކަތައް އަޑުއަހައިގެން ބުންޏޭ ބުންޏެކިޔާ ކުށެއްނެތް އެތަށްބަޔެއްގެ ބޮލުގައި ދޮގުބަދުނާމު އަޅުވާމީހުންނަކީ ރައްޔިތުން ފެލާލައިގެން ކުރިންވެސް އުޅުނު ރަތްލާޖެހި ބޮޑެތިވަގުން ކަން\nދެން މާލަހެއްނުވެ ރައްޔިތުންނަށް ހާމަވެގެން ހިގައިދާނެއެވެ. ވެރިކަމަކީ މައުމޫނަށްވެސް ވެރިކަން ދެއްވިﷲ ދެއްވާ އެއްޗެއް ކަމުން މިވެރިކަމަށް ﷲ ކަނޑައަޅުއްވާ ފައިފައިވާމުއްދަތު ހަމަވަންދެން މިވރިކަން ވެސް ދެމިއޮންނާނެއެވެ.\nފަސާދަކުރުމަކީ ﷲ ވަރަށްބޮޑަށް ޙަރާމް ކުރައްވާފައިވާ ކަމެކެވެ.\nފަސާދަކުރާމީހުންގެ ނުރައްކަލުން ރައްޔިތުން ސަލާމަތް ކުރުމުގެ ގާނޫނީ ޒިންމާ އުފުއްލެވުމަށް ގާނޫނުންބާރު ދީފައިވާ ފަރާތްތަކުން އެބޭފުޅުންގެ ގާނޫނީ ވާޖިބު އަދާ ނުކުރާނަމަ ރައްޔިތުންވެސް ނުކުންނަށް ޖެހިދާނެތާއެވެ. ތިބެންވާނީ ހޭލާ ބަލަ ބަލައެވެ. މަލްޓި ޕާޓީ ސިސްޓަމެއްގެ ތެރެއިން ރިޔާސީނިޒާމެއްގައި ވެރިކަން ކުރަމުންދާ މިދަނޑިވަޅު ރައްޔިތުންނަށް މިހާރު ވެރިކަން ކުރަމުން މިދާ ސިސްޓަމް ނޭނގުމުގެ ސަބަބުން ރައްޔިތުންގެ މެދުގައި އުފެދޭ މައްސަލަތައް ވެސްމަދެއްނޫނެވެ، ފޮޑިއެއް ނުޖެހުނަސް ރައީސުލް ޖުމަހޫރިއްޔާ ޒިންމާ އުފުލަންޖެހުނު ޒަމާންމާޒީވެ ބާރުތައްވަކިވެ ރައީސުލްޖުމްހޫރިއްޔާ މިހާރު އެހުންނަވަނީ ސަރުކާރު ހިންގުމަށް އަތުކުރި އޮޅާލައިގެންނެވެ.


SunOnline: Vaige magun India ah etherevun hafthaa akah manaa koffi\nވައިގެ މަގުން އިންޑިއާއަށް އެތެރެވުން ހަފްތާއަކަށް މަނާކޮށްފި\nކޮރޯނާވައިރަސްގެ ބަލިމަޑުކަން ނުވަތަ ކޮވިޑް-19 ފެތުރެމުން އަންނާތީ، ގިނަ އަދަދެއްގެ ދިވެހިން ދިރިއުޅޭ އިންޑިއާއިން އަންނަ އާދީއްތަ ދުވަހުން ފެށިގެން ވައިގެ މަގުން އެ ގައުމަށް އެތެރެވުން އެ ގައުމުގެ ސަރުކާރުން މަނާކޮށްފި އެވެ.\nއެގައުމުން ނިންމާފައި ވަނީ މި މަހުގެ 22 ވަނަ ދުވަހުން ފެށިގެން ހަފްތާއެއްގެ މުއްދަތަކަށް، އިންޑިއާގެ އެއްވެސް އެއާޕޯޓަކަށް ބައިނަލްއަގުވާމީ ފްލައިޓުތައް ޖެއްސުން ހުއްޓާލުމަށެވެ.\nވައިގެ މަގުން އިންޑިއާއަށް އެތެރެވުން މަނާކޮށްފައި މިވަނީ ކޮވިޑް-19 ކޮންޓްރޯލް ކުރުމަށްޓަކައި އިންޑިއާއިން ކުރާ މަސައްކަތްތައް މިހާރަށްވުރެ ހަލުއި ކުރުމަށާ އަދި އެމަސައްކަތްތައް އިތުރަށް ފުޅާކުރުމަށް ދުނިޔޭގެ ސިއްހަތު ޖަމްޢިއްޔާ (ޑަބްލިއުއެޗްއޯ) އިން ގޮވާލައިފައި ވަނިކޮށެވެ.\nއިންޑިއާ ސަރުކާރުން މިއަދު ނިންމި އިތުރު ނިންމުންތަކުގެ ތެރޭގައި އެގައުމުގެ އުމުރުން 65 އަހަރުން މަތީގެ ހުރިހާ ރައްޔިތުން ގޭގައި މަޑުކުރެވޭނެ އިންތިޒާމް ހަމަޖެއްސުމަށް ހުރިހާ ސްޓޭޓްތަކަށް އެންގުން ހިމެނެއެވެ. އަދި އުމުރުން 10 އަހަރުން ދަށުގެ ކުޑަކުދިން ވެސް ގެއިން ބޭރަށް ނުނެރުމަށް ވަނީ އިލްތިމާސް ކޮށްފައެވެ.\nމީގެ އިތުރުން ހުރިހާ އޮފީސްތަކުން ވެސް މުވައްޒަފުންނަށް ގޭގައި ތިބެގެން ވަޒީފާ އަދާކުރެވޭނެ އިންތިޒާމް ހަމަޖެއްސުމަށާއި، ކޮންމެހެން ކުރަން ޖެހޭ ދަތުރަތައް ނޫނީ ނުކުރުމަށް ރޭލުތަކާއި ސިވިލް އޭވިއޭޝަށް ވެސް ވަނީ އަންގައިފައެވެ.\nއިންޑިއާއިން ކޮވިޑް-19އަށް ޕޮޒިޓިވްވި މީހުންގެ އަދަދު 173 އަށް އަރާފައިވާއިރު މަރުވި މީހުންގެ އަދަދުވަނީ ތިނަކަށް އަރާފައެވެ. އަދި އިންޑިއާގައި ކޮވިޑް-19 އަށް ޕޮޒިޓިވްވި މީހުންގެ ތެރެއިން 14 މީހަކު ވަނީ އެއްކޮށް ރަނގަޅުވެސް ވެފައެވެ.\nނަމަވެސް އިންޑިއާގެ ބޮޑު ބަޔަކީ ތޮއްޖެހިގެން ސްލަމް ތަކުގައި ވަރަށް ދަތި ހާލުގައި ސިއްހީގޮތުން ރައްކާތެރި ނޫން މާހައުލުތަކުގައި ދިރިއުޅޭ ބަޔަކަށްވާތީ ކޮވިޑް-19 ގެ ގިނަ ހާލަތްތަކެއް ރިޕޯޓްނުކުރެވި އަދި ދެނެނުގަނެވި އިންޑިއާގެ ބައެއް ސްޓޭޓްތަކުގައި ހުރެދާނެކަމުގެ ބިރުވަނީ ހީވެފައެވެ.\nއިންޑިއާގައި ކޮވިޑް-19 ފެތުރެމުންދާ ވަރު އެހާ ހަލުއިނޫންނަމަވެސް މިހާލަތުގައި ފަރުވާ ކުޑަކޮށްލައިފިނަމަ ފަހުން ނުރައްކާ ބޮޑުވާނެކަމަށް އިންޑިއާގެ ސިއްޙަތާބެހޭ ތަޖްރިބާކާރުން ވިދާޅުވެއެވެ. އެހެންކަމުން އިންޑިއާގެ ސިއްހަތާބެހޭ ގިނަ ތަޖްރިބާކާރުން އިލްތިމާސް ކުރައްވަނީ އިންޑިއާ ލޮކްޑައުން އަކަށް ދިޔުމަށެވެ. އަދި އިންޑިއާގެ އެތެރޭގެ ދަތުރުފަތުރު ހުއްޓާލުމަށްވެސް އެގައުމުގެ ސިއްހަތާބެހޭ ގިނަ ތަޖްރިބާކާރުން ގެންދަނީ ގޮވާލައްވަމުންނެވެ.\nއިންޑިއާގެ އާންމު ދަތުރުފަތުގެ ނިޒާމަކީ ރޭލުންކުރާ ދަތުރުތައް ކަމަށްވިޔަސް އަދި އެއީ ބަސްތަކުން ކުރާ ދަތުރުތައް ކަމަށްވިޔަސް އެއީ އާދަޔާ ހިލާފަށް ތޮއްޖެހުން ބޮޑު ގައިގޯޅިކޮށް ކުރާ ދަތުރުތަކެކެވެ.\nއެހެންކަމުން މިގޮތަށްކުރާ އިންޑިއާގެ އެތެރޭގެ ދަތުރުފަތުރު ނުހުއްޓުވައިފިނަމަ ކޮވިޑް-19 އިންޑިއާގައި ފެތުރިގެންދާނެކަމުގެ ބިރުބޮޑުކަމަށް ނުސީދާގޮތެއްގައި ޑަބްލިއުއެޗްއޯގެ މަސްއޫލުވެރިއާވަނީ އިޝާރާތް ކުރައްވާފައެވެ.\nކޮވިޑް-19އަށް ޕޮޒިޓިވްވެފައިވާ މީހުން ތިބި އިންޑިއާގެ ސްޓޭޓްތަކުގެ ތެރޭގައި ކަރުނާޓަކާ، ޓެލަންގަނާ، މަހާރާޝްޓްރާ، ޕޮންޑިޗެރީ ހިމެނެއެވެ. އަދި އިންޑިއާ ލަޑަކް ގައި ތިބި ސިފައިންގެ ބައެއް މީހުންވެސްވަނީ ކޮވިޑް-19އަށް ޕޮޒިޓިވް ވެފައެވެ.\nދެކުނު އިރުމަތީ އޭޝިއާއަށް ބަލާއިރު ކޮވިޑް-19 ގެ ހާލަތްތައް އެސަރަހައްދުގެ 11 ގައުމަކުން ފެނިފައިވެއެވެ. މީގެތެރެއިން ކޮވިޑް-19 ގެ ހާލަތްތައް އެންމެ ގިނައީ މެލޭޝިއާގައެވެ. ދެން ތައިލެންޑާއި އިންޑޮނީޝިއާގައެވެ.\nރާއްޖޭގައި ހަމަނުޖެހުން ހިންގި ބަޔަކު ފޮނުވާލައިފި


ދުނިޔޭގެ ރޭންކިންގައި، ޕޮލެންޑް ދަނީ ހަ ވަނައިގައި ހިފަހައްޓަމުންނެވެ. އެ ޓީމު އުޅެނީ ދުނިޔޭގެ ޗެމްޕިއަންކަން ހޯދި، ސްޕެއިން އާއި ފްރާންސަށްވުރެވެސް ކުރީގަ އެވެ. ޕޮލެންޑުން ވަނީ ވޯލްޑްކަޕްގެ ތިން ވަނަ ދެ ފަހަރަށް ހޯދާފަ އެވެ. އެއީ 1974 އަދި 1982 ގަ އެވެ. ނަމަވެސް މިއީ ޖަރުމަންގައި 200 ވަނަ އަހަރު ބޭއްވި ވޯލްޑްކަޕުގެ ފަހުން، މުބާރާތުގައި ވާދަ ކުރާ ފުރަތަމަ ފަހަރެވެ. ގިނަ ބަޔަކު ގަބޫލު ކުރާ ގޮތުގައި ޕޮލެންޑްގެ ފުޓްބޯޅައިގެ ހަޔާތުގައި އައި އެންމެ ރަނގަޅު ގައުމީ ސްކޮޑެއް އޮތީ މިހާރު އެވެ.\nޕޮލެންޑް ވޯލްޑްކަޕަށް ކޮލިފައިވީ ޔޫރޯ ޒޯންގެ ގުރޫޕް "އީ" ގެ އެއް ވަނަ ހޯދައިގެންނެވެ. ގުރޫޕްގެ ދެ ވަނަ ހޯދި ޑެންމާކަށް ވުރެ އިތުރަށް ފަސް ޕޮއިންޓް ހޯދި އެވެ. ކުޅުނު 10 މެޗުގެ ތރެއިން އަނެއް މެޗުން މޮޅުވި އެވެ. ބަލިވީ އެންމެ މެޗަކުންނެވެ. އެ ޓީމު ބަލިވީ ޑެންމާކު އަތުން 4-0 ންނެވެ. ތަފާތު ބޮޑުކޮށް ބަލިވުމުން، ޕޮލެންޑްގެ ކޯޗު އެޑަމް ނަވާކާ އަށް ވަރަށް ބޮޑަށް ފާޑު ކިޔުން އަމާޒުވި އެވެ.\nޓީމުގެ ކެޕްޓަން ބަޔާން މިޔުނިކުގެ ރޮބަޓް ލެވަނޑޮސްކީ ވަނީ ކޮލިފައިންގައި ކުޅުނު ނުވަ މެޗުގައި 16 ލަނޑު ޖަހާފަ އެވެ. އޭނާ އަކީ ގައުމީ ޓީމަށް އެންމެ ގިނަ ލަނޑު ޖަހައިދިން ކުޅުންތެރިޔާ އެވެ. ގައުމީ ޓީމަށް ކުޅުނު 91 މެޗުގައި އޭނާ ވަނީ 51 ގޯލް ޖާހާފަ އެވެ.\nޕޮލެންޑް ޓީމު ބަރޯސާ ވަނީ ހަމައެކަނި ލެވަންޑޮސްކީ އަކަށް ނޫނެވެ. ކޮލިފައިންގައި ނަޕޯލީގެ މިޑްފީލްޑާ ޕިއޮޓަރ ޒިލީންސްކީ ދައުރުވެސް ބޮޑެވެ. އޭނާ އަކީވެސް ޕޮލެންޑް ޓީމުގެ މުހިންމު ކުޅުންތެރިޔެކެވެ. ހަލް ސިޓީގެ ވުންގާ ކަމިލް ގްރޮސިކީ އަކީވެސް އޭނާގެ ނުފޫޒު ޓީމުގަ ގަދަ ކުޅުންތެރިޔެކެވެ. ގައުމީ ޓީމަށް 40 ވުރެ ގިނަ މެޗު އޭނާ ވަނީ ކުޅެފަ އެވެ.\nއެޑަމް ނަވާކާ ޕޮލެންޑްގެ ޓީމާ ހަވާލުވީ ނޮވެމްބަރު 2013 ގަ އެވެ. ބްރެޒިލްގައި ބޭއްވި ވޯލްޑްކަޕަށް ކޮލިފައި ނުވުމުން އޮތް ނުތަނަވަސް ކަމާއެކު ޓީމާ ހަވާލުވެ ޓީމަށް ބަދަލުތަކެއް ގެނެ އެވެ. ކައުންޓަ އެޓޭކްގެ މައްޗަށް ބިނާވެފައިވާ ޓީމު އޭނާ ބަދަލު ކޮށްލީ ޕޮޒެޝަން ހިފަހައްޓައިގެން ކުޅުވާ ޕާސިން ގޭމަކަށެވެ. އޭނާގެ ކޯޗު ކަމުގެ ދަށުން ޔޫރޯ 2016 ގެ ކްއާޓާ ފައިނަލަށް ޕޮލެންޑް ގެންގޮސް ދިނެވެ.\nއޭނާއާ އެކު ހެދި ފުރަތަމަ ކޮންޓްރެކްޓް މިދިޔަ ޑިސެމްބަރު މަހު ހަމަ ވާގޮތަށް އޮތް ނަމަވެސް، ޔޫރޯގެ ކްއާޓާ ފައިނަލަށް ގެންގޮސްދީ ވޯލްޑްކަޕަށް ކޮލިފައި ކޮށްދިނުމުން އޭނާ އާއެކު ކުރިއަށް ދާން ޕޮލެންޑުން ނިންމި އެވެ. ނަމަވެސް ކޮލިފައިންގައި އެ ޓީމު ކޮޅަށް ގިނަ ލަނޑުތަކެއް ވަނުމުން އޭނާއަށް ފާޑު ކިޔުން އަމާޒުވި އެވެ. ގައުމީ ޓީމާއެކު އޭނާ ދެ ވަނަ މުބާރާތަށް ދާނީ އެކަމަށް ހައްލުތަކެއް ހޯދައިގެންނެވެ.


Sanitiser eh nerumun Kylie rolaa kaifi | Mihaaru\nލައިފްސްޓައިލް / ފެޝަން\nސެނިޓައިޒާއެއް ނެރުމުން ކައިލީ ރޮލާކައިފި\n08 ޖެނުއަރީ 2021 - 07:33\nމިދިޔަ އަހަރު އެންމެ ބޮޑު އާމްދަނީއެއް ލިބުނު ސެލެބްރިޓީ އަދި އެމެރިކާގެ މަޝްހޫރު ޒުވާން ވިޔަފާވެރިޔާ ކައިލީ ޖެނާގެ "ކައިލީ ސްކިން" ގެ ދަށުން ހޭންޑް ސެނިޓައިޒާއެއް ނެރުމުން އާންމުންގެ ފަރާތުން ފާޑުކިޔުންތައް އަމާޒުވެއްޖެ އެވެ.\nގިނަ ބަޔަކު ތުހުމަތުކޮށްފައިވާ ގޮތުގައި 23 އަހަރުގެ ކައިލީ ސެނިޓައިޒާއެއް ނެރުނީ ކޮވިޑް-19 ގެ ބަލިމަޑުކަމުގެ ތެރެއިން ބޮޑު ފައިދާއެއް ނެގުމުގެ ނިޔަތުގަ އެވެ.\nސެނިޓައިޒާ އަކީ ކޮވިޑުން ރައްކާތެރިކަން ހޯދަން ބޭނުންކުރެވޭ އެންމެ އަސާސީ އެކައްޗެވެ. އަދި މިއީ ކޮވިޑްގެ ބަލިމަޑުކަމާ އެކު އެންމެ ބޮޑަށް ޑިމާންޑް އުފުލި މިދިޔަ އަހަރު ސަޕްލައި އަށް ވެސް ލޮޅުން އެރި އުފެއްދުމެކެވެ.\nmy @kylieskin hand sanitizer is here!! https://t.co/DbSy7Ahhza 🤍 80% alcohol, fast drying, and formulated with glycerin to prevent dryness! ✨ pic.twitter.com/TVTNPdRh6F\n— Kylie Jenner (@KylieJenner) January 5, 2021\nކައިލީގެ ކޮންމެ އުފެއްދުމަކީ އެ ވިއްކަން ފެށުމާ އެކު ކުއްލި ބޮޑު ޑިމާންޑެއް ލިބޭ އެއްޗަކަށް ވިޔަސް ސެނިޓައިޒާ އަށް އެހެންނެއް ނުވި އެވެ. ފާޑުކިޔާ މީހުން ބުނަމުން ދަނީ ބަލިމަޑުކަމަކުން ފައިދާ ނަގަން ކައިލީ މަސައްކަތްކުރާނެ ކަމަށް ހީކުރެވިފައި ނެތް ކަމަށެވެ.\nކައިލީގެ ދައްތަ 2017 ވަނަ އަހަރު ކުޅުނު ފާޑުކިޔުން އަމާޒުވި ޕެޕްސީ އިސްތިހާރާ ކައިލީގެ އާ އުފެއްދުމާ ވެސް މީހުން އަޅާކިޔާފައިވެ އެވެ. އަދި ފިޔާތޮށި ކުލައިގެ ފުޅިއެއްގައި މި ސެނިޓައިޒާ ހުންނާތީ، މީގެ ތަފާތަކީ އެއީ ކަމަށް ބުނެ ވެސް ބައެއް މީހުން ޖޯކު ޖަހާފައިވެ އެވެ.\nފާޑުކިޔާއިރު، އަނެއް ބަޔަކު ގެންދަނީ ނެގެޓިވް ވިސްނުމަށް ބެލުމެއް ނެތި މަސައްކަތައިގެން ކުރިއަށް ދާން ކައިލީ އަށް ހިތްވަރު ދީފަ އެވެ.\nހޭންޑް ސެނިޓައިޒާ އިން އަތް ސާފުކުރުމަކީ ކޮވިޑްގެ ރައްކާތެރި ކަމަށް ފޭސް މާސްކް ބޭނުންކުރުމާއި ގިނަގިނައިން އަތް ދޮވުމާ އެކު ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އާއި އެމެރިކާގެ ސެންޓަ ފޮ ޑިޒީސް ކޮންޓްރޯލް އެންޑް ޕްރިވެންޝަން (ސީޑީސީ) އިން އެންމެ ބޮޑަށް އިރުޝާދުދޭ އެއް ކަންތަކެވެ.\nBeingabillionaire isn't enough people. I must now releaseaspecial hand sanitizer and make more money duringapandemic where people have lost their entire livelihoods. Because empathy and priorities. https://t.co/fiTgHupI9I\n— Faryal Niazi (@FNiazi31) January 6, 2021\nކައިލީގެ ސެނިޓައިޒާ ނެރޭކަން މިދިޔަ މަހުގެ 31 ގައި އިއުލާންކޮށް އެ ނެރުނީ މި މަހުގެ5ގަ އެވެ. "ކައިލީ ސްކިން" ގެ ނަމުގައި ނެރުނު ކައިލީގެ ސެނިޓައިޒާ ފުޅި ހުންނަނީ ސްޕްރޭކުރެވޭ ކަހަލަ ފުޅިއެއްގަ އެވެ. އޭގައި ހުންނަނީ މަޑު ފިޔާތޮށި ކުލަ އެވެ.\nwith shipping this is $17 🥲 gross https://t.co/5QQojmiCQR\n— mya !! (@scchmidthappens) January 5, 2021\nމި އުފެއްދުމާ ބެހޭ ގޮތުން ކައިލީސްކިންގެ ވެބްސައިޓްގައި ބުނެފައި ވަނީ މިއީ "ހުރިހާ ވަގުތެއްގައި ވެސް އަތް ސާފުކޮށް ބޭއްވޭނެ އުފެއްދުމެއް" ކަމަށާއި "ބޭނުންކުރަން އެހާމެ ރައްކާތެރި އެއްޗެއް" ކަމަށެވެ.\nސެނިޓައިޒާ ފުޅިއެއްގެ އަގަކީ7ޑޮލަރު (107.87ރ.) އެވެ.\nކޮވިޑުން ރައްކާތެރިކަން ހޯދަން ކައިލީ ސެނިޓައިޒާއެއް ނެރުނު އިރު އޭނާ އަކީ އެ ބަލިމަޑުކަމުގެ ތެރޭގައި އެކި ފަރާތްތަކަށް އެހީ ވެސް ދީފައިވާ މީހެކެވެ. އެގޮތުން ފްރަންޓް ލައިންގައި މަސައްކަތްކުރާ މީހުންނަށް ބޭނުންވާ މެޑިކަލް ސާމާނު ހޯދަން އޭނާ މިދިޔަ އަހަރުގެ މާޗްގައި އެއް މިލިއަން ޑޮލަރު ހަދިޔާކޮށްފައިވެ އެވެ.\nކޮވިޑް ތެރޭ އަމިއްލަ ސެނިޓައިޒާއެއް ނެރުނު މަޝްހޫރު މީހުންގެ ތެރޭގައި ބޮލީވުޑްގެ ފިލްމީ ތަރި ސަލްމާން ޚާން ވެސް ހިމެނެ އެވެ. އޭނާގެ ސެނިޓައިޒާގެ ނަމަކީ "ފްރެޝް" އެވެ.\nSalman Khan ge Eid hadhiyaa akee amilla sanitizer eh\nފެޝަން ސަލާމަތީ ފިޔަވަޅުތައް ސިއްހަތާއި ރައްކާތެރިކަން ސެލެބްރިޓީން އެމެރިކާ\n2 ކޮމެންޓް, 25 ރިއެކްޝަންސް\nތިމާއަށް ތިމާގެ ފެންވަރު ނޭނގިގެން އުޅޭ މީހުންގެ ވައްތަރު ތިއީ!!!\nކައިލީ ވިއަސް އަދި އެހެން ކޮންމެ ވިޔަފާރި ވެރިއެއްވިއަސް ފައިދާ ނެގެން އޮންނަ ދަނޑިވަޅުތަކުގެ ބޭނުން ފުރިހަމަ ގޮތުގައި ހިފާނެއެވެ. ދިވެހިރާއްޖޭގަވެސް މި ދަނޑިވަޅުގަ އެކިގޮތްގޮތުން ބޮޑެތި ފާއިދާ ނެގިމީހުން ތިބޭނެއެވެ. އަދި ބޮޑެތި ގެއްލުންތައް ލިބުނު މީހުން ވަރަށް ގިނަވާނެއެވެ. މިކަހަލަ ހާލަތްތަކުގައި ތިއީ ފާޑުކިޔަންޖެހޭކަމެއް ނޫނެވެ.


Covid: Dhuniyeygai thin billion ah vure gina vaccine dheefi\nދުނިޔޭގައި ތިންބިލިއަނަށް ވުރެ ގިނަ ވެކްސިން ދީފި\nކޮވިޑް ވެކްސިން ރޭހުގައި މުޅި ދުނިޔޭގައި ތިން ބިލިއަނަށް ވުރެ ގިނަ ޑޯޒް ދީފި\nމުޅި ދުނިޔޭގައި އަންގާރަ ދުވަހުގެ ނިޔަލަށް ތިން ބިލިއަނަށް ވުރެ ގިނަ ކޮވިޑް ވެކްސިން ޖަހައިފި އެވެ. ޓްރެކިން ވެބްސައިޓް، "އަވާ ވޯލްޑް އިން ޑާޓާ" ބުނާ ގޮތުން ވެކްސިން ޖެހުމުގައި އެންމެ ކުރީގައި އުޅެނީ ޗައިނާ އެވެ. އެ ގައުމުގައި ކޮވިޑަށް 1.21 ބިލިއަން ޑޯޒް ދީފައި ވެއެވެ. ދެވަނާގައި އޮތީ އިންޑިއާ އެވެ. އެއީ 329.3 މިލިއަން ޑޯޒެވެ.\nކޮވިޑަށް ވެކްސިން ޖެހުމުގައި ގައުމުތަކުގެ މެދުގައި ހުރި ތަރުތީބަކީ، އެމެރިކާ 324.41 ޑޯޒް، ބްރެޒިލް 96.91 މިލިއަން، އިނގިރޭސިވިލާތް 77.4 މިލިއަން، ޖާރުމަނު 77.81 މިލިއަން، ފްރާންސް 52.47 މިލިއަން އަދި އިޓަލީ 50.45 މިލިއަން ޑޯޒެވެ. ތުރުކީ އޮތީ ނުވަ ވަނާގަ އެވެ. އެއީ 48.74 މިލިއަނެވެ. ތުރުކީގެ އިދާރާތަކުން ބުނާ ގޮތުން ކޮންމެ ހަތަރު މީހަކުން އެކަކަށް އެ ގައުމުގައި މިހާރު ވަނީ ވެކްސިން ދެވިފަ އެވެ.\nދުނިޔޭގައި އާބާދީގެ ނިސްބަތުން އެންމެ ގިނަ މީހުންނަށް ވެކްސިން ދީފައި ވަނި ޔުނައިޓެޑް އަރަބް އެމިރޭޓްސްގަ އެވެ. ދެވަނާގައި އޮތީ މޯލްޓާ އެވެ. ގައުމުތައް ދެން ތަރުތީބު ކޮށްލުމުން ކުރީގައި އޮތީ ސީޝެލްސް އެވެ. އެއަށް ފަހު ސަން މާރިނޯ އާއި ބަހުރޭން، އިޒްރޭލު، ޗިލީ، ޔޫކޭ މޮންގޯލިއާ، އައިސްލޭންޑް، އުރުގުއޭ، ގަތަރު އަދި ހަންގޭރީ އެވެ.\nޑިސެމްބަރު 2019 ގައި ކޮވިޑް ފެތުރިގަތް ފަހުން 3.93 މީހުން 192 ގައުމަކުން ވަނީ މަރުވެފަ އެވެ. އެމެރިކާގެ ޖޯންސް ހޮޕްކިންސް ޔުނިވާސިޓީގެ ތަފާސްހިސާބުތައް ދައްކާ ގޮތުން 181.48 މިލިއަން މީހުންނަށް ކޮވިޑް ޖެހިފައި ވެއެވެ.\nގައުމުތަކުން މިހާރު މަސައްކަތްކުރަނީ އާބާދީގެ ދެބައިކުޅަ އެއްބަޔަށް ނަމަވެސް ވެކްސިން ދެވޭތޯ އެވެ. އެހެން ނަމަވެސް ދުނިޔޭގެ ސިއްހަތު ޖަމިއްޔާއިން ބުނާ ގޮތުން މި މަސައްކަތްތަކަށް ދުވަސްތަކެއް ހޭދަވާނެ އެވެ.


Income tax ah Qasim ge vote eh nulibunu\nޖުމްހޫރީ ޕާޓީގެ ލީޑަރު ގާސިމް އިބްރާހިމް -- ފޮޓޯ | މަޖިލިސް\nއާމްދަނީ ޓެކްސް ބިލު ފާސް ކުރަން ނުފެންނަ ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވޯޓު ދެއްވައިފި އެވެ.\nއެ ބިލު މާލިއްޔަތު ކޮމިޓީން ދިރާސާކޮށް ހުށަހަޅަން ނިންމި އިސްލާހުތަކަށް ވަކިވަކިން ތަޅުމުގައި ވޯޓަށް އެހިއިރު އޭގެ ތެރެއިން ބައެއް އިސްލާހުތަކަށް ގާސިމް ވޯޓެއް ނުދެއްވަ އެވެ. އަދި ވަކި ގޮތަކަށް ނުފެންނަ ކަމަށް ބައެއް އިސްލާހުތަކަށް ވޯޓު ދެއްވިއިރު ފާސް ކުރަން ވޯޓު ދެއްވާފައި ވަަނީ މަދު އިސްލާހަކަށެވެ. އިސްލާހުތައް ހުށަހެޅުއްވި މެދު ހެންވޭރު ދާއިރާގެ މެންބަރު އަލީ އާޒިމް ވެސް ފާގަ ކުރައްވައި ތާއީދުކޮށްދެއްވުމަށް އެދިވަޑައިގަތެވެ.\nއިސްލާހުތަކާއެކު ބިލު ފާސް ކުރަން ވޯޓަށް އެހުމުން ގާސިމް ވޯޓު ދެއްވީ ބިލު ފާސް ކުރަން ނުފެންނަ ކަމަށެވެ. ގާސިމްގެ އިތުރުން ދެން އެ ބިލަށް ވޯޓު ނުދެއްވީ މަހިބަދޫ ދާއިރާގެ މެންބަރު އަހުމަދު ތޯރިގު ކުޑަހުވަދޫ ދާއިރާގެ މެންބަރު އަހުމަދު އާމިރެވެ. ނަމަވެސް މެންބަރު އާމިރު ފަހުން ވަނީ އޭނާގެ ވޯޓް ސިސްޓަމްގައި މައްސަލަ ޖެހިފައިވާ ކަމަށް ވިދާޅުވެފަ އެވެ.\nމިހާރު ބިލަށް ނެގެސްފައިވާ ބަދަލާއެކު، 100،000ރ. އާއި 150،000ރ. އާ ދެމެދުގެ އާމްދަނީ ލިބޭ މީހުންގެ އަތުން ނަގާނީ އަށް ޕަސެންޓެވެ. އަދި 150،000ރ. އާއި 200،000ރ. އާ ދެމެދުގެ އަމްދަނީއެއް ލިބޭ މީހުންގެ އަތުން 12 ޕަސެންޓް ޓެކުހުގެ ގޮތުގައި ނަގާނެ އެވެ.\nޓެކްސް ނިޒާމް ފުރިހަމަ ކުރުމާއެކު އިންކަމް ޓެކްސް ތައާރަފް ކުރުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ.\nރައްޔިތުންގެ މަޖިލިސް ގާސިމް އިބްރާހިމް އާމްދަނީން ނަގާ ޓެކްސް\nމަހުޖަނުން ނެތިއްޔާ ޓެކްސް ދައްކާނެ ބަޔަކު ނުތިބޭނެ: ގާސިމް\nކުރީން ފަނޑިޔާރުންނަށް ނުފޫޒު ފޯރުވި: ގާސިމް


Suspend kohfaivaa flight thakah badhalu dhinumah Norwegian Air in Boeing ah angaifi – adduLIVE\nސަސްޕެންޑްކޮށްފައިވާ ބޯޓުތަކަށް ބަދަލުދިނުމަށް ނޯވީޖިއަން އެއާއިން ބޮއިން އަށް އަންގައިފި\n0 Mar 13, 2019, 20:34 ލިޔުނީ އައިޝަތު ފަތުހީ\nނޯވީޖިއަން އެއާގެ ބޮއިން 737 މެކްސް 8ގެ ފްލައިޓެއް - ފޮޓޯ: ގޫގުލް\nސަސްޕެންޑްކޮށްފައިވާ އެ ކުންފުނީގެ 737 މެކްސް 8 ފްލައިޓްތަކަށް ބޮއިން އިން ބަދަލުދިނުމަށް ޔޫރޮޕްގެ ބަޖެޓް އެއާލައިނެއް ކަމުގައިވާ ނޯވީޖިއަން އެއާ އިން އެދެފި އެވެ.\nނޯވީޖިއަން އެއާ އަކީ ގެއްލުނު ފްލައިޓް ވަގުތުތަކަށް ބަދަލުދިނުމަށް ބޮއިން އަށް އެންގި ފުރަތަމަ އެއާލައިން އެވެ. އިތުރު އެއާލައިންތައް ވެސް ބަދަލުދިނުމަށް ބޮއިންގައި އެދޭނެ ކަމަށް ލަފާކުރެވެއެވެ.\nޔޫރޮޕްގެ އެކި ހިސާބުތަކުގެ އޭވިއޭޝަން އޮތޯރިޓީތަކުން ވަނީ ބޮއިން މެކްސް 8 މަރުކާގެ ފްލައިޓްތައް ބޭނުންކުރުން ހުއްޓާލުމަށް އެއާލައިންތަކަށް އަންގާފައެވެ. މިގޮތަށް އަންގާފައި ވަނީ އެ މޮޑެލްގެ އިތިއޮޕިއަން އެއާލައިންސްގެ ފްލައިޓެއް އާދިއްތަ ދުވަހު ވެއްޓި، އޭގެއިން ދަތުރުކުރި ހުރިހާ އެންމެން މަރުވުމާއި ގުޅިގެންނެވެ.\nމިއީ ހަ މަސް ދުވަހުގެ ތެރޭގައި މި މޮޑެލްގެ ފްލައިޓެއް އެކްސިޑެންޓްވި ދެވަނަ ފަހަރެވެ. މިދިޔަ އޮކްޓޯބަރ މަހުގެ ތެރޭގައި ލަޔަން އެއާގެ ބޮއިން 737 މެކްސް 8ގެ ފްލައިޓެއް ވެސް ވަނީ އިންޑޮނީޝިއާ ކައިރިން ޖާވާ ކަނޑަށް ވެއްޓިފައެވެ. އެ ހާދިސާގައި 189 މީހުން ވަނީ މަރުވެފައެވެ.\n737 މެކްސް 8 މަރުކާގެ 18 ފްލައިޓެއް ނޯވީޖިއަން އެއާގެ ފްލީޓްގައި ވެއެވެ. އަދި އެ އެއާލައިން އިން ވަނީ އެ މޮޑެލްގެ 100 އަށްވުރެ ގިނަ ބޯޓަށް އޯޑަރު ދީފައެވެ.\nނޯވީޖިއަން އެއާގެ ސީއީއޯ ބިއޯން ޝޫސް ކަސްޓަމަރުންނަށް ފޮނުވި މެސެޖެއްގައި ވިދާޅުވެފައި ވަނީ ވަގުތީ ގޮތުން ޕާކްކުރަން ޖެހިފައިވާ އާ އެއާކްރާފްޓާއި ގުޅޭ އެއްވެސް ޚަރަދެއް އެ އެއާލައިނުން ނުނަގާނެ ކަމަށާއި، އެއާލައިން އުފެއްދި ފަރާތަށް އެ ބިލް ފޮނުވާނެ ކަމަެވެ.\nއަދި ފްލައިޓްތައް ސަސްޕެންޑްކުރުމާއި ގުޅިގެން އޭނާ ވަނީ ކަސްޓަމަރުންގެ ކިބައިން މަޢާފަށް އެދިވަަޑައިގެންފައެވެ. އަދި އެކަމުގެ ސަބަބުން ފަސިންޖަރުންނަށް ދިމާވި ދަތިތައް ހައްލުކުރުމަށް ފްލައިޓްތައް ކޮމްބައިންކޮށްގެން އަދި އެއާކްރާފްޓްތައް ބަދަލުކޮށްގެންނާއި، އެހެން އެއާލައިންތަކުން ޖާގަ ހޯދައިދެވޭނެ ކަމަށެވެ.\nޔޫރޮޕްގެ އިތރުން އޮސްޓްރޭލިއާ، އިންޑޮނީޝިއާ އަދި ޗައިނާގެ އިތުރުން މެލޭޝިއާ އާއި އޮމާންގެ އޭވިއޭޝަން އޮތޯރިޓީތަކުން ވެސް ވަނީ 737 މެކްސް 8ގެ ފްލައިޓްތައް ވަގުތީ ގޮތުން ސަސްޕެންޑްކޮށްފަ އެވެ. އަދި އާދިއްތަ ދުވަހުގެ ނުރައްކާތެރި ހާދިސާ ހިނގަން މެދުވެރިވި ސަބަބު ސާފުވަންދެން އެ މޮޑެލްގެ ފްލައިޓްތައް ބޭނުންނުކުރާނެ ކަމަށް ގިނަ އެއާލައިންތަކުން ވަނީ ބުނެފައެވެ.


Midhiya mahu dhaulathuge aamdhanee 59 percent ah vure dhah vejje | Mihaaru\nމީރާ: މިދިޔަ މަހު މީރާ މެދުވެރިކޮށް ލިބުނު އާމްދަނީ ދެ ބައި ކުޅަ އެއް ބަޔަށް ވުރެ ވަނީ ދަށްވެފައި -- ފޮޓޯ/މިހާރު\nމިދިޔަ މަހު ދައުލަތުގެ އާމްދަނީ ދެ ބައި ކުޅަ އެއް ބަޔަށް ވުރެ ދަށްވެއްޖެ\n13 މެއި 2020 - 15:48 1 comment\nމީރާއިން އާންމުކުރި މިދިޔަ މަހުގެ ތަފާސްހިސާބުތަައް ދައްކާ ގޮތުން މިދިޔަ މަހު މީރާ މެދުވެރިކޮށް ދައުލަތަށް ލިބުނީ އެންމެ 527 މިލިއަން ރުފިޔާ އެވެ. އެއީ މިދިޔަ އަހަރުގެ އޭޕްރީލް މަހާ އަޅާ ބަލާއިރު 59 ޕަސެންޓް ދަށް އަދަދެކެވެ. މިދިޔަ އަހަރުގެ އޭޕްރީލް މަހު މީރާ މެދުވެރިކޮށް 1.3 ބިލިއަން ރުފިޔާ ލިބުނެވެ.\nމީރާއިން ބުނިގޮތުގައި އާމްދަނީ ދަށްވި ސަބަބަކީ ކޮވިޑް-19 އާ ގުޅިގެން ރާއްޖެއިން އޮން އެރައިވަލް ވިސާތައް ހުއްޓާލުމާއި ޓެކްސް ދެއްކުމުގެ މުއްދަތު މީރާއިން ފަސްކޮށް ދީފައި އޮތުމުންނެވެ.\nއެ ހިސާބުތައް ދައްކާ ގޮތުން މިދިޔަ މަހުގެ އާމްދަނީގެ ތެރެއިން އެންމެ ބޮޑު ބައެއް ހިއްސާ ކުރަނީ މުދަލާއި ޚިދުމަތުގެ އަގުން ނަގާ ޓެކްސް ކަމަށްވާ ޖީއެސްޓީންނެވެ. ޖީއެސްޓީގެ ގޮތުގައި 235 މިލިއަން ރުފިޔާ ލިބުނުއިރު، ދެވަނައަށް އެންމެ ބޮޑު އާމްދަނީއެއް ލިބުނު ވިޔަފާރީގެ ފައިދާއިން ނަގާ ޓެކްސްގެ ގޮތުގައި ލިބުނީ 36 މިލިއަން ރުފިޔާ ކަމަށް އެ ހިސާބުތަކުން ދައްކަ އެވެ.\nމިދިޔަ މަހުގެ އާމްދަނީގެ ބޮޑު ބައެއް ހިއްސާކުރީ ޓެކްސްގެ ގޮތުގައި ލިބުނު އާމްދަނީން ކަމަށް ވިޔަސް، ގިނަ ދާއިރާތަކުން ލިބުނު އާމްދަނީ ވެސް މިދިޔަ އަހަރަށް ވުރެ ދަށް ކަމަށް އެ ހިސާބުތަކުން ދައްކަ އެވެ.\nކޮވިޑް-19 އާ ގުޅިގެން އިގްތިސާދަށް ކުރިމަތިވި ގޮންޖެހުންތަކާ ގުޅިގެން ވިޔަފާރިތަކާއި ވަޒީފާތައް ހިމާޔަތް ކުރަން ސަރުކާރުން 2.5 ބިލިއަން ރުފިޔާގެ އެހީގެ ޕެކޭޖެއް އިއުލާންކޮށް އަދި ވިޔަފާރިތަކާއި އާންމުންނަށް ދޫކޮށްފައި ހުރި ލޯނުތައް ވެސް ހަ މަހަށް ވަނީ ފަސްކޮށްފަ އެވެ.\nއިތުރު ލިޔުންތައް އިގްތިސާދު މީރާ ޓެކްސް ދައުލަތުގެ އާމްދަނީ ޖީއެސްޓީ


"Tharahgee Ge Project Thah Hinngeynee Ruh Gas Nagaigen" - Vaguthu\n"ތަރައްޤީގެ ޕްރޮޖެކްޓުތައް ހިންގޭނީ ރުއްގަސް ނަގައިގެން"\nތަރައްޤީގެ މަޝްރޫޢުތައް ހިންގޭނީ ރުއްގަސް ނަގައިގެން ކަމަށް ހަނިމާދޫ ދާއިރާގެ މެމްބަރު އަބްދުލްޣަފޫރު މޫސާ ވިދާޅުވެއްޖެއެވެ.\nމީހުން ދިރިއުޅޭ ރަށްރަށުންނާއި ފަޅު ރަށްރަށުން ރުއްގަސް ނަގައިގެން ގެންދާ މައްސަލަ އާއި ގުޅިގެން ކެންދޫ ދާއިރާގެ މެމްބަރު އަލީ ހުސައިން ހުށަހެޅުއްވި ގަރާރަކަށް ބަހުސް ކުރަމުން މިދިޔަ ހޯމަ ދުވަހުގެ ޖަލްސާގައި މެމްބަރު އަބްދުލްޣަފޫރު މޫސާ ވިދާޅުވީ، ތަރައްޤީގެ ވާހަކަ ދައްކާއިރު، ތަރައްޤީއަށް ހުރަސް އަޅައިގެން ނުވާނެ ކަމަށާއި، ތަރައްޤީ ކުރެވޭނީ ރުއްގަސް ނަގައިގެން ކަމަށެވެ.\nމެމްބަރު އަލީ ހުސައިން މަޖިލީހަށް ހުށަހެޅުއްވި ގަރާރުގައި ވާގޮތުގައި ވޭތުވެދިޔަ އަހަރުތަކުގައި ރަށްރަށުން ރުއްގަސް ނަގައިގެން ރިސޯޓުތަކަށް ގެންދާ މައްސަލަ ވަނީ ބޮޑުވެފައެވެ. އަދި އެ ރަށްރަށުން ރުއްގަސް ނަގަމުން ދަނީ ތަރައްޤީގެ މަޝްރޫޢުތައް ހިންގުމަށްކަމަށް ބުނެ ކަމަށް އެ ގަރާރުގައި ބުނެފައި ވެއެވެ.\nމިކަމާއި ގުޅިގެން މެމްބަރު އަބްދުލްޣަފޫރު މޫސާ ވިދާޅުވީ، މީގެ ކުރިންވެސް ތަރައްޤީގެ މަޝްރޫޢުތައް ހިންގުމަށް ރުއްގަސް ނަގާ ކަމަށާއި، އޭރު ނަގާ ރުއްގަސް އަންދާލަނީ ކަމަށެވެ. ނަމަވެސް މިހާރު އެގޮތުން ނަގާ ރުއްތައް އެހެން ތަންތަނުގައި އިންދަނީ ކަމަށާއި އެކަމުގެ ފައިދާ ކުރާނެ ކަމަށް މެމްބަރު ވިދާޅުވިއެވެ.\nމެމްބަރު އަބްދުލްޣަފޫރު މޫސާ ވިދާޅުވީ އޭނާ ނިސްބަތްވެވަޑައިގަންނަވާ ދާއިރާގައި ވެސް ފުޓުބޯޅަ ދަނޑެއް އަޅަން ޖެހުނަސް ރުއްގަސް ނަގަން ޖެހޭނެ ކަމަށެވެ. އަދި ރުއްގަސް ނުނަގާ ހުހަށް އޮތް އެންމެ ބިންކޮޅެއްވެސް ދާއިރާގައި ނެތްކަމަށް އޭނާ ވިދާޅުވިއެވެ. އެހެންކަމުން ރުއްގަސް ނަގަންޖެހޭ ހާލަތެއްގައި ރުއްގަސް ނަގަން ޖެހޭނެ ކަމަށް އޭނާ ވަނީ ވިދާޅުވެފައެވެ.\nމެމްބަރު އަލީ ހުސައިން މަޖިލީހަށް ހުށަހެޅުއްވި ގަރާރުގައި ވަނީ، ރާއްޖޭގެ އެކި ރަށްރަށުން ފުޅާ ދާއިރާއެއްގައި ރުއް ގަސް ނަގައިގެން ގެންދާތީ އެކަން މިހާރުން މިހާރަށް ހުއްޓާލުމަށް ގޮވާލާފައެވެ.\nނޮވެމްބަރު 9, 2019 13:09\nނަމަވެސް ވިސްނާލަންޖެހޭ ނުކުތާއަކީ ރުއްގަސް ކަނޑާފަ އެއްވެސް އިމާރާތެއް ނުކުރެވޭކަމެވެ. ޢަލުން ފަޅާރުއްތައް ފޯދޭއިރުވެސް އެއްވެސް މަސައްކަތެއް ނުކުރެވި އޮންނަކަމެވެ.\nރުއްގަހެއްނޫން. ތި އުމުރުގެ މީހުން ރާއްޖެއިން ބޭރުކޮށްގެނޭ ބުނީމަ މާ ތާހިރުވާނެ.\nނޮވެމްބަރު 9, 2019 15:08\nތިމާވެށި ހިމާޔަތްކުރާ ދުވަހު ރުއްގަސް ކެނޑުން މަނާ،\nތަރައްގީ ބޭނުންވާ ދުވަހު ރުއްގަސް ނުކަޑާ ވާކަށް ނެތް.\nނޮވެމްބަރު 9, 2019 15:19\nތިބުނާ ޢަލީހުސެއިނަށް ފެންނާނީ ކެންދޫގައިހުންނަ6 ރުއް ދެންއުޅެނީމާލޭގައި މާލެއަކު ރުކެއްނުހުރެ އެހެންވެ އެސޮރުހީކުރަނީ ރާއްޖޭގެ ކޮންމެރަށަޚުސް ހުންނަނީ ގިނަވެގެން6ރުއްކަމަށް\nނޮވެމްބަރު 9, 2019 16:05\nޣަފޫރު ކަލޭ ހިމާރެއްގެ އަޑުން އަޑު ނެރެގެން ކޮން ހަޅެކޭކެއް ތިޔަލެވީ 8 ފެބްރުއަރީ 2012 ފެށިގެން މިއަދާ ހަމައަށް.... ކަލެޔަކީ ވަގުވިޔަފާރި ކުރާ ބޮޑެއް ކަލެޔާ އީރާނުން މިއަންނަ ބޯޓް ފަހަރާ ގުޅުން އޮންނަކަމައް ކުޅުދުއްފުށި، ހަނިމާދޫ އަދި ހދ އަތޮޅޮ އެހެން ރަށްރަށުގެ ރައްޔިތުން ވެސް އެބަ ތުހުމަތުކުރޭ.\nނޮވެމްބަރު 9, 2019 18:16\nގަބޯ ކަލޭމެންގެ ސަރުކާރުންނޯ ކިޔާތީ އަޑުއިވޭ އެންމެ ބޮޑަަށް ރައިޓްސް ހޯދާދެން މަސައްކަތް ކުރަނީ. ސަރުކާރަށް އަންނަންވީމަ ނޫނީ އިންތިހާބެއް ބޯމަތިވީމަ އެންމެ އޯގާތެރި އެންމެ އަޅާލާ މޮޔަ ނާސިރާއަށް ވެސް މަގުމަތިން ސަލާމް ކޮށްލާ ސެލްފީ ނަގާލަން ކެރެނީ ވެސް ގަބޯ މެން ޕާޓީ އަށޯ. އިބްތިހާލް އާ ޒިޔާދާ ރިލްވާން ޔާމީން ރަޝީދު މިކަހަލަ އެތައް ނަމެއް ރަބަރެއްހެން\nމުޅި ރާއްޖޭގައި އޭރުދެމި ކާޅު ބައިގަނޑެއް\nޙެން ގޮވި. އިހަށް ދުވަހު7ދަރިންގެ މަޔަކު ދަންޖެހި މަރުވީމާ ވީގޮތް ބަލާލަން ކެރުނު މީހެއް ނެތް. ކައުންސިލިން ވިޔަފާރިން އެތައް ލާރިއެއް ނަގާ އެދާއިރާގެ އެކްސްޕާޓެއް ޖެންޑަރ މިނިސްޓަރަކަށް ލާފަ ހުރިއިރުވެސް މިކަމާއި ގުޅިގެން އޭނަގަ ފުޅާވި ހަމަ އެންމެ އަނގައެއް ވެސް ނެތް. ވާވައްދާ މީހުން ބޯކެއުން ނޫން ކަމެއް ސިޔާސީ މީހުންނަށް ކުރާކަށް ނޭގޭނެ\nނޮވެމްބަރު 9, 2019 18:27\nގަފޫރު މިހާރުތީ ދައްކަން ރީތިވާހަކައެއް މޑޕ ވެރިކަމުގަ ނެތިއްޔާމު ތިމާވެށިހިމާޔަތް ކުރަން އެކުޓިވިސްޓުން ނުކުމޭ މިހާރު އެހެންޕާޓީއެއްގެ މީހަކު ދެއްކީމަގޯސް ރ ފައިނުގަ އެއާރޕޯޓެއް އަޅަން އުޅުނީމަ ހަޖަމެއްނުވި ގަސްކަޑާތީ މުޒާހަރާޖެއްސުވީ ފައިނުސޮރުންލައްވާ އެސޮރުމެން ކުރިމަސައްކަތުން ފައިނު އެއޮތީ ވަރައްތަރައްގީވެފަ ލޮލް ފައިނު ވައްޑޭ


Thauleemee dhaairaa in masters, ekamaku dhanee mahah! | Mihaaru\nޝާފިއު، ފިޝަރީޒް މިނިސްޓަރު ޒަހާއާ ބައްދަލުކުރައްވަނީ: އޭނާ މަތީ ތައުލީމް ހާސިލްކުރެއްވީ ތައުލީމީ ދާއިރާއިން.\n07 ޖެނުއަރީ 2019 - 16:16 82 comments\nތައުލީމީ ދާއިރާއިން މާސްޓާސް ހެދިއިރު އަހުމަދު ޝާފިއު ވަޒީފާ އަދާކުރީ އުފަން ރަށް، ގއ. ގެމަނަފުށީ ސްކޫލްގެ އިކޮނޮމިކްސް ޓީޗަރެއްގެ ގޮތުގަ އެވެ. އާއިލާއާ އެކު ރަށުގައި މަސައްކަތްކުރުމުގެ ފުރުސަތު ލިބުނަސް އެއީ އެންމެ ހިތްހަމަޖެހުނު ވަޒީފާއެއް ނޫނެވެ؛ މައްސަލައަކީ ކުރާ މަސައްކަތާއި ތައުލީމީ ފެންވަރާ އަޅާބަލާއިރު ލިބޭ މުސާރަ ކުޑަވުމެވެ.\nޝާފިއު ބުނިގޮތުގައި މާސްޓާސް އޮންނަ މީހަކަށް މަހަކު 10،000-12،000ރ. ގެ މުސާރައެއް ލިބުމަކީ ގަބޫލުކުރެވޭނެ ކަމެއް ނޫނެވެ. އެހެންވެ ކިޔަވައިދިނުމުގައި ފަސް އަހަރު ހޭދަކުރުމަށް ފަހު މިދިޔަ އަހަރުގެ މާޗު މަހު ތައުލީމީ ދާއިރާ ދޫކޮށްލީ އެވެ. ދެން ނިކުތީ މަސްވެރިކަމަށެވެ.\nމާލޭގައި އޮތް ތައުލީމާ ބެހޭ ބައްދަލުވުމެއްގައި ޝާފިއު: މަސްވެރިކަމުން ލިބޭ ހިތްހަމަޖެހުން ބޮޑު\n"ވަރަށް ހިތްހަމަޖެހޭ، ސަޅި ލައިފެއް މިއީ،" މަސްވެރިކަމުގެ ތަޖުރިބާ ހިއްސާކުރަމުން ޝާފިއު، 32، ބުންޏެވެ.\nކިޔަވައިދިނުމުގެ އިތުރުން ދޮޅު އަހަރު ވަންދެން އޭނާ ވަނީ ސްކޫލްގެ ލީޑިން ޓީޗަރެއްގެ ގޮތުގައި ވެސް އުޅެފަ އެވެ. އިތުރު ޒިންމާތަކާ އެކު އޭނާގެ މަސައްކަތް އިތުރަށް ބުރަވީ އެވެ.\n"ގެއަށް ދާއިރު ވެސް ބޮލުގައި އިންނަނީ ސްކޫލު. މީހާ މުޅި ދިރިއުޅުމަކީ ވަރަށް ބިޒީ ލައިފެއް. އެހާ ހިތްހަމައެއް ނުޖެހޭ މުސާރައަށް 12،000ރ އެއް،" އޭނާ ބުންޏެވެ.\n"އެއަށް ވުރެ ރަނގަޅު އާމްދަނީއެއް ލިބެން ޖެހޭ. އެހެންވެ އަސްލު ދާއިރާ ބަދަލުކޮށްލީ."\nދިރާގާއި ދިވެހި މަސްވެރިންގެ ޖަމިއްޔާ ގުޅިގެން ހިންގި ހަރަކާތުގެ ތެރެއިން.\nމަހަކު ދަށްވެގެން މިހާރު 20،000ރ ލިބޭ މަސްވެރިއަކަށް ވުމަކުން ޝާފިއުގެ އިލްމީ ތަޖުރިބާ ބޭކާރެއް ނުވި އެވެ. އޭނާ މިހާރު އޭގެ ބޭނުން ހިފައި މަސްވެރިކަމަށް ޒުވާނުން ހޭލުންތެރިކުރުވަން އިސްނަގައިފަ އެވެ. ނުކިޔަވާ މީހުން ކުރާ، ހަޑި ކަމެއްގެ ގޮތުގައި، ބައެއް ދިވެހިން ސިފަކޮށްފައި އޮންނަ މަސްވެރިކަން މިހާރު ވަނީ، އޭނާ ބުނި ގޮތުގައި، މުޅިން ބަދަލުވެފަ އެވެ. ތައުލީމީ ގޮތުން އެކި ފެންވަރުގެ ޒުވާނުން އެ ނުކުންނަނީ މަހަށެވެ. ޝާފިއު މަހަށް ދާ ދޯނި "ގެލެރީ ވިޝަން" އަށް ބަލާލިއަސް އެކަން އެނގެ އެވެ.\nއެ ދޯނީގައި އުޅޭ 60-70 ޕަސެންޓް މަސްވެރިންނަކީ 35 އަހަރުން ދަށުގެ ޒުވާނުންނެވެ.\nZuvaanun dhaanvee mahah sababuthah varah gina..🎣🎣🎣\nMiyah vure hinhama jehigen kureveyne vaki ehen vazeefaa eh hodhaa hodhaa nufenunu🎣🎣🎣#Onebyone #poleandline #Fishing in #maldives pic.twitter.com/vI8gtwoRSL\n— Dhivehi Masverin (@dhimasverin) January 5, 2019\nސޯޝަލް މީޑިއާގައި "ގެމަނަފުށީ މަސްވެރިން"ގެ ގޮތުގައި މަޝްހޫރުކަން ހޯދި ޒުވާން ގްރޫޕު މިހާރު ވަނީ މަސްވެރިންގެ ހައްގުތައް ހޯދައިދޭން "ދިވެހި މަސްވެރިން" ގެ ނަމުގައި ޖަމިއްޔާއެއް ވެސް އުފައްދައިފަ އެވެ. ޝާފިއުގެ ކޮއްކޮ، ހަސަން ސާޖިންގެ އިސްނެގުމާ އެކު ފެށި ގެމަނަފުށީ މަސްވެރިންގެ ހަރަކާތް މިވަނީ މުޅި ރާއްޖެއަށް ފުޅާވެފަ އެވެ.\nޝާފިއު ބުނި ގޮތުގައި، ސޯޝަލް މީޑިއާގައި މަސްވެރިކަމާ ގުޅޭ ވާހަކަތައް ހިއްސާކުރަން ފެށުމުން ގިނަ ބައެއްގެ ޝައުގުވެރިކަން ލިބުނެވެ. އަދި އެއީ އޭނާއަށް ވެސް އިތުރު ހިތްވަރެއް ކަމަށް ބުންޏެވެ.\n"އާއްމު ދިރިއުޅުމާ އެކީ މަސްވެރިކަމުގެ މައުލޫމާތު ލިބޭތީ އެންމެން ވެސް ވަރަށް ޝައުގުވެރިވޭ. ވަރަށް ގިނަ ފޯނުކޯލާއި މެސެޖުތައް އެބަ ލިބޭ ދިވެހި މަސްވެރިންގެ ޖަމިއްޔާއިން ކުރާ މަސައްކަތާ ގުޅިގެން. އަދި އެޕްރެންޓިސްޝިޕް ޕްރޮގްރާމްތަކަށް ވަރަށް ބޮޑު ޑިމާންޑެއް ވެސް އެބަ ލިބޭ،" ޝާފިއު ބުންޏެވެ.\n#onebyone #poleandline fishers of #Maldives. pic.twitter.com/hMM6jC62vS\nޓީޗަރެއްގެ ވިސްނުން އޭނާ ދޫކޮށެއް ނުދެ އެވެ. އެހެންކަމުން އޭނާ ބުނަނީ ޒުވާނުން މަސްވެރިކަމަށް ނެރެން ޖެހޭ ކަމަށާއި އެމީހުން ތަމްރީނުކުރެވޭނެ ގޮތްތައް ވެސް އޮންނަން ޖެހޭ ކަމަށެވެ. ދަސްވާރު ކުރިއަށް ގެންދާ ގޮތަށް މަސްވެރިކަން ވެސް ދަރިވަރުންނަށް ދަސްކޮށްދޭން ޖެހޭ ކަމަށް އޭނާ ގަބޫލުކުރެ އެވެ.\nމިހާރުގެ މަސްވެރިކަން ޑޮކިއުމެންޓް ކުރުމުގެ މަސައްކަތް، ޝާފިއުގެ ބޮޑު ހިއްސާއަކާ އެކު، ދިވެހި މަސްވެރިންގެ ޖަމިއްޔާ އިން މިހާރު ވަނީ ފަށައިފަ އެވެ. އޭނާ ބުނި ގޮތުގައި ދިވެހި މަސްވެރިކަން އަންނަން އޮތް ޖީލުތަކަށް ފޯރުކޮށްދޭން ޖެހެ އެވެ. އެހެންކަމުން އެ މަސައްކަތުން ދަރިވަރުންނާއި ޒުވާނުންނަށް މަސްވެރިކަމުގެ މުހިންމު މައުލޫމާތުތަކެއް ލިބޭނެ އެވެ.\nމަސްވެރިކަމަކީ "ޒުވާނުން ކުރަން ސްމާޓް ކަމެއް. ލިބޭ އާމްދަނީ ވެސް ހިތްހަމަޖެހޭ،" ހަތަރު އަހަރުގެ އަންހެން ކުއްޖަކު ހުރި، ޝާފިއު ބުންޏެވެ.\n"ހިތާމައެއް ނުކުރަން [ސްކޫލްގެ] ވަޒީފާއިން ވަކިވެވުމަކުން."\nއޭނާ ކަހަލަ ޒުވާން މޫނުތަކާއި ތައުލީމާއި، ޒަމާނީ ވަސީލަތްތަކާ އެކު ރާއްޖޭގެ މަސްވެރިކަން އެ ދަނީ އެހެން ސަފުހާއެއްގެ ތެރެއަށެވެ. ހިތްގައިމު މަސައްކަތެއްގެ ސިފައިގަ އެވެ.\nއިތުރު ލިޔުންތައް ތައުލީމް އެޑިއުކޭޝަން މިނިސްޓްރީ ގއ. ގެމަނަފުށި މަސްވެރިކަން


Mi mathiveri khidhumathugai saabithukamaaekee kuriyah dhaane...\nމި މަތިވެރި ހިދުމަތުގައި ސާބިތުކަމާއެކީ ކުރިއަށްދާނެ ކަމުގެ ޔަގީންކަން އަރުވަން: ރައީސް ސާލިހް\nރައްޔިތުން ދެއްވި އިތުބާރާއި އެއްބާރުލެއްވުމަށް އެމަނިކުފާނު ޝުކުރު އަދާކުރެއްވި\nހިދުމަތުގައި ސާބިތުކަމާއެކީ ކުރިއަށްދާނެ ކަމުގެ ޔަގީންކަން އަރުވާކަމަށް ވެސް ރައީސް ވިދާޅުވި\nމިއަދު މިއީ ރައީސް ސާލިހްގެ ސަރުކާރަށް އެއްއަހަރު ފުރުނު ދުވަސް\nކ. މާލެ | 17 ނޮވެންބަރ 2019 | އާދީއްތަ 19:03 | 3,655\nރައީސުލް ޖުމްހޫރިއްޔާ އިބްރާހީމް މުހައްމަދު ސާލިހް - ރައީސް އޮފީސް\nޚިދުމަތުގައި ސާބިތުކަމާއެކީ ކުރިއަށްދާނެ ކަމުގެ ޔަގީންކަން ރައްޔިތުންނަށް އަރުވާ ކަަމަށް ރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nރައީސް ޞާލިޙުގެ ސަރުކާރަށް އެއްއަހަރު މިއަދު ފުރުމާއި ގުޅިގެން އެމަނިކުފާނު ކުރެއްވި ޓުވީޓެއްގައި ވިދާޅުވީ ރާއްޖެއަށް ހަމަޖެހުމާއި ފާގަތިކަން ގެނައުމަށް އެމަނިކުފާއި މަތި ކުރެއްވި ޒިންމާއަށް އަހަރު ފުރިގެންދާއިރު ރައްޔިތުން ދެއްވި އިތުބާރާއި އެއްބާރުލެއްވުމަށް ޝުކުރު ދަންނަވާ ކަމަށެވެ. އަދި މާތް الله ގެ ވާގިފުޅާއެކު އެ މަތިވެރި ޚިދުމަތުގައި ސާބިތުކަމާއެކީ ކުރިއަށްދާނެ ކަމުގެ ޔަޤީންކަން އަރުވާކަމަށް އެމަނިކުފާނު ވިދާޅުވިއެވެ.\nރައީސް ޞާލިޙުގެ ސަރުކާރަށް އެއް އަހަރުވެފައިވާއިރު ގިނަ ބަޔަކު ޤަބޫލު ކުރަނީ މިދިޔަ ސަރުކާރާއި އަޅާބަލާއިރު މި ސަރުކާރުގައި ޚިޔާލު ފާޅުކުރުމުގެ މިނިވަން ކަމާާއި ރައްޔިތުންނަށް ގާތުން ހިދުމަތް ފޯރުކޮށްދިނުމުގައި ލުއި ފަސޭހަތަކެއް ވެގެން ދިޔަކަމަށެވެ.\nސަރުކާރުގެ މެނިފެސްޓޯ ކާމިޔާބުކުރުމުގެ ގޮތުން އެކި ދާއިރާތައް ހިމެނޭގޮތައް ދުރު ރާސްތާ ޕްލޭނެއް އެކުލަވާލައި އޭގައި ވާ ޢަމާޒުތަކަށް ވާޞިލުވުމަށް ސަރުކާރުން ދަނީ ގިނަ ގުނަ މަސައްކަތްތަކެއް ކުރަމުންނެވެ. އަދ ފާއިތުވެދިޔަ އެއްއަހަރުގެ ތެރޭގައި ސަރުކާރުން ވަނީ އާ ކަންތައްތަކެއް ތަޢާރަފުކޮށް ގިނަ ކާމިޔާބީތަކެއް އެކި ދާއިރާތަކުން ހޯދާފައެވެ. މީގެ ތެރެއިންވެސް އެންމެ ފާހަގަކޮށްލެވެނީ ރައްޔިތުންނާއި ގާތުން ޚިދުމަތް ދިނުމަށް ކުރި މަސައްކަތްތަކާއި، ރައްޔިތުންނަށް ބޭނުންވާ އަސާސީ ޚިދްމަތްތައް އެކަށީގެންވާގޮތެއްގައި ފޯރުކޮށްދިނުމަށް ވަކި އަތޮޅެއް ރަށެއް ތަފާތު ކުރުމެއްނެތި ސަރުކާރުން ކުރަމުންދާ މަސައްކަތެވެ.


ޕްރޮމޯޝަނަލް ވީޑިއޯ ތައްޔާރުކޮށްދެއްވާނެ ފަރާތެއް ހޯދުމާ ބެހޭ\nޕެންޝަން އޮފީހަށް ބޭނުންވާ ޕްރޮމޯޝަނަލް ވީޑިއޯއެއް ތައްޔާރުކޮށްދެއްވާނެ ފަރާތެއް ހޯދަން ބޭނުންވެއެވެ. ވީމާ، މިކަމަށް ޝައުގުވެރިވެވަޑައިގަންނަވާ ފަރާތްތަކުން މިއޮފީހަށް ވަޑައިގެން މަޢުލޫމާތު ސާފުކުރެއްވުމަށްފަހު، އަންދާސީ ހިސާބު ހުށަހެޅުއްވުން އެދެމެވެ.\nތާރީޚު: 21 އޮކްޓޫބަރު 2020 ވާ ބުދަ ދުވަހުގެ 11:00 ގައި\nތާރީޚު: 27 އޮކްޓޫބަރު 2020 ވާ އަންގާރަ ދުވަހުގެ 11:00 ގައި


Mi aharuge IIFA Awards ah nazareh - vNews.mv\nމިއަހަރުގެ އައިފާ އެވޯޑަށް ނަޒަރެއް\nމަރިޔަމް ޝާހިދާ 08 June 2022, 22:23\nއިންޓަނޭޝަނަލް އިންޑިއަން ފިލްމު އެކަޑަމީ (އައިފާ) ގެ މިއަހަރުގެ ޝޯވްގެ އެކި ހަފްލާތައް މިމަހުގެ2ވަނަ ދުވަހުން ފެށިގެން4ވަނަ ދުވަހާ ހަމައަށް ކުރިޔަށް ގެންގޮސްފައިވާއިރު ގިނަ ބަޔަކަށް ހައިރާންކަމެއް ލިބިގެންދިޔައީ މިފަހަރުގެ އެވޯޑްތަކުގެ ހައްގުވެރިންގެ ނަންތައް އިއުލާނު ކުރުމާއެކުގައެވެ.\nއަބޫދާބީގައި ކުރިޔަށްދިޔަ އައިފާގެ މިއަހަރުގެ ގިނަ އެވޯޑްތައް ގެންގޮސްފައިވަނީ ފިލްމީ ދާއިރާގައި ބޮޑު މަގުބޫލުކަމެއް ލިބިފައިވީނަމަވެސް މިހާތަނަށް އެވޯޑް ހަފްލާތަކުގައި އެވޯޑްތައް އުފުލާލާފައިނުވާ ފަރާތްތަކެވެ.\nތިރީގައި މިބަޔާންކޮށްލަނީ މިއަހަރުގެ އެވޯޑްތައް އުފުލާލި ފިލްމުތަކާއި ފިލްމީ ތަރިންގެ ތައާރަފެކެވެ.\nއަހަރުގެ އެންމެ މޮޅު ފިލްމު: "ޝޭރްޝާހް"\nފިލްމު "ޝޭރްޝާހް" އަކީ ފިލްމު ކުންފުނި ދަރްމާ ޕްރޮޑަކްޝަންސްއިން މިދިޔަ އަހަރު ރިލީޒްކުރި އެންމެ ކާމިޔާބު އެއް ފިލްމެވެ.\nކަރަން ޖޯހަރްއާއި ހިރޯ ޔަޝް ޖޯހަރު ޕްރޮޑިއުސްކޮށް ވިޝްނޫ ވަރްދަން ޑައިރެކްޓްކޮށްފައިވާ މިފިލްމުގައި މުހިއްމު ރޯލް ކުޅެފައިވަނީ އެކްޓަރު ސިދާތް މަލްހޯތްރާއާއި ބަތަލާ ކިއާރާ އަދްވާނީއެވެ.\nއެމޭޒަން ޕްރައިމްގައި ޕްރިމިއަރކުރި މިފިލްމަކީ އިންޑިއަން އާމީ އޮފިސަރ ވިކްރަމް ބަޓްރާގެ ހަޔާތުގެ ވާހަކަ ކިޔައިދީފައިވާ ބައޯޕިކްއެކެވެ.\nއެންމެ މޮޅު ފިލްމުގެ އިތުރުން ފިލްމަށް ލިބިފައިވާ އިތުރު އެވޯޑްތަކުގެ ތެރޭގައި، ބެސްޓް ސްކްރީން ޕްލެއި، ބެސްޓް މިއުޒިކް، ބެސްޓް ޕްލޭބެކް ސިންގަރ އަންހެން/ފިރިހެން އަދި ބެސްޓް ޑައިރެކްޓަރ ހިމެނެއެވެ.\nއެންމެ މޮޅު އެކްޓަރ: ވިކީ ކޯޝަލް\nމިއަހަރުގެ އެންމެ މޮޅު އެކްޓަރުގެ މަގާމު ވިކީ ކޯޝަލްއަށް ލިބިފައިވަނީ މިދިޔަ އަހަރު ރިލީޒްކުރި ފިލްމު "ސަރްދާރް އުޅަމް" ގައި އޭނާ ދައްކުވައިދިން މޮޅު ރޯލަށެވެ.\nއެމޭޒަން ޕްރައިމްގައި ޕްރިމިއަކުރި މިފިލްމަކީ، ރައިޒިން ސަން ފިލްމްސްއިން ގެނެސްދީފައިވާ ފިލްމެކެވެ.\nމިފިލްމަކީ އިންޑިއާގެ ޕަންޖާބަށް ނިސްބަތްވާ އުޅަމް ސިންގް ޕަންޖާބްގެ އިތުރުން އަމްރިސްތަރްގެ މީހުންނަށް މިނިވަންކަން ހޯދައިދިނުމަށްޓަކައި ކުރި މަސައްކަތް ދައްކުވައިދޭ ބައޯޕިކްއެކެވެ.\nއެންމެ މޮޅު ބަތަލާ: ކްރިތީ ސެނަން\nބަތަލާ ކްރިތީ ސެނަން އެންމެ މޮޅު ބަތަލާގެ އެވޯޑް އުފުލާލީ މިދިޔަ އަހަރު ރިލީޒްކުރި ފިލްމު "މިމީ" ގައި އޭނާ ކުޅެފައިވާ ތަފާތު މޮޅު އެކްޓިންގް އަށެވެ.\nމެޑްޑޮކްސް ފިލްމްސްއާއި ޖިއޯ ސްޓޫޑިއޯ ގުޅިގެން ގެނެސްދީފައިވާ މިފިލްމަކީ ހިންދީ ސިނަމާގެ އިތުރުން މަރާޓީ ފިލްމުތައްވެސް ޑައިރެކްޓްކޮށްފައިވާ ލަކްޝްމަން އުތޭކަރް ޑައިރެކްޓްކޮށްފައިވާ ފިލްމެކެވެ.\nކޮވިޑްގެ ބަލިމަޑުކަމާއެކު ތިއޭޓަރުތައް އާއްމުންނަށް ބަންދުކޮށްފައިވުމުން ފިލްމު ޕްރިމިއަރކޮށްފައިވަނީ ނެޓްފްލިކްސްއިންނެވެ.\nމިފިލްމުގެ މުހިއްމު ރޯލްއިން ފެނިފައިވާ އެކްޓަރު ޕަންކަޖް ތްރިޕާތީ އަދި ބަތަލާ ސައި ތަމްހަންކަރްއަށްވަނީ މިފަހަރުގެ އައިފާގެ ސަޕޯޓިންގް ރޯލް އެވޯޑްވެސް ލިބިފައެވެ.\nބެސްޓް ޑެބިއު އެކްޓަރު: އަހާން ޝެޓީ\nތެލުގޫ ފިލްމު "އާރް އެކްސް 100" ގެ ރިމޭކް "ތަޅަޕް" އިން ބޮލީވުޑަށް ތައާރަފްވި އަހާން ޝެޓީ މިއަހަރުގެ އަލަށް ތައާރަފްވި އެންމެ މޮޅު އެކްޓަރުގެ އެވޯޑް ހޯދިއިރު މިކެޓެގަރީއިން ބަތަލާއަކަށް ހޮވިފައިވަނީ ފިލްމު "ބަންޓީ އޯރް ބަބްލީ2" އިން ފިލްމީ ދާއިރާއަށް ނުކުތް ޝަރްވަރީ ވާގްއެވެ.\nއެންމެ މޮޅު ލަވަކިޔުންތެރިޔާ (ފިރިހެން): ޖުބިން ނޯތިޔާލް\nއެންމެ މޮޅު ލަވަކިޔުންތެރިޔާ (އަންހެން): އަސީސް ކޯރް\nއެންމެ މޮޅު މިއުޒިކް: އޭ.އާރް.ރަހްމާން